യുഎഇയില് അഞ്ചും സൗദിയില് മൂന്നും മരണം; ഗള്‍ഫില് മരണം 263 ആയി : Keraladesham | Latest Malayalam News\nമനാമ : കൊറോണവൈറസ് ബാധിച്ച് യുഎഇയില് മലയാളിയടക്കം അഞ്ചു പേര് കൂടി മരിച്ചു. ഇതോടെ രാജ്യത്തെ മരണം 76 ആയി. 536 പേര്‍ക്ക് പുതുതായി കോവിഡ് സ്ഥിരീകരിച്ചതോടെ രാജ്യത്തെ കോവിഡ് ബാധിതരുടെ എണ്ണം 10,349 ആയി. ഇതുവരെ 1,978 പേര് സുഖം പ്രാപിച്ചു. ഞായറാഴ്ച 91 പേരാണ് രോഗമുക്തരായത്.\nകണ്ണൂര് സ്വദേശി കാടാച്ചിറ മമ്മാക്കുന്ന് ജുമാഅത്ത് പള്ളിക്ക് സമീപം താമസിക്കുന്ന പാലക്കല് അബ്ദു റഹ്മാനാ(55) ണ് കോവിഡ് ബാധിച്ച് ഞായറാഴ്ച പുലര്‍ച്ചെ ദുബായില് മരിച്ചത്. കോവിഡ് ബാധിച്ചു ഗുരുതരാവസ്ഥയില് ചികിത്സയിലായിരുന്നു. ദുബായില് ഹോട്ടല് മാനേജരായിരുന്നു. ഭാര്യ: റാബിയ. മക്കള്: റഹൂഫ്, റംഷാദ്, റസ്‌ലിയ, റിസ്‌വാന. മരുമക്കള്: അനീസ്, ഷുഹൈല്, ഫാത്തിമ, അര്‍ഫാന.\nസൗദിയില് മൂന്നു പേര് കൂടി വൈറസ് ബാധച്ച് മരിച്ചു. ഇതോടെ ആകെ മരണം 139 ആയി. 1,223 പേര്‍ക്ക് പുതുതാതയി രോഗം കണ്ടതോടെ രാജ്യത്ത് ഇതുവരെ രോഗം സ്ഥിരീകരിച്ചവര് 17,522 ആയി. ഇതില് 2,357 പേര് രോഗമുക്തരായി. 142 പേര് ഞായറാഴ്ച മാത്രം രോഗമുക്തരായി. 15,026 പേരാണ് ചികിത്സയില്. ഇതില് 115 പേര് ഗുരുതരാവസ്ഥിലാണ്.\nരോഗം സ്ഥിരീകരിച്ചവരില് എണ്‍പത് ശതമാനത്തിലേറെയും വിദേശികളാണ്. മക്കയില് മലയാളികളടക്കം നിരവധി പേര്‍ക്ക് കോവിഡ് സ്ഥിരീകരിച്ചതായി റിപ്പോര്‍ട്ടുണ്ട്. മക്ക-272, റിയാദ-്267, മദീന-217, ജിദ്ദ-117, ബീഷ-113, ദമാം-51 എന്നിങ്ങിനെയാണ് ഞായറാഴ്ച റിപ്പോര്‍ട്ട് ചെയ്ത കേസുകള്.\nകുവൈത്തില് കോവിഡ് ബാധിത മരണം 20 ആയി. ഞായറാഴ്ച ചികിത്സയില് കഴിഞ്ഞിരുന്ന ഇറാന് സ്വദേശിയാണ് മരിച്ചത്. 53 ഇന്ത്യക്കാരക്കടം 183 പേര്‍ക്ക് ഞായറാഴ്ച പുതുതായി കോവിഡ് സ്ഥിരീകരിച്ചതോടെ വൈറസ് ബാധിതര് 2,892 ആയി. 1,557 ഇന്ത്യക്കാരിലാണ് ഇതുവരെ രോഗം സ്ഥിരീകരിച്ചത്. ഇതുവരെ 806 പേര് രോഗമുക്തി നേടി. ഇതില് 150 പേര് ഞായറാഴ്ച രോഗം ഭേദമായവരാണ്.\nഖത്തറില് കോവിഡ് രോഗികള് കുത്തനെ ഉയര്‍ന്നു. ഞായറാഴച് 929 പേര്‍ക്കാണ് രോഗം കണ്ടത്. ഒറ്റ ദിവസം ഖത്തറില് റിപ്പോര്‍ട്ട് ചെയ്യുന്ന ഏറ്റവും കൂടിയ നിരക്കാണിത്. 2,584 പേരില് നടത്തിയ പരിശോധനയിലാണ് ഇത്രയും കേസുകള് കണ്ടെത്തിയതെന്ന് ശ്രദ്ധേയമാണ്. ഇതോടെ രോഗ സ്ഥിരീകരിച്ചവര് 10,287 ആയി. ഇതില് 1012 പേര് രോഗമുക്തി നേടി, പത്തുപേര് മരിച്ചു. 83 പേര്‍ക്കാണ് ഞായറാഴ്ച രോഗമുക്തി.\nഒമാനില് 60 വിദേശികള് ഉള്‍പ്പെടെ 93 പേര്‍ക്കുകൂടി രോഗം സ്ഥിരീകരിച്ചതോടെ വൈറസ് ബാധിതര് 1,998, ആയി. ഇതില് 333 പേര്‍ക്ക് രോഗം ഭേദമായി. ഇതുവരെ പത്തുപേര് മരിച്ചു.\nബഹ്‌റൈനില് 32 പ്രവാസികള് ഉള്‍പ്പെടെ 44 പേര്‍ക്ക് ഞായറാഴച പുതുതായി രോഗം സ്ഥിരീകരിച്ചു. ഇതോടെ ഇതുവരെ സ്ഥിരീകരിച്ച കേസുകള് 2,633 ആയി. ഇതില് 1186 പേര് രോഗമുക്തി നേടി. ഇതുവരെ എട്ടു പേര് മരിച്ചു. 1439 പേരാണ് ചികിത്സയില് കഴിയുന്നത്.\nഗള്‍ഫില് കോവിഡ് മൂലം ഞായറാഴ്ച വൈകീട്ടുവരെ 263 പേരാണ് മരിച്ചത്. 45,681 പേര്‍ക്ക് ഇതുവരെ രോഗം സ്ഥിരീകരിച്ചു. ഇതില് 7672 പേര് രോഗമുക്തി നേടി. ഞായറാഴ്ച മാത്രം9പേര് മരിക്കുകയും 3.008 പേര്‍ക്ക് പുതുതായി കോറോണവൈറസ് സ്ഥിരീകരിക്കുകയും ചെയ്തു. സൗദി, യുഎഇ, ഖത്തര് എന്നീ രാജ്യങ്ങളില് കോവിഡ് ബാധിതര് പതിനായിരത്തിന് മുകളിലാണ്.


Janmabhumi| 'കോളോസ്സിയന്‍സ്' ഫസ്റ്റ് ലുക്ക് പോസ്റ്റര് പുറത്തുവിട്ടു\n'കോളോസ്സിയന്‍സ്' ഫസ്റ്റ് ലുക്ക് പോസ്റ്റര് പുറത്തുവിട്ടു\nJanuary 06, 2022, 05:15 p.m.\nചിത്രമൂല ക്രിയേഷന്‍സിന്റെ ബാനറില് സുജാത പി. സുധീഷ്, യതി കുക്കു ജീവന് എന്നിവര് ചേര്‍ന്ന് നിര്‍മിക്കുന്ന ഈ ചിത്രത്തിന്റെ ഛായാഗ്രഹണം വിഷ്ണു എന് ശശികുമാര് നിര്‍വ്വഹിക്കുന്നു.\nമുരളി ലക്ഷ്മണന് സംവിധാനം ചെയ്യുന്ന 'കോളോസ്സിയന്‍സ്' എന്ന ചിത്രത്തിന്റെ ഫസ്റ്റ് ലുക്ക് പോസ്റ്റര് പുറത്തിറക്കി. പ്രശസ്ത ചലച്ചിത്ര താരങ്ങളുടെ ഫേയ്‌സ്ബുക്ക് പേജിലൂടെ പോസ്റ്റര് റിലീസ് ചെയ്തത്. കൈനകിരി തങ്കരാജ്, ശിവജി ഗുരുവായൂര്, സന്തോഷ് കീഴാറ്റൂര്, രാജേഷ് ഹെബ്ബാര്, അരുണ് രാഘവ്, ജയരാജ് കോഴിക്കോട് എന്നിവരാണ് ചിത്രത്തിലെ കേന്ദ്ര കഥാപാത്രങ്ങള്.\nചിത്രമൂല ക്രിയേഷന്‍സിന്റെ ബാനറില് സുജാത പി. സുധീഷ്, യതി കുക്കു ജീവന് എന്നിവര് ചേര്‍ന്ന് നിര്‍മിക്കുന്ന ഈ ചിത്രത്തിന്റെ ഛായാഗ്രഹണം വിഷ്ണു എന് ശശികുമാര് നിര്‍വ്വഹിക്കുന്നു. ഗ്രീഷ്മ റിജിന്, ജിജേഷ് പികെ, രാഹുല് അജയകുമാര്, മുരളി ലക്ഷ്മണ്, എന്നിവര് ഈ ചിത്രത്തിന്റെ രചന നിര്‍വ്വഹിച്ചിരിക്കുന്നു.\nമുരളി ശങ്കര്‍എഴുതിയ വരികള്‍ക്ക് ഷമല് രാജ് സംഗീതം പകരുന്നു. എഡിറ്റര്- സൂരജ് അയ്യപ്പന്, ഡിഐ- രംഗറേയ്സ് മീഡിയ വര്‍ക്ക്സ്,പ്രൊഡക്ഷന് കണ്‍ട്രോളര്- മുകേഷ് തൃപ്പൂണിത്തുറ, പിആര്‍ഒ- എ.എസ്. ദിനേശ്.


Featured Kerala News Latest News Must ReadNational\nBy : 24 Web Desk December 5, 2021 comments\nപുൽവാമ ഭീകരാക്രമണത്തില് ധീരരക്ത സാക്ഷിത്വം വരിച്ച ജവാന്‍മാര്‍ക്ക് പ്രണാമം അര്‍പ്പിപിച്ച് ട്വന്റിഫോർ സംഘം പുൽവാമയിൽ. ഭീരകരാക്രമണം നടന്ന സ്ഥലത്ത് നിന്നും തത്സമയം. പുൽവാമയിലെ ഗ്രൗണ്ട് റിയാലിറ്റി കൃത്യമായി 24 പ്രേക്ഷകർക്ക് മുന്നിൽ എത്തിച്ചിരുന്നു. ലഗ്പോറ എന്ന സ്ഥലത്തതായിരുന്നു സ്ഫോടനം നടന്നത്.\nസി.ആർ.പി.എഫിന്റെ(CRPF) വാഹന വ്യൂഹത്തിന് നേരെ സ്ഫോടക വസ്തുക്കൾ നിറച്ച സ്കോർപിയോ ഇടിച്ചുകയറ്റുകയായിരുന്നു. 2019 ഫെബ്രുവരി 14നാണ് രാജ്യത്തെ ഒന്നാകെ കണ്ണീരാഴ്ത്തി പുല്‍വാമ ഭീകരാക്രമണം നടന്നത്. കശ്‌മീരിലെ പുൽവാമ ജില്ലയിലെ ലാത്പോരയിൽ സിആർപിഎഫ് വാഹനവ്യൂഹത്തിന് നേരെ പാക് ഭീകരസംഘടനയായ ജയ്ഷെ മുഹമ്മദ് ഭീകരാക്രമണം നടത്തുകയായിരുന്നു.\nRead Also : ഉറക്ക പ്രശ്നങ്ങൾ: ഇന്ത്യയിൽ 64 ശതമാനം ആളുകളും ആവശ്യത്തിന് ഉറങ്ങുന്നില്ലെന്ന് സർവേ റിപ്പോർട്ട്\nവയനാട് ലക്കിടി സ്വദേശി വി വി വസന്ത കുമാറും ഭീകരാക്രമണത്തിൽ രാജ്യത്തിനായി ജീവന് സമര്‍പ്പിച്ചു. പുല്‍വാമ ഭീകരാക്രമണത്തിന് തിരിച്ചടി നല്‍കി 12-ാം ദിവസം ഇന്ത്യ നിയന്ത്രണരേഖ കടന്ന് പാകിസ്ഥാനിലെ ബാലക്കോട്ടിലുള്ള ഭീകരപരിശീലന കേന്ദ്രങ്ങള് മിന്നലാക്രമണത്തിലൂടെ തകര്‍ത്തിരുന്നു.\nനിലവിൽ തിരിച്ചുവരവിന്റെ പാതയിലാണ് പുൽവാമ. അന്ന് സ്‌ഫോടനത്തിൽ ശ്രീനഗർ ജമ്മു ദേശിയ പാതയിലെ തകർന്ന റോഡുകൾ പുനർ നിർമ്മിച്ചിട്ടുണ്ട്. നിശ്ചലാവസ്ഥയിലായിരുന്ന മേഖലകൾ എല്ലാം നിലവിൽ പുനർ നിർമ്മിച്ചിരിക്കുന്നു. മാതൃ രാജ്യത്തിന്റെ പരമാധികാരത്തിനും അഖണ്ഡതയ്ക്കും വേണ്ടി ജീവന് ത്യാഗം ചെയ്ത നമ്മുടെ ധീരരായ സൈനികരോടും അവരുടെ കുടുംബങ്ങളോടും രാജ്യം എന്നന്നേക്കും കടപ്പെട്ടിരിക്കും.\nStory Highlights :twentyfour-team-visit-pulwama-\nRead more on: 24 anniversary | pulwama\nകുൽഗാമിൽ രണ്ട് ഭീകരരെ വധിച്ചു; 11 ദിവസത്തിനിടെ കൊല്ലപ്പെട്ടത് 13 തീവ്രവാദികൾ


174 covid cases in kasargod today | കാസർഗോഡ് 174 പേർക്ക് കൊവിഡ്! 89 പേർക്ക് രോഗമുക്തി, പുതിയതായി 322 പേർ നിരീക്ഷണത്തിൽ - Malayalam Oneindia\nവൃത്തിഹീനം! വിഷബാധ! ഷവർമ സെന്റർ പൂട്ടിച്ചു; പരിശോധന തുടർന്ന് ഭക്ഷ്യസുരക്ഷാ വകുപ്പ്\nചെറുവത്തൂരിലെ ഭക്ഷ്യവിഷബാധ: ഷവര്‍മയില് ഇകോളി, കോളിഫോം ബാക്ടീരിയയുടെ സാന്നിധ്യം\nകാസര്‍കോട് ജില്ലയിലും ഷിഗെല്ല; കാഞ്ഞങ്ങാട്ട് നാല് കുട്ടികളില് രോഗ ബാധ സ്ഥിരീകരിച്ചു\nവിദ്യാര്‍ത്ഥിയുടെ മരണം: ഭക്ഷണത്തിന്റെ പഴക്കം വിഷബാധയ്ക്ക് കാരണമായി, ഷവര്‍മ്മയുണ്ടാക്കാന് മാനദണ്ഡം\nഷവര്‍മ കഴിച്ച് ഭക്ഷ്യവിഷബാധ; കടയുടെ വാഹനം കത്തിച്ച നിലയില്\n4 hrs ago ആളില്ലാത്ത വീട്ടില് മോഷണത്തിനായി കയറി കിണറ്റില് വീണ കള്ളന് പിടിയില്\n4 hrs ago ഹൈക്കോടതി വിധി: കന്റോണ്‍മെന്റിലെ നാല്‍പതോളം കടകള് ഒഴിപ്പിച്ചു, വ്യാപാരികള് പെരുവഴിയില്\n4 hrs ago ഭാരത് പെട്രോളിയത്തിന്റെ ഓഹരികളും കേന്ദ്രസര്‍ക്കാര് വില്‍ക്കാനൊരുങ്ങുന്നതായി റിപ്പോര്‍ട്ട്\nLifestyle Daily Rashi Phalam: ഈ രാശിക്കാര്‍ക്ക് ഇന്ന് പ്രയോജനപ്രദമായ ദിവസം; രാശിഫലം\nകാസർഗോഡ് 174 പേർക്ക് കൊവിഡ്! 89 പേർക്ക് രോഗമുക്തി, പുതിയതായി 322 പേർ നിരീക്ഷണത്തിൽ\nUpdated: Thu, Aug 20, 2020, 8:59 [IST]\nകാസർഗോഡ്; ജില്ലയില് 174 പേര്‍ക്ക് കൂടി കോവിഡ് 19 സ്ഥിരീകരിച്ചു. 154 പേര്‍ക്ക് സമ്പര്‍ക്കത്തിലൂടെയാണ് രോഗം സ്ഥിരീകരിച്ചത്. 15 വിദേശത്ത് നിന്നും അഞ്ച് പേര് ഇതരസംസ്ഥാനത്ത് നിന്നുമെത്തിയതാണെന്ന് ഡി എം ഒ ഡോ എ വി രാംദാസ് അറിയിച്ചു. 89 പേര്‍ക്ക് കോവിഡ് നെഗറ്റീവായി.\nവീടുകളില് 4149 പേരും സ്ഥാപനങ്ങളില് 970 പേരുമുള്‍പ്പെടെ ജില്ലയില് ആകെ നിരീക്ഷണത്തിലുള്ളത് 5119 പേരാണ്. പുതിയതായി 322 പേരെ കൂടി നിരീക്ഷണത്തിലാക്കി. സെന്റിനല് സര്‍വ്വേ അടക്കം പുതിയതായി 1263 സാമ്പിളുകള കൂടി പരിശോധനയ്ക്ക് അയച്ചു. 831 പേരുടെ പരിശോധനാ ഫലം ലഭിക്കാനുണ്ട്. 296 പേര് നിരീക്ഷണ കാലയളവ് പൂര്‍ത്തിയാക്കി. 62 പേരെ ആശുപത്രികളിലും കോവിഡ് കെയര് സെന്ററുകളിലുമായി പ്രവേശിപ്പിച്ചു. ആശുപത്രികളില് നിന്നും കോവിഡ് കെയര് സെന്ററുകളില് നിന്നും 152 പേരെ ഡിസ്ചാര്‍ജ് ചെയ്തു.\nഅതിനിടെ കര്‍ണ്ണാടകയിലേക്കും തിരിച്ചും യാത്രചെയ്യുന്നതുള്ള റഗുലര് പാസ് ആനുവദിക്കുന്നതിന് ആര് ടി പി സി ആര് പരിശോധന നടത്തി നെഗറ്റീവ് സര്‍ട്ടിഫിക്കറ്റ് വേണമെന്ന നിബന്ധനയില് മാറ്റം വരുത്തി. പകരം ആന്റിജന് ടെസ്റ്റ് നടത്തിയാല് മതി. ബി പി എല് വിഭാഗങ്ങള്‍ക്ക് മാത്രമാണ് തലപ്പാടിയില് പരിശോധന നടത്തുന്നതിന് തിരുമാനിച്ചിരുന്നത്. എന്നാല് റഗുലര് പാസിന് അപേക്ഷിക്കുന്ന എല്ലാവര്‍ക്കും പരിശോധനയ്ക്ക് സൗകര്യമൊരുക്കും. ഇതിന്റെ ഭാഗമായുള്ള സജ്ജീകരണം തലപ്പാടിയില് ആരംഭിച്ചു. ഏകോപന ചുമതല ജില്ലാ മെഡിക്കല് ഓഫീസര്‍ക്കും മഞ്ചേശ്വരം തഹസില്‍ദാര്‍ക്കുമാണ്. ജില്ലാ കളക്ടര് ഡോ ഡി സജിത് ബാബുവിന്റെ അധ്യക്ഷതയില് ചേര്‍ന്ന ജില്ലാതല കോറോണ കോര്‍കമ്മിറ്റിയോഗത്തിലാണ് തിരുമാനം.\nടോക്കണ് അടിസ്ഥാനത്തില് 100 പേര്‍ക്കാണ് ഒരു ദിവസം പാസ് അനുവദിക്കുക. ഇങ്ങനെ ലഭിക്കുന്ന റിപ്പോര്‍ട്ടിന്റെ കാലാവധി 21 ദിവസമാണ്. പാസ് ലഭിച്ചവര് 21 ദിവസത്തിന് ശേഷം വീണ്ടും ആന്റിജന് ടെസ്റ്റിന് സന്നദ്ധരാകണം. ടെസ്റ്റ് നടത്തി വീണ്ടും പാസ് അനുവദിക്കുമെന്ന് ജില്ലാ കളക്ടര് ഡോ ഡി സജിത് ബാബു അറിയിച്ചു.\nവീട്ടുമുറ്റത്ത് കളഞ്ഞ പോയ ജിമിക്കി കമ്മൽ 20 വർഷത്തിന് ശേഷം തിരിച്ചു കിട്ടി\nപാലക്കാട് 851 പേർ ചികിത്സയിൽ; ഇന്ന് 65 പേർക്ക് കൊവിഡ്!! 49 പേർക്ക് സമ്പർക്കത്തിലൂടെ\nഭക്ഷ്യ വിഷബാധ: കര്‍ശന നടപടിക്ക് ആരോഗ്യമന്ത്രിയുടെ നിര്‍ദ്ദേശം, സംസ്ഥാന വ്യാപകമായി പരിശോധന\nഷവര്‍മ കഴിച്ചു, 16 - കാരി ഭക്ഷ്യവിഷബാധയേറ്റ് മരിച്ചു: നിരവധി പേര് ആശുപത്രിയിൽ\n16 കാരിയെ പീഡിപ്പിച്ച് ഗർഭിണിയാക്കി അച്ഛൻ; ഗർഭഛിദ്രത്തിനായി കൊണ്ടുപോകുന്നതിനിടെ അറസ്റ്റ്\nകാസർകോട് പൂര്‍ണ ഗര്‍ഭിണിയായ ആടിനെ ക്രൂരമായി പീഡിപ്പിച്ച് കൊലപ്പെടുത്തി, ഒരാൾ പിടിയിൽ\nഇഷ്‌ടപ്പെട്ട പെൺകുട്ടിയെ വിവാഹം ചെയ്‌തു; പിതാവിന്റെ അന്ത്യകർമ്മങ്ങൾ ചെയ്യുന്നതിൽ നിന്ന് വിലക്ക്\nമഞ്ചേശ്വരം കോഴക്കേസ് പാതിവഴിയില്; കുറ്റപത്രം സമര്‍പ്പിച്ചില്ല, കേസിന്റെ ഭാവിയില് ആശങ്കയെന്ന് കെ സുന്ദര\nവൈനില് ലഹരി മരുന്ന്, കൊടിയ മര്‍ദ്ദനം; ശ്രുതിയുടെ ആത്മഹത്യയ്ക്ക് കാരണം ഭര്‍തൃപീഡനം, വെളിപ്പെടുത്തല്\nകാഞ്ഞങ്ങാട് നഗരസഭ പൊതുശ്മശാനം കുറച്ച് വെറൈറ്റിയാണ്, ഒന്നില് പേര് മരിച്ചാല് കുടുങ്ങും\nശുക്രിയ ബസിന്റെ സാരഥിയായി 21കാരി ആതിര; ആത്മവിശ്വാസമുണ്ടെങ്കില് ഡ്രൈവിംഗ് കൂളാണ്\nനടു റോഡിൽ ഹെൽമറ്റും ലൈസൻസും ഇല്ലാതെ അഭ്യാസ പ്രകടനം; വിദ്യാർത്ഥിക്കെതിരെ കേസ്\nപ്രായപൂര്‍ത്തിയാകാത്ത മകന് വാഹനമോടിച്ചു, പിതാവിന് 25000 രൂപ പിഴയും കോടതി പിരിയുന്നത് വരെ തടവും\n'നീ വ്യത്യസ്തയല്ല': മുസ്ലീം യുവതിയെ ആശ്വസിപ്പിക്കുന്ന തെയ്യം; ഹൃദയം കീഴടക്കുന്നു\nകെ സുരേന്ദ്രനെ ഒരു വിഭാഗം പ്രവര്‍ത്തകര് ബ്ലാക്ക് മെയില് ചെയ്യുന്നു; ആരോപണവുമായി വിമതര്\ncoronavirus malayalam news\n174 covid cases in kasargod today\n'ഡോ റോബിന്റെ ആ പ്ലാനും വിജയിച്ചു; ഇനി ടോപ്പ്3യിൽ അയാൾ പുഷ്പം പോലെ കയറും'; വൈറൽ കുറിപ്പ്\nസീറ്റില് ജീവനക്കാരില്ല, നടപടി; ഓഫീസുകളില് വീണ്ടും മിന്നല് പരിശോധനയുമായി മന്ത്രി റിയാസ്\nഅടുക്കളയിൽ നിന്നും അരങ്ങത്തേക്ക്!; ഇത് പെൺകരുത്ത്; 25 - ന്റെ നിറവിൽ കുടുംബശ്രീ


ബിഎസ്പിയില് വീണ്ടും പൊട്ടിത്തെറി; രണ്ട് എംഎല്‍എമാരെ പുറത്താക്കി മായാവതി\nയുപിയില് നിയമസഭാതെരഞ്ഞെടുപ്പിന് ആറുമാസം മാത്രം ശേഷിക്കെ ബി എസ് പിയില് പൊട്ടിത്തെറി. പഞ്ചായത്ത് തെരഞ്ഞെടുപ്പില് പാര്‍ട്ടി വിരുദ്ധ നടപടികള് സ്വീകരിച്ചെന്ന് ആരോപിച്ച് രണ്ടു എം എല് എമാരെയാണ് ബി എസ് പി മേധാവി മായാവതി കഴിഞ്ഞ ദിവസം പുറത്താക്കിയത്. ലാല്‍ജിത്ത് വെര്‍മ്മ, രാം അചല് രജ്ഭീര് എന്നീ മുതിര്‍ന്ന പാര്‍ട്ടി നേതാക്കളെയാണ് മായാവതി പാര്‍ട്ടിയില് നിന്ന് പുറത്താക്കിയത്. 2017 നിയമസഭാതെരഞ്ഞെടുപ്പില് ബി എസ് പിക്ക് 19 സീറ്റാണുണ്ടെയിരുന്നത്. എന്നാല് ഇന്നത് വെറും ഏഴു സീറ്റായി ചുരുങ്ങി. കോവിഡിനെ […]\n4 Jun 2021 12:19 AM GMT\nയുപിയില് നിയമസഭാതെരഞ്ഞെടുപ്പിന് ആറുമാസം മാത്രം ശേഷിക്കെ ബി എസ് പിയില് പൊട്ടിത്തെറി. പഞ്ചായത്ത് തെരഞ്ഞെടുപ്പില് പാര്‍ട്ടി വിരുദ്ധ നടപടികള് സ്വീകരിച്ചെന്ന് ആരോപിച്ച് രണ്ടു എം എല് എമാരെയാണ് ബി എസ് പി മേധാവി മായാവതി കഴിഞ്ഞ ദിവസം പുറത്താക്കിയത്. ലാല്‍ജിത്ത് വെര്‍മ്മ, രാം അചല് രജ്ഭീര് എന്നീ മുതിര്‍ന്ന പാര്‍ട്ടി നേതാക്കളെയാണ് മായാവതി പാര്‍ട്ടിയില് നിന്ന് പുറത്താക്കിയത്. 2017 നിയമസഭാതെരഞ്ഞെടുപ്പില് ബി എസ് പിക്ക് 19 സീറ്റാണുണ്ടെയിരുന്നത്. എന്നാല് ഇന്നത് വെറും ഏഴു സീറ്റായി ചുരുങ്ങി.\nപുറത്താക്കപ്പെട്ട വെര്‍മ്മ ബി എസ് പി ശക്തികേന്ദ്രമായ അബ്ദേക്കര് നഗറിലെ കതേരി നിയമസഭാ മണ്ഡലത്തിലെ എം എല് എയാണ്. അഞ്ചുതവണ മണ്ഡലത്തെ പ്രതിനിധീകരിച്ച വെര്‍മ്മ പാര്‍ട്ടി നിയമസഭാകക്ഷി നേതാവുകൂടിയാണ്. എന്നാല് രജ്ഭീര് ഇപ്പോള് ബി എസ് പിയില് ഔദ്യോഗിക പദവികളൊന്നും വഹിക്കുന്നില്ല. പാര്‍ട്ടി സംസ്ഥാന മേധാവി, അഖിലേന്ത്യ ജോയിന്റ്സെക്രട്ടറി എന്നീ പദവികള് രജ്ഭീര് വഹിച്ചിട്ടുണ്ട്. ബി എസ് പി സര്‍ക്കാരില് മന്ത്രിയായും രജ്ഭീര് പ്രവര്‍ത്തിച്ചിട്ടുണ്ട്. ഇരുവരും കുര്‍മി വിഭാഗത്തില്‍പ്പെട്ടവരാണ്.\nബി എസ് പിയുടെ മറ്റൊരു എം എല് എയായ മുക്താര് അന്‍സാരി ജയിലിലുമാണ്. എന്നാല് ബി എസ് പി മേധാവി മായാവതിയെ പാര്‍ട്ടിയിലെ ചിലര് തെറ്റിദ്ധരിപ്പിച്ചതാണ് പുറത്താക്കലിന് കാരണമായതെന്ന് വെര്‍മ്മ ഇതു സംബന്ധിച്ച് പ്രതികരിച്ചു. എത്രയും വേഗം മായാവതിയുമായി സംസാരിച്ച് പ്രശ്‌നം പരിഹരിക്കാന് കഴിയുമെന്ന് വെര്‍മ്മ പ്രത്യാശ പ്രകടിപ്പിച്ചു. യു പി നിയമസഭാ തെരഞ്ഞെടുപ്പിന് തൊട്ടുമുന്‍പ് ഇത്തരം ഒരു നീക്കം ബി എസ് പിയെ പ്രതിസന്ധിയിലാക്കുമെന്നാണ് രാഷ്ട്രീയ വിലയിരുത്തല്. നേരത്തെ ബി എസ് പിയില് നിന്ന് ബി ജെ പിയിലേക്ക് പല പ്രമുഖരും പോയിരുന്നു.


ബിജെപി പ്രവര്‍ത്തകനെ വധിക്കാന് ശ്രമിച്ച കേസില് രണ്ട് പേർ അറസ്റ്റില് – East Coast Daily Malayalam\nബിജെപി പ്രവര്‍ത്തകനെ വധിക്കാന് ശ്രമിച്ച കേസില് രണ്ട് പേർ അറസ്റ്റില്\nSep 8, 2020, 07:15 pm IST\nകോഴിക്കോട് : ബിജെപി പ്രവര്‍ത്തകനും ഓട്ടോറിക്ഷാ ഡ്രൈവറുമായ പട്ടര്‍പാലം താഴത്തുവീട്ടില് കെ.കെ. ഷാജിയെ വധിക്കാന് ശ്രമിച്ച കേസില് രണ്ടു പോപ്പുലര് ഫ്രണ്ട് പ്രവര്‍ത്തകര് അറസ്റ്റില്. മായനാട് സ്വദേശി പുനത്തില് അബ്ദുള്ള (38), പൂവാട്ട് പറമ്പ് സ്വദേശി ചായിച്ചംകണ്ടിയില് അബ്ദുള് അസീസ് (34) എന്നിവരെയാണ് പോലീസ് അറസ്റ്റ് ചെയ്തത്. കേസില് ഇതേ സംഘടനയില് പെട്ടവരുടെ അറസ്റ്റ് ഇനിയുമുണ്ടാകുമെന്ന് എ.സി.പി കെ.അഷ്‌റഫ് മാധ്യമങ്ങളോട് പറഞ്ഞു.\n2019 ഒക്ടോബര് 12 നാണ് കേസിനാസ്പദമായ സംഭവം നടന്നത്. രാത്രിയിൽ പട്ടര്‍പാലത്ത് നിന്ന് പറമ്പില് ബസാറിലേക്ക് ഓട്ടോറിക്ഷ ഓട്ടം വിളിച്ച് കൊണ്ടുപോയിട്ടായിരുന്നു അക്രമം. പറമ്പില് ബസാറിലേക്ക് ഒരാള് ഷാജിയുടെ ഓട്ടോറിക്ഷ ഓട്ടം വിളിക്കുകയും പോലൂര് തയ്യില്‍താഴത്തെത്തിയപ്പോള് ഓട്ടോറിക്ഷ നിര്‍ത്താന് ആവശ്യപ്പെടുകയുമായിരുന്നു. ഓട്ടോറിക്ഷ നിര്‍ത്തിയ ഉടന് പിന്നാലെ ബൈക്കിലെത്തിയവരും ഓട്ടോറിക്ഷയില് യാത്ര ചെയ്തയാളും ചേര്‍ന്ന് മാരകായുധങ്ങളുമായി ഷാജിയെ ആക്രമിക്കുകയും ചെയ്തു. സംഭവം നടന്ന് ആളുകള് എത്തിയപ്പോഴേക്കും പ്രതികള് ഓടി രക്ഷപ്പെട്ടു.\nഅക്രമത്തില് ഗുരുതരമായി പരിക്കേറ്റ ഷാജി മാസങ്ങളോളം കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലായിരുന്നു. ബിജെപിയും എലിയറമല സംരക്ഷണസമിതിയും വിവിധ പരിസ്ഥിതി സംഘടനകളും പ്രതിഷേധവുമായി രംഗത്തുണ്ടായിരുന്നു. തുടർന്ന് ചേവായൂര് സിഐയുടെ നേതൃത്വത്തില് പ്രത്യേക സംഘം രൂപീകരിച്ചാണ് പോലീസ് അന്വേഷണം നടത്തിയത്.\nപിടിയിലായ അബ്ദുള്ള പോപ്പുലര് ഫ്രണ്ടിന്റെ അയോധന കല പരിശീലകനാണ്. മറ്റുപ്രതികളും സംഘടനയിലെ ഈ വിങ്ങുമായി ബന്ധപ്പെട്ടവര് തന്നെയാണെന്നാണ് പോലീസിന് ലഭിച്ച സൂചന. ചേവായൂര് സി.ഐ ടി.പി ശ്രീജിത്ത്, സ്‌പെഷ്യല് സ്‌ക്വാഡ് അംഗങ്ങളായ എ.എസ്.ഐ ഒ.മോഹന്‍ദാസ്, എ.എസ്.ഐ എം. സജി,സീനിയര് സി.പി.ഒമാരായ ഷാലു .എം., ഹാദില് കുന്നുമ്മല്, ചേവായൂര് സ്റ്റേഷന് എസ്.ഐ വി രഘുനാഥന് എന്നിവരാണ് അന്വേഷണ സംഘത്തിലുണ്ടായിരുന്നത്.\nArrested popular front activists\nജാമ്യത്തിലിറങ്ങിയതിന് പിന്നാലെ മാവോവാദി നേതാവ് ഡാനിഷിനെ ജയിലിന് പുറത്ത് വച്ച് വീണ്ടും അറസ്റ്റ് ചെയ്തു\n'വെഞ്ഞാറമ്മൂട് ഇരട്ടക്കൊലപാതകത്തിൽ യഥാർത്ഥ പ്രതികളെയും അതിന് നേതൃത്വം നൽകിയവരെയും ജനമധ്യത്തിൽ കൊണ്ടുവരണം' ; കേന്ദ്ര സർക്കാരിനെ കത്തയച്ച് അടൂർ പ്രകാശ്\nNov 21, 2020, 10:54 am IST\nമോദിക്കെതിരെ ട്വിറ്ററില് വീഡിയോ ട്വീറ്റ് ചെയ്തയാള് പിടിയിൽ\nNov 16, 2020, 12:44 pm IST\nവനിതാ എസ് ഐയെ കൈയ്യേറ്റം ചെയ്യാൻ ശ്രമിച്ച അഭിഭാഷകന് അറസ്റ്റില്\nNov 16, 2020, 12:04 pm IST


മരണത്തിന്റെ പതാകകള്- ഭൂട്ടാനിലേക്ക് നടത്തിയ യാത്രാനുഭവം... | Travel | Deshabhimani | Saturday Dec 30, 2017\nമരണത്തിന്റെ പതാകകള്- ഭൂട്ടാനിലേക്ക് നടത്തിയ യാത്രാനുഭവം...\nകെ ആര് അജയന്Updated: Saturday Dec 30, 2017\nസൈപ്രസ് മരങ്ങള് മഞ്ഞില് കുളിച്ച് നില്‍ക്കുന്നു. താഴ്വാരമാകെ പൈന്‍മരങ്ങള്. ബഹുവര്‍ണ പതാകകള്. ബുദ്ധിസ്റ്റുകള് പ്രധാനമായും ചുവപ്പ്, വെളുപ്പ്, നീല, പച്ച, മഞ്ഞ നിറങ്ങളാണ് ആരാധനയുടെ ഭാഗമായ തോരണങ്ങള്‍ക്ക് ഉപയോഗിക്കുന്നത്. അതില് ഓരോന്നിനും ഓരോ അര്‍ഥതലമുണ്ട്. നീല ആകാശത്തെയും വെളുപ്പ് മേഘങ്ങളെയും ചുവപ്പ് അഗ്നിയെയും പച്ച വെള്ളത്തെയും മഞ്ഞ മണ്ണിനെയും തൊടുന്നുവെന്നാണ് സങ്കല്‍പ്പം-ഭൂട്ടാനിലേക്ക് നടത്തിയ യാത്രാനുഭവം...\nഭൂട്ടാന്റെ തലസ്ഥാനമായ തിംഫുവില്‍നിന്ന് പഴയ തലസ്ഥാനമായ പുനാഖയിലേക്കുള്ള വഴിയിലാണ് ദോച്ചുല പാസ്. യുദ്ധ വീരന്മാരുടെ സ്മരണക്ക് കരുത്തായി പടുത്തുയര്‍ത്തിയ 108 ഓര്‍മകുടീരങ്ങളാണ് നോര്‍ട്ടന് കുന്ന് എന്നറിയപ്പെടുന്ന ദോച്ചുലയില്. പുലര്‍ച്ചെയാണ് തിംഫുവില്‍നിന്ന് യാത്ര തുടങ്ങിയത്. തലേന്ന് രാത്രി നൃത്തശാലയില് ചെലവിട്ടതിന്റെ ക്ഷീണമുണ്ട്. നൃത്തശാല എന്നാല് എന്തും കിട്ടുന്ന നൃത്തശാല. മദ്യവും മദിരാക്ഷിയും ഖര-ദ്രാവക രൂപത്തിലുള്ള എല്ലാ ലഹരികളും കിട്ടുന്ന നൃത്തശാല. രഹസ്യസ്വഭാവമുണ്ടെങ്കിലും ആടാം പാടാം കുടിച്ചു രസിക്കാം, രാത്രി പകലാകുംവരെ. അവധി ദിവസമാണെങ്കില് നൃത്തശാലയില് തിരക്ക് കൂടും.\nയഥാര്‍ഥത്തില് ഇവ നൃത്തശാലകളല്ല. പരസ്യമായി മദ്യം വില്‍ക്കുന്ന റെസ്റ്റോറന്റ് മാത്രമാണ്. അതിന്റെ പാര്‍ശ്വ കച്ചവടം മാത്രമാണ് ബാക്കിയുള്ളവ. ഭൂട്ടാന് രാജകുടുംബത്തിന്റേതെന്ന് അറിയപ്പെടുന്ന (ശരിയാണോ എന്ന് വ്യക്തമല്ല) റാവണ് എന്ന വെളുത്ത ചാരായത്തിനാണ് ഡിമാന്റ് കൂടുതല്. കത്തിയണയുന്ന നിയോണ് വെളിച്ചത്തില്, കാതടപ്പിക്കുന്ന ശബ്ദഘോഷത്തില് ആണും പെണ്ണുമൊക്കെ ചുവടുവയ്ക്കുന്നു. ഉള്ളിലേക്ക് കടക്കാന് 500 രൂപയ്ക്ക് താഴെയാണ് ഫീസ്. ചെറിയ കൌണ്ടറിനുള്ളിലേക്ക് തുകയുമായി കൈനീട്ടുമ്പോള് പെട്ടെന്ന് കണങ്കയ്യില് തണുത്ത മഷിയുടെ സ്പര്‍ശം. ഉള്ളിലേക്കുള്ള അനുമതിയാണ് കണങ്കൈക്ക് മുകളില് പതിക്കുന്ന റബര് സീല്. അകത്തേക്ക് കടക്കാന് മാത്രമുള്ള ഫീസാണിത്. അതിനുള്ളില് വേണ്ടതിനൊക്കെ പ്രത്യേക തുക നല്‍കണം.\nവഴിയില് പലേടത്തും ചെറിയ തടസ്സങ്ങളുണ്ട്. കഴിഞ്ഞ ദിവസം മഴ പെയ്തതിനാല് റോഡിലേക്ക് മണ്ണിടിഞ്ഞ് കിടപ്പുണ്ട്. അത് മാറ്റാനുള്ള ജോലിയില് വ്യാപൃതരാണ് തൊഴിലാളികള്. താഴ്വരയില് ആപ്പിള് മരങ്ങള് ചുവന്നുതുടുത്ത് നില്‍ക്കുന്നു, പക്ഷേ, പാകമായിട്ടില്ല. ഇടയ്ക്കിടെ വാല്‍നട്ട് മരങ്ങളുമുണ്ട്. സഞ്ചരിക്കുന്നത് ഭൂട്ടാന്റെ സംരക്ഷിത വനമേഖലയിലൂടെയാണെന്ന് ഓര്‍മിപ്പിക്കുന്ന നിരവധി ബോര്‍ഡുകള് പലേടത്തുമുണ്ട്. ചെറിയ ചെക്പോസ്റ്റുകളും.\nദ്രക് വങ്ഗ്യല് ചോര്‍ട്ടന്‍സ് എന്നറിയപ്പെടുന്ന 108 സ്തൂപങ്ങളുടെ മുന്നില് വാഹനം നിര്‍ത്തി. ഇതുവഴി പോകുന്ന എല്ലാ വാഹനങ്ങളും ഈ കുന്ന് വലം വച്ചശേഷമേ വാഹനം ഒതുക്കി നിര്‍ത്തൂ. വര്‍ഷങ്ങളായി തുടരുന്ന ആചാര മര്യാദയാണിത്. രാജ്യനന്മക്കായി പൊരുതിമരിച്ച രണധീരരുടെ ഓര്‍മ ചുറ്റിവരുന്ന ആദരം. അതുശരി, പക്ഷേ, ഞങ്ങളുടെ വാഹനം മൂന്നുവട്ടം ചുറ്റിയാണ് നിര്‍ത്തിയത്. റോയല് ബൊട്ടാണിക്കല് പാര്‍ക്കിന്റെ മുന്നിലൂടെ വലംവയ്ക്കുമ്പോള് സത്യത്തില് നീരസം തോന്നാതിരുന്നില്ല. പക്ഷേ, അത് വിശ്വാസത്തിന്റെ പരമ കോടിയാണ്. അതിന് പിന്നിലുള്ളത് രാജ്യനന്മയുടെ ആദരം മാത്രമല്ല, സുന്ദരമായ ഒരു ഫാന്റസികഥ കൂടിയുണ്ട്.\nകഥകള്‍ക്ക് ഒരു കുറവുമില്ലാത്ത ഇടമാണ് ഭൂട്ടാന്. പ്രത്യേകിച്ചും ആട്ടവും പാട്ടും നിറവും സംഗീതവുമെല്ലാം നിറഞ്ഞ കഥകള്. ദോച്ചുലാ പാസ് ഉള്‍പ്പെടുന്ന വനപ്രദേശമാകെ ഒരുകാലത്ത് ദുരാത്മാക്കളുടെ ആവാസഭൂമിയായിരുന്നു. കാടിനുള്ളില് കടക്കുന്ന പലരും എല്ലാം നഷ്ടപ്പെട്ടാണ് രക്ഷപ്പെടുക. മോഷണം, പിടിച്ചുപറി ഉള്‍പ്പെടെ അസാന്മാര്‍ഗിക പ്രവൃത്തികളുടെ മൂര്‍ത്തികളായിരുന്നു കാട് ഭരിച്ചിരുന്നത്. അതില് നരഭോജിയായ ഒരു രാക്ഷസി ഉണ്ടായിരുന്നു. കണ്ടാല് അതിസുന്ദരി. മധുരമൊഴി. ആദ്യ ദര്‍ശനത്തില്‍തന്നെ ആരും അവള്‍ക്ക് അടിമയാകും. ഇഷ്ടപ്പെട്ട പുരുഷന്മാര്‍ക്കൊപ്പം ശയിച്ചശേഷം ചോരയൂറ്റി കൊല്ലുകയാണ് അവളുടെ ഇഷ്ട വിനോദം. അവളെപ്പേടിച്ച് പുരുഷന്മാരാരും അതുവഴി പോകാതായി. ആള്‍ക്കാരെക്കിട്ടാതായപ്പോള് ഒരു ദിവസം തീപാറുന്ന കണ്ണുകളും തെറിച്ച മുലകളുമായി അവള്, രാക്ഷസി കാടുവിട്ട് നാട്ടിലേക്ക് ഇറങ്ങി. ആകാശത്ത് വ്യാളികള് അവളെ ചുറ്റിപ്പിണഞ്ഞ് ശീല്‍ക്കാരങ്ങള് ഉതിര്‍ത്തു. അവള് ഭൂമിയില് കാലുതൊട്ടില്ല, തലമുടിയില് ചുറ്റി പിണഞ്ഞ വ്യാളികള് ചുറ്റും തീതുപ്പി. അത് നഗരത്തെയാകെ ചുട്ടെരിക്കാന് കെല്‍പ്പുള്ളതായിരുന്നു. എല്ലാരും പേടിച്ചുവിറച്ചു.\nദോച്ചുല പാസിലെ ക്ഷേത്രം\nപെട്ടെന്ന് ആകാശത്ത് ഒരു സന്യാസി പ്രത്യക്ഷപ്പെട്ടു. പരിശുദ്ധ കിറുക്കനെന്ന് പില്‍ക്കാലത്ത് അറിയപ്പെട്ട ഡ്രൂഗ്പ കുണ്‍ലെ. താന്ത്രിക് ബുദ്ധിസത്തിന്റെ തലതൊട്ടപ്പനായ അദ്ദേഹം തന്റെ വിശ്വരൂപം കാട്ടിയതോടെ രാക്ഷസി വിരണ്ടു. തീതുപ്പുന്ന ഡ്രാഗണുകള് നിമിഷനേരത്തിനുള്ളില് ഭൂമിയിലേക്ക് ഊര്‍ന്നുവീണു. ഭയന്നിട്ടും സുന്ദരനായ സന്യാസിയെ വശീകരിക്കാന് ശ്രമിച്ച വ്രീളാവിവശയായ രാക്ഷസിയെ അദ്ദേഹം തന്റെ മാന്ത്രികവിദ്യയാല് ചൊല്‍പ്പടിക്ക് നിര്‍ത്തി. എന്നാല് അടങ്ങിയിരിക്കാന് തുനിയാതെ അവള് ആക്രമണത്തിന് ഒരുമ്പെട്ടു. പെട്ടെന്ന് അദ്ദേഹം തന്റെ ലിംഗം ഉപയോഗിച്ച് പ്രത്യാക്രമണം നടത്തി.\nലിംഗതാഡനത്തില് രാക്ഷസിയുടെ കൊരവള്ളി അറ്റുപോയി. തല വേര്‍പെട്ട അവളുടെ ശരീരം വ്യാളികളുടെ വായില്‍നിന്നുള്ള തീയില് വെന്തുരുകി. എന്നിട്ടും വേര്‍പെട്ട തലയുമണം ശക്തമാക്കി. പരിശുദ്ധ കിറുക്കന് തന്റെ ലിംഗം ചുഴറ്റി തീ മഴ പെയ്യിച്ച് അവളുടെ ശിരസ്സ് കരിച്ചുകളഞ്ഞു. അന്നുമുതല് ശരീരം നഷ്ടപ്പെട്ട അവളുടെ ആത്മാവ് പറന്നിറങ്ങിയത് ദോച്ചുലയില് ആണത്രേ. ഇപ്പോഴും രാക്ഷസിയുടെ ഭയംപിടിപ്പിക്കുന്ന പ്രഭയില് അന്ധവിശ്വാസത്തിന്റെ ചുരത്തില് ഒരുപാടൊരുപാട് പതാകകള് ആകാശത്തേക്ക് പല വര്‍ണത്തില് പാറുന്നു. ഭൂട്ടാന്റെ ആചാരമാണ് നല്ലതിനായാലും പൊല്ലാപ്പിനായാലും ഇത്തരം പതാക നാട്ടല്.\nനടന്നെത്താനാകാത്ത കുന്നിന് മുകളിലും ചരിവുകളിലുമെല്ലാം നൂറുകണക്കിന് പല വര്‍ണപതാകകള് ഭൂട്ടാനില് എവിടെയും കാണാം. അത് മരണത്തിന്റെകൂടി സന്ദേശമാണ്. മരണത്തിനും മോക്ഷത്തിനും ഇടയിലുള്ള ത്രിശങ്കു കടക്കാനുള്ള പ്രാര്‍ഥനയാണ് ഈ പതാകകള്. ഓരോയിടത്തും എണ്ണത്തില് വ്യത്യാസമുണ്ട്. ജനനവും മരണവും ഉള്‍പ്പെടെയുള്ള പ്രത്യേക അവസരങ്ങളിലും മറ്റ് ആഘോഷങ്ങള്‍ക്കും ആഗ്രഹപൂര്‍ത്തീകരണത്തിനുമൊക്കെ കൃത്യമായ എണ്ണമുണ്ട്. മരണാനന്തര ചടങ്ങിന്റെ ഭാഗമായി 108 പ്രാര്‍ഥനാ കൊടികളാണ് സ്ഥാപിക്കുക. സമുദ്രനിരപ്പില് നിന്ന് 10200 അടി ഉയരത്തിലാണ് ഞങ്ങള്. തെളിഞ്ഞ പ്രകൃതിയാണെങ്കില് ഭൂട്ടാന് ഹിമാലയമാകെ ഇവിടെ നിന്നാല് കാണാം. 520 മുതല് 23000 അടിവരെ ഉയരത്തിലുള്ള കുന്നുകള്. ചൈനയോട് ചേര്‍ന്ന കൂലാ കാങ്റി, ഛംബി താഴ്വരയിലേക്ക് നീളുന്ന ജൊ മൊഹ്രി ഇങ്ങനെ പലതുമുണ്ട് ഭൂട്ടാനിലെ കാഴ്ചകള്.\nകളകളാരവത്തോടെ ഒഴുകിവരുന്ന അരുവികള് എവിടെ ഉണ്ടെങ്കിലും അവിടെ ഒരു പ്രാര്‍ഥനാചക്രം സ്ഥാപിക്കുകയെന്നത് ഭൂട്ടാനികളുടെ പൊതുസ്വഭാവമാണ്. ഞങ്ങള് പിന്നിട്ട വഴിയില് പലയിടത്തും അത് കണ്ടതുമാണ്. പക്ഷേ ഇവിടെ ദോച്ചുലാ പാസില് നില്‍ക്കുമ്പോള് ഒഴുകിവരുന്ന അരുവിക്ക് എന്തൊക്കെയോ അധികം പറയാനുള്ളത് പോലെ. പ്രാര്‍ഥനാ ചക്രത്തിന്റെ മുഴക്കം അതാണ് സൂചിപ്പിക്കുന്നത്. മഞ്ഞില് കുളിച്ച് നില്‍ക്കുകയാണ് ദ്രക് വങ്യ്യല്. കൊടിമരത്തില് മഞ്ഞനിറത്തിലുള്ള പതാക മഞ്ഞില് ഒട്ടിപ്പിടിച്ചുകിടക്കുന്നു. തൊട്ടരികില് തട്ടുതട്ടായ ചോര്‍ട്ടനുകള്. കല്ലും മണ്ണും കുമ്മായവും പൈന്‍മരത്തടിയുമെല്ലാം സംയോജിപ്പിച്ച സമചതുരത്തിലെ മനോഹരസൃഷ്ടി.\nനാല് വശങ്ങള് ഉള്ളതാണ് ഓരോന്നും. ഓരോ വശത്തും ഓരോ ബുദ്ധന്മാര് തപസ്സ് ചെയ്യുന്ന ചിത്രം. അതും കടുത്ത നിറങ്ങള്‍ക്കുള്ളില് വ്യക്തതയോടെ. ബുദ്ധന്മാര് എന്നുപറഞ്ഞത് ഗൌതമ ബുദ്ധന്റെ വിവിധരൂപങ്ങള് എന്ന അര്‍ഥത്തിലല്ല. ഒരുപക്ഷേ, ബുദ്ധ ശിഷ്യന്മാരായ പില്‍ക്കാല ബുദ്ധന്മാരായ ചിലരുടെ മുഖമാകാം അവിടെ നിറംചാലിച്ചത്. അതില് ശാക്യമുനി, അവലോകിടേശ്വരന്, വജ്രായന ഉള്‍പ്പെടെ പലരും ഉണ്ടാകാം. ഭൂട്ടാനികളുടെ രാജമാതാവ് അസി ദോര്‍ജി വാങ്മോ വാങ്ചുക് ആണ് 108 ഓര്‍മ സ്തൂപങ്ങള് സ്ഥാപിച്ചത്. തൊട്ടടുത്തുതന്നെയാണ് ദ്രക് വങ്ഗ്യല് ലഖാങ് എന്ന മൊണാസ്ട്രി. ഭൂട്ടാനിലെ നാലാം ഭരണാധികാരി ദ്രക് ഗ്യാല്‍പോ(ജിഗ്മെസങ്യെ വാങ്ചുക്)യുടെ സ്മരണക്കായി നിര്‍മിച്ചതാണിത്. മുന്നില് കാണുന്ന വിശാലമായ സ്ഥലത്താണ് എല്ലാവര്‍ഷവും ദ്രക് വങ്ഗ്യല് ഉത്സവം നടത്താറുള്ളത്. ഇതിന് മുന്നിലൂടെ യാത്രചെയ്താല് അകലെ ഇരുപുഴകളുടെയും നടുവില് തല ഉയര്‍ത്തിനില്‍ക്കുന്ന ബുദ്ധഗയകള് കാണാം. ഏഴാംനൂറ്റാണ്ടില് നിര്‍മിച്ചതാണിതെന്ന് വിശ്വസിക്കപ്പെടുന്നു.\nസൈപ്രസ് മരങ്ങള് മഞ്ഞില് കുളിച്ച് നില്‍ക്കുന്നു. താഴ്വാരമാകെ പൈന്‍മരങ്ങള്. ബഹുവര്‍ണ പതാകകള്. ബുദ്ധിസ്റ്റുകള് പ്രധാനമായും ചുവപ്പ്, വെളുപ്പ്, നീല, പച്ച, മഞ്ഞ നിറങ്ങളാണ് ആരാധനയുടെ ഭാഗമായ തോരണങ്ങള്‍ക്ക് ഉപയോഗിക്കുന്നത്. അതില് ഓരോന്നിനും ഓരോ അര്‍ഥതലമുണ്ട്. നീല ആകാശത്തെയും വെളുപ്പ് മേഘങ്ങളെയും ചുവപ്പ് അഗ്നിയെയും പച്ച വെള്ളത്തെയും മഞ്ഞ മണ്ണിനെയും തൊടുന്നുവെന്നാണ് സങ്കല്‍പ്പം.\n2003ല് ഭൂട്ടാന് കീഴടക്കാന് വന്ന അസംകാര്‍ക്ക് എതിരെയുള്ള യുദ്ധത്തില് കൊല്ലപ്പെട്ട 108 ഭൂട്ടാന് പോരാളികളുടെ ഓര്‍മ രൂപങ്ങളാണ് ദോച്ചുലയിലുള്ളത്. രാജാവ് ദിഗ്മെ സിങ്യെ വാങ്ചുകിന്റെ വിജയം കൂടിയായിരുന്നു അത്. 2003 ഡിസംബര് 28ന് തിംഫുവില് തിരിച്ചെത്തിയ രാജാവ് 2004 ജൂലൈയില് 108 നിര്‍മാണം പൂര്‍ത്തിയാക്കിയെന്നാണ് ചരിത്രം.\nനിര്‍മാണകൌശലം നിറഞ്ഞുനില്‍ക്കുകയാണ് ഓരോ സ്തൂപങ്ങളിലും. തട്ടു തട്ടായി മുന്നില് നിവര്‍ന്നുനില്‍ക്കുകയാണ് ഓരോ പോരാളിയും. തീരെ മോശമല്ലാത്ത കോടമഞ്ഞ് ഞങ്ങളെയും രക്തസാക്ഷികളെയും പൊതിയുന്നു. ഇത്തിരിനേരം നിന്നപ്പോള് ഒന്നിലേക്കുള്ള വഴി തെളിഞ്ഞു. മൂന്ന് തട്ടുകളായി ചോര്‍ട്ടന് വിന്യസിച്ചിട്ടുണ്ട്.ആദ്യത്തെ തട്ടില് 45, രണ്ടാമത്തേതില് 36, ഏറ്റവും മുകളില് 27. അതിനു നടുവില് പ്രധാന ചോര്‍ട്ടന്. ഇവയുടെ നിര്‍മാണത്തില് സാമ്പ്രദായിക ഭൂട്ടാനീസ് ബുദ്ധിസ്റ്റ് സമ്പ്രദായം ഉപയോഗിച്ചിട്ടുണ്ട്. ധാന്യവും മണ്ണും പൂക്കളുമെല്ലാം ഉപയോഗിച്ചുള്ള പ്രത്യേക നിര്‍മിതി. സുഗന്ധദ്രവ്യങ്ങളും നെയ്യുമൊക്കെ ഉപയോഗിച്ചാണ് അടിസ്ഥാനക്കുഴി നിറച്ചത്. സ്വര്‍ഗവും ഭൂമിയും തമ്മിലുള്ള അകലം കുറയ്ക്കാനാണ് ഇത്തരം സമ്പ്രദായങ്ങള് എന്ന് വിശ്വസിച്ചുപോരുന്നു.\nകരിങ്കല്‍പാളികള് പാകിയ ചെറിയ കൂരകളാണ് ഓരോ ചോര്‍ട്ടനും. അതിനുമീതെ പത്മദല ചുവടുള്ള ഗോപുരം. മേല്‍ക്കൂര ഉറപ്പിച്ചിരിക്കുന്നത് ചുവന്ന നിറത്തിലുള്ള പ്രത്യേക പലകകളിലാണ്. അതിനുതാഴെ സ്വര്‍ണനിറത്തില് അളകങ്ങള്. ഇതെല്ലാം ഉറപ്പിച്ചിരിക്കുന്നത് ഭൂട്ടാനീസ് പാരമ്പര്യ വാസ്തുശില്‍പ രീതിയിലാണ്. തൊട്ടുതാഴെ വെളുത്ത പ്രതലം. അതിനുതാഴെ ഓട്ടുക്കവി നിറത്തിനുള്ളിലാണ് ബുദ്ധന്മാരുടെ ഇരിപ്പ്. അവര്‍ക്കുചുറ്റും ബുദ്ധസൂക്തങ്ങള് കുത്തിക്കുറിച്ചിട്ടുണ്ട്. മറിഞ്ഞുകിടക്കുന്ന ഒരു ചോര്‍ട്ടന് അറ്റകുറ്റപ്പണി നടത്തുകയാണ് തൊഴിലാളികള്. അവരില് നിന്നാണ് ഇതില് ഘടിപ്പിക്കുന്ന ഓരോന്നിന്റെയും പ്രത്യേകത അറിഞ്ഞത്. ചുവപ്പ് പോരാട്ടത്തിന്റെ സൂചനയാണ്. നെറ്റിയില് ചുവപ്പ് കെട്ടിയ പോരാളി. നാലുവശവും ബുദ്ധരൂപങ്ങള്. അതിനുതാഴെയുള്ള മഞ്ഞ അടിവാരം ഭൂമിയില് അയാള് നില്‍ക്കുന്നതിന്റെ സൂചനയാണ്. വളരെ ചെറിയ ഭൂട്ടാനീസ് അക്ഷരത്തില് എന്തോ ചിലതൊക്കെ കുത്തിക്കുറിച്ചിട്ടുണ്ട് അത് അവരുടെ സ്മരണാഞ്ജലി. പുല്‍ത്തകിടിയെ നോവിക്കാതെ പടികളില് മാത്രം ചവുട്ടി ഞങ്ങള് പ്രധാന ചോര്‍ട്ടനുമുന്നിലെത്തി. നാലുവശവും ഇരിപ്പിടം പോലെ മാര്‍ബിള് പതിപ്പിച്ചിട്ടുണ്ട്. ചിത്രമെടുക്കാനും ഇത്തിരി നേരം എല്ലാം മറന്ന് ഇരിക്കാനും പറ്റിയ സ്ഥലം. തൊട്ടടുത്താണ് ബയോളജിക്കല് പാര്‍ക്ക്. അതിനുള്ളില് ചുവപ്പും വെള്ളയും നിറത്തില് പൂക്കള് വിരിയുന്ന റോഡോ ഡെന്‍ട്രോമുകള്. അവയ്ക്കുവേണ്ടി മാത്രം ഒരു ഗാര്‍ഡന് അതിനുള്ളിലുണ്ട്. പൂക്കാലമല്ലാത്തതിനാല് ഞങ്ങള് അങ്ങോട്ട് തിരിഞ്ഞില്ല.\nദ്രക് വങ്ഗ്യല് ലഖാങിലെ ചുവര് ചിത്രങ്ങള്\nപോരാളികളുടെ മൌനം തളം കെട്ടിനില്‍ക്കുന്ന ആ തണുത്ത കുന്നില്‍നിന്ന് ഞങ്ങള് സാവധാനം താഴേക്കിറങ്ങി. സൂര്യന് ശക്തമായി തലയ്ക്കുമുകളിലുണ്ടെങ്കിലും തണുപ്പ് മാറുന്നില്ല. കോടമഞ്ഞും ഒപ്പമുണ്ട്.\nതൊട്ടുമുന്നിലെ പടിക്കെട്ടുകള് കയറിച്ചെന്നാല് ദ്രക് വങ്ഗ്യല് ലഖാങ്. ചുറ്റും പൂക്കള് പല നിറത്തില് വിരിഞ്ഞുചിരിക്കുന്നു. മൊണാസ്ട്രിയുടെ മുന്നില് ആരുമില്ല. അകത്ത് ഒരു കൂര്‍ക്കം വലിയുടെ ശബ്ദമുണ്ട്. കൂര്‍ക്കംവലിപോലെ ചിരിപ്പിക്കുന്നതാണ് മൊണാസ്ട്രിയുടെ പുറംചുവരുകളും. ചിരിപ്പിക്കുന്ന ചിത്രങ്ങളാണ് ചുറ്റും. മോഡേണ് എന്നൊക്കെ പറയില്ലേ, അതൊന്നുമല്ല ഒരുതരം ആക്ഷേപഹാസ്യം കൈകാര്യംചെയ്യുന്ന ചിത്രങ്ങള്. വിമാനത്തില് വരുന്ന മാലാഖ.\nലാപ്ടോപ്പില് മുഴുകിയിരിക്കുന്ന ബുദ്ധസന്യാസി. മേഘങ്ങളില് എഴുതുന്ന ഡ്രാഗണുകള്. ഇങ്ങനെ പലതും. 15 മുതല് 21 നൂറ്റാണ്ടുവരെയുള്ള ഭൂട്ടാന്റെ മാറ്റം ആണത്രേ ചുവരുകളില്. ഉള്ളിലെ ബുദ്ധവിഗ്രഹത്തിന് ചുറ്റും കൊക്കകോള മുതല് നാടന് ആപ്പിള് വരെ കൂടി ഇരിപ്പുണ്ട്. വൈനിന്റെ മണം നിറഞ്ഞുനില്‍ക്കുന്ന ബുദ്ധാശ്രമം.\nയഥാര്‍ഥത്തില് ചോര്‍ട്ടനുകള് അതിന്റെ വൃത്താകൃത വിന്യാസത്തില് വ്യക്തമായി കാണാനാകുന്നത് ലഖാങ്ങിനുമുന്നില് നില്‍ക്കുമ്പോഴാണ്. ചുറ്റിവളഞ്ഞ് ദോച്ചുല ചുരവും .\nസഞ്ചാരികളെ കാത്ത് തിക്കോടി ഡ്രൈവ് - ഇൻ ബീച്ച്\nഇവിടൊരു സ്വപ്‌നലോകം തീർപ്പൂ... മാമലകളും കുളിരരുവികളും\nമൂന്നാറിലും ഉയരും ഹരിത ചെക്ക്‌പോസ്റ്റുകള്; ഹരിതടൂറിസം പദ്ധതിക്ക് അംഗീകാരം


06 Jan, 2022, 5:39 am\nകോവിഡ്കാലം മനുഷ്യരെ കൂടുതൽ നിസ്സഹായരാക്കി മാറ്റിയിരിക്കുന്നു. ഇപ്പോഴത്തെ യഥാർത്ഥവില്ലൻ കോവിഡല്ലെന്നു മാത്രം. പുതുവർഷത്തിൻ്റെ പശ്ചാത്തലത്തിൽ ഒരന്വേഷണം.\n2019 ഡിസംബർ 31 ന് ലോകം അറിഞ്ഞ മഹാമാരിക്കാലം ഇപ്പോഴും ഒഴിയുന്നില്ല എന്ന അസ്വസ്തയുളവാക്കുന്ന തിരിച്ചറിവോടെയാണ് മാനവരാശി പുതിയൊരു വർഷത്തിലേക്കു കടന്നിരിക്കുന്നത്. കോവിഡിൻ്റെ പുതിയ വകഭേദമായ ഒമിക്രോണിൻ്റെ ഭീഷണി ഇന്നിപ്പോൾ ലോകത്തിൻ്റെ മുന്നിലുണ്ട്. കോവിഡ് 19 വൈറസിന് ചില പുതിയ പുതിയ വകഭേദങ്ങൾ ഉണ്ടായേക്കാമെന്ന് ശാസ്ത്രത്തിന് അറിയാമായിരുന്നു. അവർ വേണ്ട മുന്നറിയിപ്പുകൾ അപ്പപ്പോൾ നൽകുകയും ചെയ്തു. ലോകം അതൊക്കെ വേണ്ടത്ര ശ്രദ്ധിച്ചിരുന്നുവോ എന്ന ചോദ്യം ചിലയിടങ്ങളിൽ നിന്നും ഇപ്പോൾ ഉയരുന്നുണ്ട്. കുറച്ചുകൂടി മെച്ചപ്പെട്ട ഒരു നേരിടൽ ആവാമായിരുന്നു എന്ന തോന്നലും വലിയൊരു കൂട്ടം മനഷ്യർ പങ്കുവെക്കുന്നുണ്ട്. വാക്സിനേഷൻ്റെ കാര്യത്തിൽ സംഭവിച്ച അലംഭാവം മാപ്പർഹിക്കുന്നതല്ല. ഇതെഴുതുമ്പോഴും ഭൂമിയിലെ പകുതിയിലധികം മനുഷ്യർക്ക് വൈറസുമായുള്ള ഈ യുദ്ധത്തിലെ പ്രാഥമിക രക്ഷാകവചമായ വാക്സിനേഷൻ പോലും നേടാനായിട്ടില്ല. ഏതു കണക്കിലും ഇതൊരു വൻപരാജയമായി സമ്മതിച്ചേ മതിയാകൂ.\nആധുനിക കാലം നേരിടേണ്ടി വന്ന ഏറ്റവും കടുത്ത വെല്ലുവിളിയായിരുന്നു 2019 ൻ്റെ അവസാനത്തിൽ തുടക്കം കുറിച്ച ഈ പാൻഡമിക്. തികച്ചും ആഗോളീകൃതമായ സമൂഹത്തിൽ ഇത്തരമൊരു പകർച്ചവ്യാധി പാൻഡമിക്കായി മാറാൻ അധികമൊന്നും ദിവസങ്ങളെടുത്തില്ല. തീർച്ചയായും അതിനെ നേരിടുന്നതിലും മുമ്പെന്നത്തേതിനേക്കാളും കാര്യക്ഷമത കാട്ടാൻ പുതിയ കാലത്തിന് പല രീതിയിലും സാധിച്ചു. ഒരു വർഷത്തിനിടയിൽ ഈ വൈറസിൻ്റെ പകർച്ച തടയാനായി പുതിയ വാക്സിനുകൾ കണ്ടെത്തിയെന്നത് വലിയ കാര്യം തന്നെയാണ്. ആരോഗ്യരംഗത്തും ആവശ്യമായ മാറ്റങ്ങൾ അതിവേഗം വരുത്തുവാൻ ലോകത്തിലെ മിക്കവാറും രാജ്യങ്ങൾക്കും സാധിച്ചു. കോവിഡിന്നെതിരെ ചില മരുന്നുകളും ഇതിനകം കണ്ടുപിടിച്ചു കഴിഞ്ഞു. ഇതൊക്കെ പറയുന്നത് മുൻകാലങ്ങളിലേതിനേക്കാൾ മെച്ചപ്പെട്ട എന്ന അർത്ഥത്തിൽ മാത്രമാണ്. അല്ലാതെ ഇരുപത്തിയൊന്നാം നൂറ്റാണ്ടിലെ സധ്യതകളെ പരിഗണിച്ചു കൊണ്ടല്ല. ആധുനിക ലോകത്തിൻ്റെ കൊട്ടിഘോഷിക്കപ്പെട്ട മികവുകൾ പരിഗണിക്കുമ്പോൾ ഇത്തരമൊരു വൈറസ് ബാധ ഇതുപോലൊരു ആഗോള പ്രതിസന്ധിയായി മാറാമോ എന്ന് ചില പണ്ഡിതന്മാരെങ്കിലും സന്ദേഹിക്കുന്നുണ്ട്. അതൊരു യുക്തിപൂർണ്ണമായ സന്ദേഹം തന്നെയാണ്.\nവൈറസിൻ്റെ പിടിയിൽപ്പെട്ട 29 കോടിയിലധികം മനുഷ്യരിൽ അരക്കോടിയിലധികം പേർക്ക് ജീവൻ നഷ്ടപ്പെട്ടു കഴിഞ്ഞു. മരണത്തിൽ നിന്നും രക്ഷപ്പെട്ട പലരും ഇനിയും അനുബന്ധ ആരോഗ്യ പ്രശ്നങ്ങളിൽ നിന്ന് മോചിതരായിട്ടില്ല. മഹാമാരി മൂലം സംഭവിച്ച സാമ്പത്തിക നഷ്ടങ്ങൾ വളരെ വലുതാണ്. കോടിക്കണക്കിന് മനുഷ്യർക്ക് ജോലി നഷ്ടമായി. ഇതു മൂലമുണ്ടായ ദുരവസ്ഥയുടെ ദൂരവ്യാപകമായ സാമ്പത്തിക-സാമൂഹ്യ പ്രത്യാഘാതങ്ങൾ വരാനിരിക്കുന്നതേയുള്ളൂ. മാസങ്ങളോളം മനുഷ്യരെ താമസസ്ഥലങ്ങളിൽ ജയിലിലെന്ന പോലെ അടച്ചിട്ടതും മറ്റും നമ്മൾ കണ്ടതാണ്. ഇതേതായാലും ലോക ചരിത്രത്തിലെ ആദ്യ സംഭവമായിരിക്കും. ഇനിയും ആവർത്തിക്കാനിടയുള്ളതുമാണ്. 2022-ൽ കോവിഡ് മൂലം രണ്ടരലക്ഷം പേർ കൂടി മരിച്ചു പോകാനിടയുണ്ടെന്നാണ് ലണ്ടനിലെ ഇക്കോണമിസ്റ്റ് വാരികയുടെ പ്രവചനം.\nഈ ദുരിതപർവ്വങ്ങൾക്കൊടുവിൽ വൈറസ്ബാധ പാൻഡമിക് എന്ന നിലയിൽ നിന്ന് ഒരു എൻഡമിക്കായി മാറും എന്ന പ്രത്യാശയിലേക്ക് ലോകം കടക്കുമ്പോഴാണ് കോവിഡിൻ്റെ പുതിയ വകഭേദമായ ഒമിക്രോൺ രംഗപ്രവേശം ചെയ്തിരിക്കുന്നത്. പ്രത്യാശ ഒരിക്കലും പരിഹാരമായി മാറുന്നില്ലല്ലോ!\nലോകം ഇതിനെയെങ്ങനെയാവും നേരിടുക? ഇത്തരം വകഭേദങ്ങളെ നേരിടുന്നതിൽ ശാസ്ത്രത്തിന് വലുതായൊന്നും ചെയ്യാനില്ല. പുതിയ വകഭേദത്തെപ്പറ്റിയുള്ള പഠനങൾ പലേടത്തുമായി നടക്കുന്നുണ്ട്. ഒമിക്രോണിനെ സംബന്ധിച്ച പ്രാഥമിക വിവരങ്ങൾ മാത്രമെ ഇതിനകം ലഭ്യമായിട്ടുള്ളൂ. മാരകമായ ആരോഗ്യ പ്രശ്നങ്ങക്ക് കാരണമാകില്ല എന്ന വിവരം ആശ്വാസം നൽകുന്നുണ്ട്. ഇത് വളരെ വേഗം പകരുന്നു എന്നതാണ് ഭീതിപ്പെടുത്തുന്ന ഒരു കാര്യം. അത് പ്രായോഗിക തലത്തിലും വ്യക്തമായിക്കഴിഞ്ഞു. ഇത് നിലവിൽ പ്രചരിച്ചുകൊണ്ടിരിക്കുന്ന ഡെൽറ്റ വകഭേദത്തോടൊപ്പം സമാന്തരമായി പകർന്നു കൊണ്ടിരിക്കുന്നു എന്നതും ഗൗരവമായി കാണേണ്ടതുണ്ട്. ഇത് ശ്വാസകോശത്തേക്കാൾ തൊണ്ടയേ, ശ്വാസനാളത്തെയാണ് അക്രമിക്കുക എന്ന സ്ഥിരീകരിക്കാത്ത ഒരു വാർത്തയും വരുന്നുണ്ട്. ഇതൊക്കെയാണെങ്കിലും ഇപ്പോഴത്തെ സ്ഥിതി 2019 ൽ നിന്ന് വ്യത്യസ്തമായിരിക്കും എന്ന കാര്യത്തിൽ സംശയമില്ല. കാര്യങ്ങളെ ഭയാശങ്കകളില്ലാതെ നേരിടുവാൻ ഇനിയങ്ങോട്ട് ലോകത്തിന് കഴിയേണ്ടതുണ്ട്. ഒരു വൈറസ് ബാധയെ കൈകാര്യം ചെയ്യേണ്ട വിധം നമുക്കൊക്കെ ഇന്നറിയാം. അശ്രദ്ധയോടെ കൈകാര്യം ചെയ്താൽ സംഭവിക്കാവുന്ന ദുരന്തഫലങ്ങൾ അനുഭവമായി ലോകത്തിനു മുന്നിലുണ്ട്. അപ്പോഴും ഭയപ്പെടുത്തി ഭരിക്കുക എന്ന തന്ത്രം ഭരണകൂടങ്ങൾ ഉപേക്ഷിക്കാനിടയില്ല.\nകൂടെ ഇത്തരമൊരു സാഹചര്യത്തെ ചൂഷണം ചെയ്ത് അധികാരത്തെ ബലപ്പെടുത്താനും എളുപ്പത്തിൽ കൂടുതൽ സുരക്ഷിതമായ ധനസമ്പാദന മാർഗ്ഗമായി മാറ്റാനും രാഷ്ട്രീയ നേതൃത്വങ്ങളും കോർപ്പറേറ്റ് മേലധികാരികളും പഠിച്ചു കഴിഞ്ഞു എന്ന അപകടകരമായ യാഥാർത്ഥ്യവും നമുക്ക് മുന്നിലുണ്ട്. അതുകൊണ്ടുതന്നെ വൈറസിനെയും വകഭേദങ്ങളെയും ഇനിയങ്ങോട്ട് നേരിടുന്നത് തികച്ചും ശാസ്ത്രീയമായി തുടരാനിടയില്ല. മഹാമാരിയുമായി ബന്ധപ്പെട്ട വിപുലമായ ചില കച്ചവട സാധ്യതകൾ വിപണി കണ്ടെത്തിക്കഴിഞ്ഞുവല്ലോ. ഇതൊക്കെയാണ് നമ്മൾ കൂടുതൽ ഗൗരവത്തോടെ ഇനിയങ്ങോട്ട് കാണേണ്ടത്. ചൂഷണത്തിൻ്റെ പുതിയൊരു മുഖം ലോകത്തിൻ്റെ മുന്നിൽ അരങ്ങേറാൻ പോവുകയാണ്. മുതലാളിത്തം എത്ര മനുഷ്യത്വരഹിതമായാണ് സ്വയം വികസിപ്പിക്കപ്പെടുന്നത് എന്ന് ഒരിക്കൽ കൂടി തെളിയിക്കപ്പെടുകയാണ്. ഒരു പൊതുജനാരോഗ്യ പ്രശ്നത്തെ കമ്പോള സാധ്യതയായി നിലനിർത്തുവാനായി എല്ലാവരും കച്ചകെട്ടിയിറങ്ങിക്കഴിഞ്ഞു. അതിനായി പലേടങ്ങളിലും രാഷ്ട്രീയ സംവിധാനങ്ങളും വ്യാപാര സംവിധാനങ്ങളും കൈകോർത്തു കഴിഞ്ഞു. ഇരുപത്തിയൊന്നാം നൂറ്റാണ്ടിലെ ജനാതിപത്യ സംവിധാനങ്ങൾക്കു മുന്നിലെ വലിയൊരു വെല്ലുവിളി കൂടിയാണിത്. മനുഷ്യാവകാശങ്ങൾക്കുമേൽ വിപണിയുടെ ലാഭക്കൊതി മേൽക്കോയ്മ നേടുന്നതിനെ ജനാധിപത്യ ഭരണകൂടങ്ങൾ എങ്ങനെ നേരിടും എന്നതാണ് ആ വെല്ലുവിളി. ചതിക്കുഴികൾ പരിശോധനാ സമ്പ്രദായങ്ങളുടെ കാര്യത്തിലും പ്രതിരോധ വാക്സിനേഷൻ്റെ കാര്യത്തിലും പ്രതിരോധ മരുന്നുകളുടെ കാര്യത്തിലും സാമൂഹ്യ നിയന്ത്രണങ്ങളുടെ കാര്യത്തിലും ഒളിഞ്ഞിരിക്കുന്നു. നിർഭാഗ്യവശാൽ ഭരണകൂടത്തെ അനുസരിക്കുക എന്ന സാധ്യത മാത്രമാണ് ഇത്തരമൊരു സാഹചര്യത്തിൽ പൗരന്മാർക്ക് മുന്നിൽ തുറന്നു കിടപ്പുള്ളു. ശാസ്ത്രത്തിൻ്റെ പിൻബലത്തോടെയെന്ന വ്യാജേന പലതരം നിയന്ത്രണങ്ങളും ഇനിയും അടിച്ചേല്പിക്കപ്പെടും. അതുമൂലം പെട്ടന്നുണ്ടായേക്കാവുന്ന മെച്ചങ്ങളിലാണ് എല്ലാവരുടെയും ലാഭകണ്ണ്. ദൂരവ്യാപകമായ അപകടങ്ങളെ കാണാൻ ആരും മിനക്കെടുന്നില്ല. നിലവിലെ സമൂഹത്തിൻ്റെ കാരുണ്യ ബോധത്തെ വരും തലമുറയാൽ ചോദ്യം ചെയ്യപ്പെടും. ചരിത്രത്തിലെ ദുരന്തങ്ങളായി കാലം ഇതിൽ പലതിനേയും വായിച്ചെടുക്കും.\nമുന്നോട്ടു പോക്കിലെ പ്രതിസന്ധികൾ എന്തൊക്കെയാവും? ആരായിരിക്കും നമ്മുടെയൊക്കെ ജീവിതത്തെ ഇനിയങ്ങോട്ട് നിയന്ത്രിക്കുക?\nസുരക്ഷതേടി ഏതൊക്കെ മാളങ്ങളിൽ നമ്മൾ അഭയം തേടേണ്ടി വരും ? ജീവിതത്തിൻ്റെ വിധിയെഴുത്തിൽ നിർണ്ണായക സ്വാധീനമാവാൻ പോവുന്ന ഘടകങ്ങൾ എന്തൊക്കെയായിരിക്കും? നീണ്ട ഇടവേളയ്ക്കു ശേഷം പൊതുമണ്ഡലത്തിലേക്ക് തിരിച്ചെത്തുന്ന മതപൗരോഹിത്യത്തിൻ്റെയും വിചിത്രദൈവങ്ങളുടെയും റോളെന്തായിരിക്കും? ഇങ്ങനെ ചോദ്യങ്ങൾ നിരവധിയുണ്ട്. നമ്മളെ സംരക്ഷിക്കേണ്ട നിർണ്ണായക ചുമതല നമ്മുടേതു മാത്രമാണെന്ന അറിവിലേക്ക് വ്യക്തി എത്തുകയാണ്.\nപ്രായോഗികമായി ചിന്തിക്കുമ്പോൾ മാസ്കെന്ന പുതിയ ദൈവത്തിൻ്റെ പിൻബലത്തോടെ ജീവിക്കാനായി, നിലനിൽക്കാനായി കഴിയുംവിധം പോരാടുക എന്നതാണ് നിലവിലെ മുഷ്യരുടെ വിധി എന്ന പുതിയ അറിവിലേക്ക് നമ്മളെത്തുകയാണ്.\nലോകാരോഗ്യ സംഘടനയുടെ ചീഫ് സയൻ്റിസ്റ്റ് ഡോ. സൗമ്യ സ്വാമിനാഥനാണ് മാസ്കാണ് നിലവിലെ ദൈവം എന്ന് കഴിഞ്ഞ ദിവസം പ്രസ്താവിച്ചത്. ആലോചിച്ചു നോക്കുമ്പോൾ അതിലും വലിയ സത്യമെന്തുണ്ട്?\nഇത്തരമൊരു പകർച്ചവ്യാധി ആരോഗ്യരംഗത്തു പ്രവർത്തിക്കുന്നവർ മാത്രം ചിന്തിച്ചും ചർച്ച ചെയ്തും പരിഹരിക്കേണ്ട വിഷയമല്ല. ആ തിരിച്ചറിവിലേക്കാണ് ലോകം എത്രയും വേഗം ചെന്നെത്തേണ്ടത്. വൈറസിൻ്റെ വകഭേദങ്ങൾ ഇനിയും വന്നെന്നിരിക്കും. ഇതൊരു എൻഡമിക്കായി ചുരുങ്ങാൻ ഇനിയും സമയമെടുക്കുമായിരിക്കും. അതിനിടയിൽ ലോകത്തെ വൻകിടമരുന്നു കമ്പനികളുടെ സ്വാർത്ഥലാഭക്കൊതി നമ്മുടെയൊക്കെ ജീവിതത്തെ പലരീതിയിൽ താറുമാറാക്കാനിടയുണ്ട്. അതിനെ നേരിടുന്നതിൽ നമ്മുടെ ഭരണകൂടങ്ങൾ സ്വയം പരാജയപ്പെട്ടുകൊണ്ടിരിക്കും. അവരുടെയൊക്കെ അധികാരക്കൊതി അശാസ്ത്രീയനിലപാടുകളുടെ വേഷത്തിൽ ലോകത്തിനു മുന്നിൽ അരങ്ങേറും. ഇതിലൂടെയൊക്കെ നിർമ്മിക്കപ്പെടുന്ന കേവല മനുഷ്യൻ്റെ നിസ്സഹായത മുതലെടുക്കാൻ വെറെയും വില്ലന്മാർ ഭൂമിയിലുണ്ടാവും. നമ്മൾ 2019 ലേതിനേക്കാൾ നിസ്സഹായരായിരിക്കുന്നു എന്നതു മാത്രമാണ് ലോകത്തിന് മുന്നിൽ ഈ 2022 ൽ തെളിഞ്ഞു കാണുന്ന യാഥാർത്ഥ്യം. തിരിച്ചറിയേണ്ടത് പുതിയ ശത്രുക്കളാരാണെന്നതാണ്. നമ്മൾ, പാവം പൗരന്മാരെ കൂടുതൽ കൂടുതൽ നിസ്സഹായരാക്കാൻ തക്കം പാർത്തിരിക്കുന്ന ശത്രുക്കൾ. അവരിൽ നിന്നാണ് വൈറസുകൾക്ക് ആദ്യം മോചനം ലഭിക്കേണ്ടത്. എങ്കിലേ മാനവരാശിക്ക് വൈറസ് ബാധയിൽ നിന്ന് രക്ഷനേടാനാവൂ.\nCoronavirus Omicron India


game | സോപ്പ് പൊടി വായിലിട്ട് ചവച്ച് തുപ്പി ഓൺലൈനിൽ ഹീറോ ആകുന്ന രോഗം ലോകം മുഴുവൻ യുവാക്കൾക്കിടയിൽ പടർന്ന് പിടിക്കുന്നു; ബ്ലൂവേൽ ഗെയിമിന് ശേഷം ലോകകൗമാരം അഭയം തേടുന്നത് സോപ്പുപൊടി വിഴുങ്ങൽ ഭ്രാന്തിൽ; പത്തോളം പേർ കൊല്ലപ്പെട്ടു - MarunadanMalayali.com\nസോപ്പ് പൊടി വായിലിട്ട് ചവച്ച് തുപ്പി ഓൺലൈനിൽ ഹീറോ ആകുന്ന രോഗം ലോകം മുഴുവൻ യുവാക്കൾക്കിടയിൽ പടർന്ന് പിടിക്കുന്നു; ബ്ലൂവേൽ ഗെയിമിന് ശേഷം ലോകകൗമാരം അഭയം തേടുന്നത് സോപ്പുപൊടി വിഴുങ്ങൽ ഭ്രാന്തിൽ; പത്തോളം പേർ കൊല്ലപ്പെട്ടു\nJanuary 13, 2018 | 09:00 AM IST | Permalink\nഓൺലൈനിലൂടെ അതിവേഗം പടർന്ന് പിടിക്കുന്ന ചില ഭ്രാന്തുകളുണ്ട്. ബ്ലൂവേൽ ഗെയിം അത്തരത്തിലൊന്നായിരുന്നു. അനേകം കൗമാരക്കാരുടെ ജീവനെടുത്ത ബ്ലൂവേൽ ഗെയിം മിക്കവാറും സർക്കാരുകൾ നിരോധിച്ചതോടെ ഏറെക്കുറെ അപ്രക്യക്ഷമായി. ഇപ്പോഴിതാ പുതിയൊരു ഭ്രാന്താണ് കുട്ടികളെയും കൗമാരക്കാരെയും തേടി ഓൺലൈനിലൂടെ പ്രചരിക്കുന്നത്. കേട്ടാൽ അറപ്പ് തോന്നുന്ന, അത്യന്തം അപകടകാരിയായ ഈ കളി ഇതിനകം പത്തോളം പേരുടെ ജീവനെടുക്കുകയും ചെയ്തു.\nസോപ്പുപൊടി വായിലിട്ട് ചവച്ച് തുപ്പുകയും ചിലപ്പോൾ ഉള്ളിലേക്ക് ഇറക്കുകയും ചെയ്യുന്ന 'ടൈഡ് പോട്ട് ചാലഞ്ച്' ആണ് പുതിയ ദുരന്തം. നിറമുള്ള സോപ്പുപൊടി വായിലിട്ട് പതപ്പിച്ചശേഷം അത് വീഡിയോയിൽ പകർത്തുകയും മ്റ്റുള്ളവരെ മത്സരത്തിന് വെല്ലുവിളിക്കുകയും ചെയ്യുകയാണ് ഇതിന്റെ രീതി. എന്നാൽ, അത്യന്തം അപകടം പിടിച്ച കളിയാണിതെന്ന് ആരോഗ്യരംഗത്തുള്ളവർ വ്യക്തമാക്കുന്നു.\nസോപ്പ് പൊടി വായിലിട്ട് ചവച്ച് തുപ്പി ഓൺലൈനിൽ ഹീറോ ആകുന്ന രോഗം ലോകം മുഴുവൻ യുവാക്കൾക്കിടയിൽ പടർന്ന് പിടിക്കുന്നു; പത്തോളം പേർ കൊല്ലപ്പെട്ടു\nഇന്ദുലേഖ വൈറ്റ് സോപ്പ് ഉപയോഗിച്ചിട്ടും വെളുക്കാത്തത് എന്തുകൊണ്ട്? പരസ്യവർണ്ണനകൾക്ക് പിന്നിലെ തട്ടിപ്പുകളെ കരുതിയിരിക്കുക..\nസോപ്പുപൊടിയിൽ അടങ്ങിയിട്ടുള്ള ഘടകങ്ങൾ തന്നെയാണ് കളിയെ മരണകാരണമാക്കുന്നതും. എഥനോൾ, പോളിമറുകൾ, ഹൈഡ്രജൻ പെറോക്‌സൈഡ് തുടങ്ങിയ അപകടകാരികളായ ഘടകങ്ങൾ സോപ്പുപൊടിയിലുണ്ട്. ഇത് വയറ്റിലെത്തിയാൽ വയറിളക്കവും ഛർദിയുമുറപ്പാണ്. അത് ചിലപ്പോൾ നിർജലീകരണത്തിനും മരണത്തിനും കാരണമായേക്കാമെന്നും വിദഗ്ദ്ധർ പറയുന്നു.\nഎന്തും വായിലാക്കാൻ പോന്ന ധൈര്യം തനിക്കുണ്ടെന്ന് കാണിക്കാൻ വേണ്ടിയാണ് ഈ വിഡ്ഢിത്തം കുട്ടികളും കൗമാരക്കാരും ചെയ്യുന്നത്. 2015-ൽ തുടങ്ങിയതാണെങ്കിലും അത് വ്യാപകമാകുന്നത് ഇപ്പോൾ മാത്രമാണ്. വിഴുപ്പലക്കാനുള്ള പൊടി കഴിക്കരുതെന്ന തലക്കെട്ടിൽ 2017-ൽ കോളേജ് ഹ്യൂമർ ഒരു തമാശ വീഡിയോ ഓൺലൈനായി പോസ്റ്റ് ചെയ്തിരുന്നു. ഈ വീഡിയോ വൈറലായതോടെയാണ് ഇതൊരു ചാലഞ്ചായി ഓൺലൈനിൽ പടർന്ന് പിടിച്ചത്.\nസോപ്പുപൊടി ഉള്ളിൽച്ചെന്നതിന്റെ പേരിൽ ആശുപത്രിയിലെത്തിയ 40-ഓളം കേസുകൾ അമേരിക്കയിലെ അസോസിയേഷൻ ഓഫ് പോയ്‌സൺ കൺട്രോൾ സെന്റേഴ്‌സ് ഇക്കൊല്ലം ഇതുവരെ രേഖപ്പെടുത്തിയിട്ടുണ്ട്. സോപ്പുപൊടി ഉള്ളിൽച്ചെന്നതുകൊണ്ട് പത്തുപേരെങ്കിലും മുൻകാലത്ത് മരിച്ചിട്ടുണ്ടാകാമെന്നും കരുതുന്നു. കൺസ്യൂമർ പ്രോഡക്ട് സേഫ്റ്റി കമ്മിഷന്റെ കണക്ക് പ്രകാരമാണിത്. ഇതിൽ രണ്ടുകുട്ടികളും ഉൾപ്പെടും.


കുട്ടികളില് മെനിഞ്ചൈറ്റസ് ബാധ കണ്ടെത്തിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകുട്ടികളില് മെനിഞ്ചൈറ്റസ് ബാധ കണ്ടെത്തി\non February 14, 2014\tകാവന് :പ്ലേ സ്‌കൂളിലെ രണ്ട് കുട്ടികളില് മെനിഞ്ചൈറ്റിസ് ലക്ഷണങ്ങള് കണ്ടതിനെത്തുടര്‍ന്ന് എച്ച്എസ്ഇ രക്ഷിതാക്കള്‍ക്ക് മുന്നറിയിപ്പു നല്‍കി. സണ്ണി ഹോളോ പ്ലേ സ്‌കൂളിലാണ് രണ്ട് കുട്ടികള്‍ക്ക് രോഗ ബാധ ഉള്ളതായി കണ്ടെത്തിയത്. രണ്ടുപേരും മരുന്നിനോട് പ്രതികരിച്ച് തുടങ്ങിയതായും എച്ച്എസ്ഇ അറിയിച്ചിട്ടുണ്ട്.\nരണ്ടുപേരും കാവനിലെ കില്‍നാലെക്കിലുള്ള സണ്ണി ഹോളോ പ്ലേ സ്‌കൂളിലെ കുട്ടികളാണ്. കുട്ടികളില് കണ്ട ലക്ഷണങ്ങളുടെ അടിസ്ഥാനത്തിലാണ് മെനിഞ്ചൈറ്റസ് ബാധയാണെന്ന് സ്ഥിരീകരിക്കപ്പെട്ടത്. എച്ച്എസ്ഇ പ്ലേസ്‌കൂള് സന്ദര്‍ശിക്കുകയും കുട്ടികള്‍ക്ക് ആന്റി ബയോട്ടിക്കുകള് നല്‍കുകയും ചെയ്തിരുന്നു. അതേ സ്‌കൂളില് വന്നിരുന്ന മറ്റു കുട്ടികളിലേക്ക് രോഗബാധ തടയാനുള്ള മാര്‍ഗ നിര്‍ദ്ദേശങ്ങളും അദ്ധയാപകര്‍ക്കും രക്ഷിതാക്കള്‍ക്കും നല്‍കുകയും ചെയ്തു.\nശക്തിയായ പനിയും തലവേദനയും തൊണ്ടവേദനയും ശരീര വേദനയുമാണ് ലക്ഷണങ്ങളായി പറഞ്ഞിരിക്കുന്നത്. ക്ഷീണവും ശര്‍ദ്ദിലുമൊക്കെ മറ്റു ലക്ഷണങ്ങളാണ്. ഇത്തരം ബാക്ടീരിയല് ഇന്‍ഫെക്ഷനുകള് പെട്ടെന്നു പടരില്ലെന്നാണ് എച്ച്എസ്ഇ അറിയിക്കുന്നത്\nകോര്‍ക്ക് സീറോ മലബാര് ചര്‍ച്ചിന് പുതിയ ചാപ്ലിന് നിയമിതനായി


australia | ഇന്ത്യയില് നിന്നും ഓസ്‌ട്രേലിയയിലേക്ക് കാലെടുത്ത് വെച്ചാൽ അഞ്ചുവർഷം തടവും പിഴയും; കടുത്ത നടപടിയുമായി ഭരണകൂടം, ആശങ്കയോടെ പ്രവാസികൾ: നിലവില് 9,000 ഓളം ഓസ്‌ട്രേലിയക്കാർ ഇന്ത്യയിൽ, സർക്കാരിന്റേത് അതിരുകടന്ന തീരുമാനമെന്ന് മനുഷ്യാവകാശ സംഘടനയായ ഹ്യൂമന് റൈറ്റ്‌സ് വാച്ച് - Malayalivartha.com Widgets Magazine\n01 MAY 2021 01:01 PM IST\nഇന്ത്യയില് നിന്ന് മെയ് ഒന്നുമുതൽ എത്തുന്നവര്‍ക്ക് അഞ്ച് വര്‍ഷം വരെ ജയില്‍ശിക്ഷ പ്രഖ്യാപിച്ച് ഓസ്‌ട്രേലിയ, തിരിച്ചെത്തുന്നതിന് മുന്‍പ് ഇന്ത്യയില് 14 ദിവസം ചെലവഴിച്ചിട്ടുണ്ടെങ്കിലാണ് രാജ്യത്ത് കടക്കുന്നതിന് വിലക്ക് ഏർപ്പെടുത്തിയത്.\nഇന്ത്യയില് കൊവിഡ് ബാധ രൂക്ഷമായതിനെ തുടര്‍ന്നാണ് കര്‍ശന നടപടിയുമായി ഓസ്‌ട്രേലിയൻ സര്‍ക്കാര് രംഗത്ത് എത്തിയിരിക്കുന്നത്. നിയമപ്രകാരം, രണ്ടാഴ്ച്ച ഇന്ത്യയില് തങ്ങിയ ശേഷം നിയമം മറികടന്ന് ഓസ്‌ട്രേലിയയില് എത്തുന്നവര്‍ക്ക് അഞ്ച് വര്‍ഷം തടവോ 66,000 ഓസ്‌ട്രേലിയന് ഡോളര് പിഴയോ (ഏകദേശം 38 ലക്ഷം രൂപ) ലഭിക്കുവാനാണ് സാധ്യത.\nഇന്ത്യയില് നിന്നുള്ള യാത്രാ വിമാന സര്‍വ്വീസ് നേരത്തെ തന്നെ ഓസ്‌ട്രേലിയ റദ്ദ് ചെയ്തതാണ്. അതേസമയം, തീരുമാനത്തിനെതിരെ രാജ്യാന്തര മനുഷ്യാവകാശ സംഘടനയായ ഹ്യൂമന് റൈറ്റ്‌സ് വാച്ച് രംഗത്തെത്തി. സര്‍ക്കാരിന്റേത് അതിരുകടന്ന തിരൂമാനമായെന്ന് അവര് കുറ്റപ്പെടുത്തി.\nനിലവില് 9,000 ഓളം ഓസ്‌ട്രേലിയക്കാരാണ് ഇന്ത്യയില് കുടുങ്ങി കിടക്കുന്നതെന്ന് എ.ബി.സി ന്യൂസ് റിപ്പോര്‍ട്ട് ചെയ്തിരുന്നത്. ഐ.പി.എല്ലില് നിന്ന് മടങ്ങുന്നവര്‍ക്ക് പ്രത്യേക പരിഗണന നല്‍കില്ലെന്ന് നേരത്തെ പ്രധാനമന്ത്രി മോറിസണ് പറഞ്ഞതുമാണ്.\nഅതേസമയം, ഇന്ത്യയിൽ പ്രതിദിന കോവിഡ് ബാധിതരുടെ എണ്ണം നാല് ലക്ഷം പിന്നിട്ടു. ഒരാഴ്ചയ്ക്കുള്ളിലാണ് രോഗികളുടെ എണ്ണം മൂന്ന് ലക്ഷത്തില് നിന്ന് നാല് ലക്ഷം പിന്നിടുന്നത്. ഇന്നലെ 4,01,993 പേര്‍ക്ക് പുതുതായി കോവിഡ് സ്ഥിരീകരിച്ചു. 3523 പേര് കൂടി മരിച്ചു. കഴിഞ്ഞ 24 മണിക്കൂറിനുള്ളില് 2,99,988 പേര് രോഗമുക്തരായെന്ന് കേന്ദ്ര ആരോഗ്യമന്ത്രാലയം വ്യക്തമാക്കി.\nഇതുവരെ 1,91,64,969 പേര്‍ക്ക് കോവിഡ് ബാധിച്ചു. 1,56,84,406 പേര് രോഗമുക്തി നേടി. 2,11,853 പേരാണ് മരണമടഞ്ഞത്. 32,68,710 പേര് നിലവില് ചികിത്സയിലുണ്ട്. ഇതിനകം 15,49,89,635 കോവിഡ് വാക്‌സിന് സ്വീകരിച്ചുവെന്നും ആരോഗ്യ മന്ത്രാലയം അറിയിച്ചു.\nഇതിനകം 28,83,37,385 കോവിഡ് സാംപിള് ടെസ്റ്റുകള് നടത്തി. ഇന്നലെ മാത്രം 19,45,299 ടെസ്റ്റുകള് നടത്തിയതായി ഐ.സി.എം.ആര് അറിയിച്ചു.\nപ്രതിദിനം4ലക്ഷം കോവിഡ് കേസുകള് സ്ഥിരീകരിക്കുന്ന ആദ്യ രാജ്യമാണ് ഇന്ത്യ. ഏപ്രിലില് മാത്രം 69.34 ലക്ഷം പേര്‍ക്കാണ് ഇന്ത്യയില് കോവിഡ് സ്ഥിരീകരിച്ചത്. 48,000 പേരാരണ് മരിച്ചത്. ഒരു രാജ്യത്തും ഇതുവരെ റിപ്പോര്‍ട്ട് ചെയ്യാത്ത കണക്കാണിത്.


ലോകം പരന്നതാണെന്ന് തെളിയിക്കാൻ സ്വയം നിർമിച്ച റോക്കറ്റിൽ പറന്നു; 64കാരന് ദാരുണാന്ത്യം\nലോകം പരന്നതാണെന്ന് തെളിയിക്കാൻ സ്വയം നിർമിച്ച റോക്കറ്റിൽ പറന്ന 64കാരന് ദാരുണാന്ത്യം. അമേരിക്കയിലെ കാലിഫോർണിയ മരുഭൂമിയിലേക്ക് പറപ്പിച്ച റോക്കറ്റ് തകർന്നാണ് മൈക്കൽ ഹ്യൂഗ്സ് എന്ന പരന്ന ഭൂമി സിദ്ധാന്തക്കാരൻ മരിച്ചത്. ശനിയാഴ്ചയാണ് സംഭവം നടന്നത്. ബഹിരാകാശത്തേക്ക് കഴിയുന്നത്ര ദൂരം പറന്ന് ഭൂമി പരന്നതാണെന്ന് തെളിയിക്കാനായിരുന്നു ഹ്യൂഗ്സിൻ്റെ ശ്രമം.\nഏതാണ്ട് 5000 അടി ഉയരത്തിൽ എത്താനായിരുന്നു ഹ്യൂഗ്സിൻ്റെ ശ്രമം. യുഎസ് സയൻസ് ചാനലിലെ ഹോംമേഡ് അസ്ട്രനോട്ട്സ് എന്ന പരിപാടിയുടെ ഭാഗമായി ഈ പറക്കലും അപകടവും ഷൂട്ട് ചെയ്തിരുന്നു. സമൂഹമാധ്യമങ്ങളിൽ പങ്കുവെക്കപ്പെട്ട വീഡിയോയിൽ റോക്കറ്റ് വിക്ഷേപിക്കുന്നതും പൊട്ടിത്തകരുന്നതും കാണാം. റോക്കറ്റിനു പിന്നിൽ ഒരു പാരച്യൂട്ട് വിടരുന്നതും കാണാം.\nഒരു സഹായിയോടൊപ്പമാണ് ഹ്യൂഗ്സ് ഈ റോക്കറ്റ് നിർമ്മിച്ചത്. ഏതാണ് 18000 യുഎസ് ഡോളർ ചെലവഴിച്ചായിരുന്നു നിർമ്മാണം. മുൻപും ഹ്യൂഗ്സ് ഇത്തരത്തിലുള്ള പറക്കലുകൾ നടത്തിയിട്ടുണ്ട്. ഗിന്നസ് റെക്കോർഡും ഇദ്ദേഹം സ്ഥാപിച്ചിട്ടുണ്ട്.\nStory Highlights: Man Dies Trying To Prove Earth Is Flat In Homemade Rocket\nസംസ്ഥാനത്ത് ഇന്ന് റിപ്പോർട്ട് ചെയ്തത് 27 കൊവിഡ് മരണങ്ങൾ


തിമ്മപ്പയ്യ ട്രോഫി ക്രിക്കറ്റ് ടൂര്‍ണമെന്റ്; കേരളം 208 റണ്‍സിന് ഈ സംസ്ഥാനത്തെ പുറത്താക്കി | keralam|Himachal|kerala won|thimmappayya trophy|FEATURED\nബെംഗളൂരു: തിമ്മപ്പയ്യ ട്രോഫി ക്രിക്കറ്റ് ടൂര്‍ണമെന്റില് കേരളം 208 റണ്‍സിന് ഹിമാചല്‍പ്രദേശിനെ പുറത്താക്കി. ആദ്യദിനം കളിനിര്‍ത്തുമ്പോള് മറുപടി ബാറ്റിങ് തുടങ്ങിയ കേരളം ഒരുവിക്കറ്റ് നഷ്ടത്തില് 38 റൺസ് നേടി. തിമ്മപ്പയ്യ മെമ്മോറിയല് ക്രിക്കറ്റ് ടൂര്‍ണമെന്റില് കേരളത്തിന്റെ മൂന്നാമത്തെ മത്സരമാണിത്. ആദ്യം ബംഗാളിനെ തോല്‍പ്പിച്ച ടീം കര്‍ണാടകത്തോട് തോൽക്കുകയാണ് ചെയ്‌തത്.\nഓപ്പണര് രോഹന് കുന്നുമ്മല് (1) നേരത്തേ മടങ്ങി. ഉത്തപ്പയ്‌ക്കൊപ്പം രോഹന് പ്രേം (7 നോട്ടൗട്ട്) ബാറ്റിങ് തുടരുന്നു. കേരളത്തിനു വേണ്ടി ആദ്യ മത്സരത്തിനിറങ്ങിയ ഇന്ത്യന് താരം റോബിന് ഉത്തപ്പ 25 റണ്‍സുമായി പുറത്താകാതെ നില്‍ക്കുന്നു. ടോസ് നേടി ബാറ്റിങ് തിരഞ്ഞെടുത്ത ഹിമാചലിന്റെ മുന്‍നിര ബാറ്റിങ് തകര്‍ന്നു.\nസിജോമോന് ജോസഫ് നാലുവിക്കറ്റും ആനന്ദ് ജോസഫ് മൂന്നു വിക്കറ്റും നേടി. ആസിഫിന് രണ്ടുവിക്കറ്റുണ്ട്. പ്രിയാന്‍ഷു ഖണ്ഡൂരിയെ (7) പുറത്താക്കി കെ.എം. ആസിഫാണ് തകര്‍ച്ചയ്ക്ക് തുടക്കമിട്ടത്. എന്നാല്, ഏഴാം വിക്കറ്റില് അങ്കുഷ് ബേദിയും ഏകാന്ത് സെന്നും ചേര്‍ന്ന് 80 റണ്‍സടിച്ചു.\nkeralam Himachal kerala won thimmappayya trophy FEATURED\nശബരിമലയിൽ 5000 പേർക്ക് ദർശനത്തിന് അനുമതി നൽകി\nJan 3, 2021, 03:48 pm IST\nഎട്ട് കടകളില് മോഷണം; നഷ്ടപ്പെട്ടത് അരലക്ഷത്തോളം രൂപ\nDec 30, 2020, 09:40 am IST\nതേനീച്ചകളുടെ ആക്രമണം; ടാപ്പിംഗ് തൊഴിലാളികൾക്ക് പരിക്ക്\nDec 12, 2020, 05:13 pm IST


minister mv govindan, എൽഡിഎഫ് സർക്കാരിന്റെ കാലത്ത് 'കുടി' കുറഞ്ഞു; കണക്കുകൾ പരിശോധിക്കാം... അവകാശവാദവുമായി എംവി ഗോവിന്ദൻ - minister mv govindan press meet in kannur - Samayam Malayalam\nminister mv govindan press meet in kannur\nഎൽഡിഎഫ് സർക്കാരിന്റെ കാലത്ത് 'കുടി' കുറഞ്ഞു; കണക്കുകൾ പരിശോധിക്കാം... അവകാശവാദവുമായി എംവി ഗോവിന്ദൻ\nEdited by Samayam Desk | Lipi | Updated: Apr 1, 2022, 4:13 PM\nമദ്യ വിപണനത്തോടൊപ്പം ശക്തമായ ബോധവല്‍കരണമാണ് വേണ്ടത്. ഇതില് നിന്നും സര്‍ക്കാര് പിന്നോട്ടുപോവില്ല. എന്നാല് ആളുകള്‍ക്ക് ബുദ്ധിമുട്ടില്ലാതെ മദ്യം വാങ്ങാനുള്ള സൗകര്യമൊരുക്കേണ്ടത് സര്‍ക്കാരിന്റെ ചുമതലയാണ്.\nമദ്യവര്‍ജ്ജനമാണ് എല്‍ഡിഎഫിന്റെ പ്രഖ്യാപിത നയം.\nകൂടുതല് ബാറുകളും മദ്യശാലകളും തുടങ്ങാനുള്ള തീരുമാനം തിരിച്ചടിയാകുമെന്ന എഐടിയുസിയുടെ ആരോപണം അടിസ്ഥാനരഹിതമാണ്.\nമദ്യ വിപണനത്തോടൊപ്പം ശക്തമായ ബോധവല്‍കരണമാണ് വേണ്ടത്.\nകണ്ണൂര്: പിണറായി സര്‍ക്കാരിന്റെ കാലത്ത് കേരളത്തില് കുടികുറഞ്ഞുവെന്ന അവകാശവാദവുമായി മന്ത്രി. എല്‍ഡിഎഫ് സര്‍ക്കാരിന്റെ ഭരണക്കാലത്ത് മദ്യം കുടിക്കുന്നവരുടെ എണ്ണം കുറഞ്ഞു വരികയാണെന്ന് എക്‌സൈസ് മന്ത്രി എംവി ഗോവിന്ദന് കണ്ണൂരില് നടത്തിയ വാര്‍ത്താസമ്മേളനത്തില് അവകാശപ്പെട്ടു. യുഡിഎഫ് സര്‍ക്കാരുകളുടെ കാലത്തുണ്ടായിരുന്നതുപോലെയല്ല ഇപ്പോള് കാര്യങ്ങള്. കണക്കുകള് പരിശോധിച്ചാല് ഈക്കാര്യം വ്യക്തമാകുമെന്നും മന്ത്രി പറഞ്ഞു.\nALso Read: എഐടിയുസി പ്രതിഷേധ മാർച്ചിൽ സംഘർഷം, സിപിഐ മണ്ഡലം സെക്രട്ടറി ഉൾപ്പെടെ നിരവധി പ്രവർത്തകർ പരിക്ക്\nമദ്യവര്‍ജ്ജനമാണ് എല്‍ഡിഎഫിന്റെ പ്രഖ്യാപിത നയം. എന്നാല് മദ്യം വാങ്ങുന്നവര്‍ക്ക് മാന്യമായ സൗകര്യങ്ങള് ഏര്‍പ്പെടുത്തണമെന്ന ഹൈക്കോടതി ഉത്തരവുള്ളതിനാല് ഇതില് നിന്നും പിന്‍മാറാനും കഴിയില്ല. കൂടുതല് ബാറുകളും മദ്യശാലകളും തുടങ്ങാനുള്ള തീരുമാനം തിരിച്ചടിയാകുമെന്ന എഐടിയുസിയുടെ ആരോപണം അടിസ്ഥാനരഹിതമാണ്. സര്‍ക്കാര് എല്ലാവരോടും ആലോചിച്ചാണ് ഈക്കാര്യത്തില് തീരുമാനമെടുത്തിട്ടുള്ളത്.\nAlso Read: മാമ്പഴത്തെക്കാൾ വില മാവിലയ്ക്ക്!! കോളടിച്ച് കുറ്റ്യാട്ടൂരിലെ കർഷകർ\nകൂടിയാലോചന വിഷയത്തില് അവരുമുണ്ടായിരുന്നുവെന്നും എംവി ഗോവിന്ദന് ചൂണ്ടിക്കാട്ടി. മദ്യ വിപണനത്തോടൊപ്പം ശക്തമായ ബോധവല്‍കരണമാണ് വേണ്ടത്. ഇതില് നിന്നും സര്‍ക്കാര് പിന്നോട്ടുപോവില്ല. എന്നാല് ആളുകള്‍ക്ക് ബുദ്ധിമുട്ടില്ലാതെ മദ്യം വാങ്ങാനുള്ള സൗകര്യമൊരുക്കേണ്ടത് സര്‍ക്കാരിന്റെ ചുമതലയാണ്. ഈക്കാര്യത്തില് ഹൈക്കോടതി നേരത്തെ ഉത്തരവിട്ടിട്ടുണ്ട്. ഐടി ജീവനക്കാര്‍ക്ക് വ്യത്യസ്തമായ ജോലിസമയമായതിനാല് മദ്യം ലഭിക്കുന്നില്ലെന്ന പരാതി നിലവിലുണ്ട്. അതു കൊണ്ടാണ് ഐടി മേഖലയ്ക്കായി പ്രത്യേക മദ്യനയത്തിന് പരിഗണന നല്‍കിയത്. സംസ്ഥാനത്തെ പത്ത് ഐ.ടി പാര്‍ക്കുകളിലാണ് ഇത്തരത്തില് ബീവ്‌റേജ് ഔട്ട് ലൈറ്റുകള് തുടങ്ങുക.\nഅവിടെ പുറത്തുനിന്നുള്ളവര്‍ക്ക് പ്രവേശനമുണ്ടാകില്ല.സംസ്ഥാനത്ത് കൂടുതല് ഔട്ട് ലൈറ്റുകള് അനുവദിക്കുന്നത് വലിയ ക്യൂ ഒഴിവാക്കാന് സഹായകരമാകുമെന്നും അദ്ദേഹം പറഞ്ഞു.\nTOPIC: Minister MV Govindan, Kannur, Kannur News, MV Govindan, LDF, Liquor, New liquor policy\nആര്‍ട്ടിക്കിള് ഷോപാഠം ഒന്ന് കൈക്കൂലിവാങ്ങരുത്; എക്‌സൈസിന് ക്ലാസെടുത്ത് വിജിലന്‍സ്, ഒളിപ്പിച്ചത് 15,500രൂപ, ഉദ്യോഗസ്ഥന്‍റെ കൈയ്യിൽ നിന്ന് പിടിച്ചെടുത്തത് 255 രൂപ!\nWeb Title : minister mv govindan press meet in kannur


115 ഡോളറിൽ 61.55 രൂപ, 70 ഡോളറിൽ 66.05 രൂപ : Deepika.com Kerala News\nWednesday, January 17, 2018 2:00 AM IST\n74.11 രൂപ മുതൽ 75.12 രൂപ വരെ. ഒരു ലിറ്റർ പെട്രോളിനു സംസ്ഥാനത്ത് ഇന്നലെ നല്കേണ്ട വില അതായിരുന്നു. ഡീസലിന് 66.05 രൂപ മുതൽ 67.20 രൂപ വരെ.\nഡീസൽ ഇപ്പോൾ സർവകാല റിക്കാർഡിലാണ്. 2007-ൽ ഒരു വീപ്പ ക്രൂഡ് ഓയിലിന് 147 ഡോളർ വന്നപ്പോഴോ 2014 ജൂലൈയിൽ ഒരു വീപ്പയ്ക്കു 115 ഡോളർ ഉണ്ടായിരുന്നപ്പോഴോ നല്കേണ്ടിവരാത്ത വില. 2014 ജൂലൈ-ഓഗസ്റ്റിൽ 61.55 രൂപ മുതൽ 62.72 രൂപ വരെയായിരുന്നു ഡീസൽ വില.\nഈ ദിവസങ്ങളിൽ ക്രൂഡ് ഓയിൽ വില 70 ഡോളറിന്‍റെ ചുറ്റുവട്ടത്താണ്. പക്ഷേ 115 ഡോളർ ഉണ്ടായിരുന്ന കാലത്തേതിലും ശരാശരി അഞ്ചു രൂപ കൂടുതലാണു ഡീസൽ ഒരു ലിറ്ററിനു നല്കേണ്ടത്.\nഡീസലും പെട്രോളും തമ്മിൽ വിലയിൽ ഉണ്ടായിരുന്ന അന്തരവും കുറഞ്ഞുവരികയാണ്.\nഅന്താരാഷ്‌ട്ര വിപണിയിൽ ക്രൂഡ് ഓയിൽ വില കൂടുന്നതു മാത്രമല്ല ഇവിടത്തെ വിലവർധനയുടെ കാരണം. ഇവിടെ ഇന്ധനവില നിശ്ചയിക്കുന്നതു ക്രൂഡ് വില നോക്കിയിട്ടുമല്ല. സിംഗപ്പൂർ വിപണിയിലെ പെട്രോൾ, ഡീസൽ വില നോക്കിയാണ്. സിംഗപ്പൂർ സ്വതന്ത്ര വാണിജ്യമുള്ള രാഷ്‌ട്രമായതിനാൽ അന്താരാഷ്‌ട്ര വില എന്നും പറയാം. ഡീസലിനും പെട്രോളിനും അവിടെയുള്ള വിലയ്ക്കനുസരിച്ചാണ് ഇവിടെ വില നിശ്ചയിക്കുന്നത്. അതുകൊണ്ടാണു വിവിധതരം ക്രൂഡ് ഓയിൽ, വിവിധതരം റിഫൈനറികളിൽ, വ്യത്യസ്ത സാങ്കേതികവിദ്യകൾ ഉപയോഗിച്ചു ശുദ്ധീകരിച്ചിട്ടും ഒരേവില കന്പനികൾ ഈടാക്കുന്നത്. അതിനാലാണ് ഇപ്പോൾ ഡീസൽ വില ക്രമാതീതമായി കൂടിയത്.\nഇന്ധനവില ദിവസേന നിശ്ചയിക്കുന്ന രീതി നടപ്പായ കഴിഞ്ഞ ജൂലൈ ഒന്നിന് എറണാകുളത്ത് പെട്രോളിന് 63.09 രൂപയും ഡീസലിന് 53.33 രൂപയുമായിരുന്നു വില. ഇന്നലെ പെട്രോൾ 73.90 രൂപയും ഡീസൽ 66.05 രൂപയും ആയി. പെട്രോളിലെ വർധന 10.81 രൂപ അഥവാ 17.13 ശതമാനം. ഡീസലിലെ വർധന 12.72 രൂപ അഥവാ 23.85 ശതമാനം.\nരാജ്യാന്തര വിപണിയിൽ ഡീസൽ ലഭ്യത കുറഞ്ഞതിനാൽ അതിനു വില കൂടുതൽ കയറി. ഇന്ത്യയിൽ ലഭ്യതയുടെ പ്രശ്നമൊന്നുമില്ലെങ്കിലും ഇന്ത്യക്കാരും രാജ്യാന്തര വിപണിയിലെ കയറ്റത്തിനനുസരിച്ച് വില നല്കണം.\nഇതിനു പുറമെയാണു കേന്ദ്ര-സംസ്ഥാന സർക്കാരുകളുടെ നികുതി. കേന്ദ്രം പെട്രോളിന് 19.48 രൂപയും ഡീസലിന് 15.33 രൂപയും ഓരോ ലിറ്ററിൽ ഈടാക്കുന്നു. ഒക്‌ടോബർ വരെ ഇത് യഥാക്രമം 21.48 രൂപയും 17.33 രൂപയുമായിരുന്നു. ഒക്‌ടോബറിൽ എക്സൈസ് ഡ്യൂട്ടി രണ്ടു രൂപ കുറച്ചു. ഇന്ധനങ്ങളുടെ എക്സൈസ് ഡ്യൂട്ടി വെട്ടിക്കുറച്ചാണു യുപിഎ സർക്കാർ വിലപിടിച്ചുനിർത്തിയത്. യുപിഎ ഭരണം ഒഴിയുന്പോൾ പെട്രോളിന് 9.48 രൂപയും ഡീസലിന് 3.56 രൂപയുമായിരുന്നു എക്സൈസ് ഡ്യൂട്ടി. നരേന്ദ്ര മോദി സർക്കാർ പെട്രോളിന് ഇരട്ടിയിലേറെയായും ഡീസലിന് നാലിരട്ടിയായും ഡ്യൂട്ടി വർധിപ്പിച്ചു.\nസംസ്ഥാനവും മോശമല്ല. പെട്രോളിനു 31.8 ശതമാനവും ഡീസലിന് 24.52 ശതമാനവും വാറ്റ് കേരളം ഈടാക്കുന്നു. തന്മൂലം മുംബൈ കഴിഞ്ഞാൽ ഏറ്റവുമധികം ഇന്ധനവിലയുള്ള പ്രദേശം എന്ന "ഖ്യാതി' കേരളത്തിനു കിട്ടി.\nസംസ്ഥാനത്തെ ഇന്ധനവില ഇന്നലെ\nജില്ല പെട്രോൾ ഡീസൽ\nതിരുവനന്തപുരം 75.12 67.20\nകൊല്ലം 74.72 66.82\nപത്തനംതിട്ട 74.54 66.65\nഇടുക്കി 74.14 66.27\nകോട്ടയം 74.18 66.32\nആലപ്പുഴ 74.19 66.32\nഎറണാകുളം 73.90 66.05\nതൃശൂർ 74.38 66.51\nപാലക്കാട് 74.69 66.79\nമലപ്പുറം 74.50 66.64\nകോഴിക്കോട് 74.16 66.32\nവയനാട് 74.88 66.92\nകണ്ണൂർ 74.11 66.27\nകാസർഗോഡ് 74.66 66.78


ഐപിഎല്ലിൽ വീണ്ടും വാതുവെപ്പ് വിവാദം; രണ്ട് ഗുജറാത്ത് താരങ്ങൾ സംശയത്തിന്റെ നിഴലിൽ-ipl-betting-kanpur-police-suspect-two-gujarat-lions-players-involvement\nIpl Betting Kanpur Police Suspect Two Gujarat Lions Players Involvement\nഗുജറാത്ത് ലയൺസ്, ഡൽഹി ഡെയർ ഡെവിൾസ് ടീമുകൾ താമസിച്ചിരുന്ന അതേ ഹോട്ടലിൽ തന്നെയാണ് പിടിയിലായിരുന്നവരും താമസിച്ചിരുന്നത്\nMay 12, 2017 09:48:20 pm\nകാൺപൂർ: ഇന്ത്യൻ പ്രീമിയർ ലീഗിൽ വാതുവെപ്പ് വിവാദങ്ങൾ അവസാനിക്കുന്നില്ല. കാൺപൂരിൽ വാതുവെപ്പുമായി ബന്ധപ്പെട്ട് മൂന്ന് പേർ അറസ്റ്റിലായതോടെയാണ് വീണ്ടും ഒത്തുകളി സംശയം ഐപിഎല്ലിലെ ബാധിച്ചിരിക്കുന്നത്. ഇവർക്ക് രണ്ട് ഗുജറാത്ത് ലയൺസ് താരങ്ങളുമായി ബന്ധമുണ്ടോയെന്ന് കാൺപൂർ പൊലീസ് സംശയിക്കുന്നതായാണ് റിപ്പോർട്ടുകൾ.\nവ്യവസായിയായ രമേഷ് നയൻ ഷാ, ഇയാളുടെ സഹായികളായ രമേഷ് കുമാർ, വികാസ് കുമാർ എന്നിവരാണ് പൊലീസ് പിടിയിലായത്. ഗുജറാത്ത് ലയൺസ്, ഡൽഹി ഡെയർ ഡെവിൾസ് ടീമുകൾ താമസിച്ചിരുന്ന അതേ ഹോട്ടലിൽ തന്നെയാണ് ഇവരും താമസിച്ചിരുന്നത്. പിടിയിലായവരിൽ നിന്നും 40 ലക്ഷത്തോളം രൂപയും കണ്ടെടുത്തിട്ടുണ്ട്.\nപിടിയിലായ മൂന്നു പേരും ബിസിസിഐയുടെ അഴിമതി വിരുദ്ധ സെല്ലിന്റെ നിരീക്ഷണത്തിലായിരുന്നെന്ന് ബിസിസിഐ വാർത്താ കുറിപ്പിലൂടെ അറിയിച്ചു. രണ്ട് ഗുജറാത്ത് ലയൺസ് താരങ്ങൾക്ക് പിടിയിലായവരുമായി ബന്ധമുണ്ടെന്ന് കാൺപൂർ പൊലീസ് അറിയിച്ചു. എന്നാൽ വാതുവെപ്പുകാരും കളിക്കാരും തമ്മിലുള്ള ബന്ധത്തിന് സ്ഥിരീകരണമില്ല. വാതുവെപ്പ് വിവാദങ്ങളെ തുടർന്ന് ചെന്നൈ സൂപ്പർ കിങ്ങ്സ്, രാജസ്ഥാൻ റോയൽസ് ടീമുകളെ രണ്ട് വർഷത്തേക്ക് ഐപിഎല്ലിൽ നിന്ന് വിലക്കിയിരുന്നു.\nപ്രണയാർദ്ര സംഗീതവുമായി നജിം അർഷാദിന്റെ ‘മധുമൊഴി’ ആൽബം


സ്വിഫ്‌റ്റ് റേഞ്ച് എക്‌സ്റ്റെണ്ടര് ഈ വര്‍ഷം വിപണിയില് | Malayalasree\nസ്വിഫ്‌റ്റ് റേഞ്ച് എക്‌സ്റ്റെണ്ടര് ഈ വര്‍ഷം വിപണിയില്\nPosted on: Wednesday, Jun 24, 2015 11:19 hrs IST\nന്യൂഡല്‍ഹി: വാഹന വിപണിയില് ചരിത്രം സൃഷ്‌ടിക്കുമെന്ന് കരുതപ്പെടുന്നതാണ് മാരുതിയുടെ സ്വിഫ്‌റ്റ് റേഞ്ച് എക്‌സ്റ്റന്‍ഡര്. എന്നാല് ഈ വാഹനത്തിനായി ഇനി കൂടുതല് കാത്തിരിക്കെണ്ട, ഈ വര്‍ഷം തന്നെ കാര് വിപണിയിലെത്തുമെന്നാണ് കമ്പനിയോട് അടുത്ത വൃത്തങ്ങള് നല്‍കുന്ന സൂചന. 48.2 കിലോ മീറ്റര് മൈലേജാണ് പുതിയ സ്വിഫ്‌റ്റിന് കമ്പനി അവകാശപ്പെടുന്നത്.\nസ്വിഫ്‌റ്റ് റേഞ്ച് എക്‌സ്റ്റെണ്ടറിന്റെ നിര്‍മ്മാണത്തില് സര്‍ക്കാരും ഇളവ് നല്‍കിയിരുന്നു. നാഷണല് ഇലക്‌ട്രിക്ക് മൊബൈലിറ്റി മിഷന് പ്ലാന് പ്രകാരമാണ് ഇളവ് ലഭിക്കുന്നത്. പ്ലാന് പ്രകാരം ഇലക്‌ട്രിക്ക് ഹൈബ്രിഡ് കാറുകള്‍ക്ക് 1.38 ലക്ഷം രൂപയും ഇരു ചക്ര വാഹനങ്ങള്‍ക്ക് 29,000 രൂപയുമാണ് ഇളവ് ലഭിക്കുന്നത്. ഇതു പ്രകാരമാണ് സ്വിഫ്‌റ്റിന്റെ പുതിയ മോഡലിനും ഇളവ് ലഭിക്കുന്നത്.\nഇത്തരത്തില് മൂന്ന് മോഡലുകളാണ് കമ്പനി നിര്‍മ്മിക്കുന്നത്. ഹൈബ്രിഡ്, പാരലല് ഹൈബ്രിഡ്, ഇലക്‌ട്രിക്ക് എന്നീ മമാഡലുകളാണ് മാരുതി പുറത്തിറക്കുക. 658 സി സി3സിലിണ്ടര് പെട്രോള് എഞ്ചിനാണ് വാഹനത്തിനുള്ളത്. 73 ബി എച്ച് പിയാണ് വാഹനത്തിന്റെ പരമാവധി കരുത്ത്. ഹാച്ച് ബാക്ക് മോഡലായ സ്വഫ്‌റ്റിന്റെ പുതിയ മോഡലുകള്‍ക്ക് 1,600 കിലോ ഭാരമുണ്ട്. 200 വോള്‍ട്ട് സോക്കറ്റില് ഒന്നര മണിക്കൂര് കൊണ്ട് കാര് ചാര്‍ജ് ചെയ്യാം. പുഷ് സ്‌റ്റാര്‍ട്ട് ബട്ടണും, ഇന്‍ഫോറ്റെയിമെന്റ് സിസ്‌റ്റവും കാറിലുണ്ട്.


ഇന്ത്യന് ടീമിലെ ഉന്നതസ്ഥാനീയര് തന്നെ തകര്‍ക്കാന് ശ്രമിക്കുന്നതായി ബിസിസിഐ സമിതിക്ക് മുന്നില് മുന് ക്യാപ്റ്റന് മിതാലിരാജ്. അഡ്മിനിസ്‌ട്രേറ്റിവ് കമ്മിറ്റി അംഗം ഡയാന എഡുല്‍ജിയും ടീം കോച്ച് രമേശ് പവാറും തന്നിക്കെതിരായി നീക്കം നടത്തിയതായാണ് മിതാലി സമിതിയെ അറിയിച്ചത്. “ചിലര് അവരുടെ പദവി ഉപയോഗിച്ച് തന്നെ ഉപദ്രവിക്കാന് ശ്രമിക്കുന്നു. ടൂര്‍ണമെന്റില് രണ്ട് അര്‍ധ സെഞ്ച്വറികള് ഉള്‍പ്പെടുന്ന മികച്ച ഇന്നിംഗ്‌സുകള് ആയിരുന്നു തന്റേത്. എങ്കിലും ക്യാപ്റ്റന് ഹര്‍മന് പ്രീത് കൗര് സീനിയര് താരമായ തന്നെ പുറത്തിരുത്താന് തീരുമാനമെടുത്തു.” മിതാലി രാജ് പറഞ്ഞു.


When Govinda's Wife Threatened To Leave Him As His Affair With Rani Mukherji Came To News - Malayalam Filmibeat\nഗോവിന്ദയും റാണി മുഖര്‍ജിയും പ്രണയം, ഹോട്ടല് മുറിയില് ഒരുമിച്ച്; പിടിക്കപ്പെട്ടതോടെ ഭീഷണിയുമായി ഭാര്യ!\n| Published: Tuesday, June 21, 2022, 16:30 [IST]\nബോളിവുഡിലെ എക്കാലത്തേയും വലിയ താരങ്ങളില് ഒരാളാണ് ഗോവിന്ദ. തന്റേതായ ശൈലിയിലൂടെ ഒരുപാട് ആരാധകരെ സ്വന്തമാക്കാന് ഗോവിന്ദയ്ക്ക് സാധിച്ചിട്ടുണ്ട്. കോമഡി ടൈമിംഗും ഡാന്‍സുമാണ് ഗോവിന്ദയെ ജനപ്രീയ നായകനാക്കി മാറ്റുന്നത്. തൊണ്ണൂറുകളിലെ ഹീറോ നമ്പര് വണ് ആയിരുന്നു ഗോവിന്ദ. ഹിറ്റുകള്‍ക്ക് പിന്നാലെ ഹിറ്റുകള് സമ്മാനിച്ച് ബോക്‌സ് ഓഫീസിലെ സൂപ്പര് താരമായി മാറുകയായിരുന്നു ഗോവിന്ദ.\nAlso Read: സഞ്ജയ് ലീല ബൻസാലിയോട് പരസ്യമായി വിവാഹ അഭ്യർഥന നടത്തിയ ദീപിക പദുകോൺ, അന്ന് സംഭവിച്ചത്!\nഓണ് സ്‌ക്രീനിലെ ജീവിതം പോലെ തന്നെ ഗോവിന്ദയുടെ ഓഫ് സ്‌ക്രീനിലെ ജീവിതവും വാര്‍ത്തകളില് ഇടം നേടിയിരുന്നു. ഗോസിപ്പുകളും പ്രണയങ്ങളും അവിഹിത ബന്ധങ്ങളുമെല്ലാം ഗോവിന്ദയുടെ പേരിനെ ചുറ്റിപ്പറ്റിയുണ്ടായിരുന്നു. ബോളിവുഡിലെ പല പ്രമുഖ നടിമാര്‍ക്കൊപ്പവും ഗോവിന്ദയുടെ പേര് എഴുതപ്പെട്ടിരുന്നു.\nഎന്നാല് ഗോവിന്ദയുടെ പ്രണയ ബന്ധങ്ങളില് ഏറ്റവും വലിയ ചര്‍ച്ചയായി മാറിയ ഒന്നായിരുന്നു സൂപ്പര് താരം റാണി മുഖര്‍ജിയുമായുള്ളത്. റാണിയുമായുള്ള പ്രണയ ബന്ധം ഗോവിന്ദയുടെ വിവാഹ ജീവിതത്തെ തന്നെ പിടിച്ചുലയ്ക്കുന്നതായിരുന്നു. ഭാര്യ അദ്ദേഹത്തെ ഉപേക്ഷിച്ച് പോകാന് വരെ ഒരുങ്ങിയിരുന്നു. സംഭവത്തെക്കുറിച്ച് വിശദമായി വായിക്കാം തുടര്‍ന്ന്.\nഗോവിന്ദ തന്റെ കരിയറിന്റെ ഏറ്റവും മികച്ച സമയങ്ങളിലൂടെ കടന്നു പോകുന്ന കാലമായിരുന്നു അത്. റാണി മുഖര്‍ജിയാകട്ടെ തന്റെ കരിയര് ആരംഭിച്ചതേയുണ്ടായിരുന്നുള്ളൂ. ഇരുവരും ഒരുമിച്ച് അഭിനയിച്ച സിനിമകളൊക്കെ സൂപ്പര് ഹിറ്റായി മാറുകയും രണ്ടു പേരുടേയും കെമിസ്ട്രി കൈയ്യടി നേടുകയും ചെയ്തു. ഗോവിന്ദയെ പോലെ തന്നെ കോമഡി കൈകാര്യം ചെയ്യുന്നതില് മിടുക്കിയായിരുന്നു റാണി മുഖര്‍ജിയും.\nഓണ് സ്‌ക്രീനിലെ ജോഡി ജീവിതത്തിലും പ്രണയത്തിലാവുകയായിരുന്നുവെന്നാണ് റിപ്പോര്‍ട്ടുകള് പറയുന്നത്. ഹദ്ദ് കര് ദി ആപ്‌നെ എന്ന സിനിമയ്ക്ക് ശേഷമാണ് ഗോവിന്ദയും റാണിയും തമ്മില് പ്രണയത്തിലാകുന്നത്. എന്നാല് ഈ സമയത്ത് ഗോവിന്ദ വിവാഹിതനായിരുന്നു. റാണിയും ഗോവിന്ദയും ഒരുമിച്ച് പല വേദികളിലും പ്രത്യക്ഷപ്പെടുകയും പരസ്പരം സമ്മാനങ്ങള് കൈമാറുകയും ചെയ്തിരുന്നു.\nഒരിക്കല് റാണി മുഖര്‍ജിയുടെ അഭിമുഖത്തിനായി താരം താമസിച്ചിരുന്ന ഹോട്ടല് മുറിയിലെത്തിയ മാധ്യമ പ്രവര്‍ത്തകന് അവിടെ ഗോവിന്ദയേയും കണ്ടുവെന്നും റിപ്പോര്‍ട്ടുകളുണ്ടായിരുന്നു. പതിയെ ഗോവിന്ദ തന്റെ കുടുംബത്തില് ശ്രദ്ധിക്കാതെ ആയെന്നും ഇതോടെ ഭാര്യ സുനിത അഹൂജ കാര്യം അന്വേഷിക്കുകയും റാണിയുമായുള്ള പ്രണയത്തെക്കുറിച്ച് അറിഞ്ഞുവെന്നുമാണ് റിപ്പോര്‍ട്ടുകള് പറയുന്നത്.\nഗോവിന്ദയും റാണിയും തമ്മില് പ്രണയത്തിലാണെന്ന് അറിഞ്ഞതോടെ സുനിത വീട് വിട്ടു പോകുമെന്ന് ഗോവിന്ദയെ ഭീക്ഷണിപ്പെടുത്തുകയായിരുന്നു. തന്റെ വിവാഹ ജീവിതം തകര്‍ന്നു കാണാന് ആഗ്രഹിക്കാത്ത ഗോവിന്ദ ഇതോടെ റാണിയില് നിന്നും അകലുകയായിരുന്നുവെന്നാണ് റിപ്പോര്‍ട്ടുകള് പറയുന്നത്. ഇന്ന് അതെല്ലാം പഴയ കഥകളാണ്.\nഗോവിന്ദയും സുനിതയും സന്തോഷകരമായ കുടുംബ ജീവിതം നയിക്കുകയാണ്. രണ്ട് മക്കളുമുണ്ട് ദമ്പതികള്‍ക്ക്. ഈയ്യടുത്ത് ഗോവിന്ദയും ഭാര്യയും ഒരുമിച്ചെത്തിയ അഭിമുഖം വലിയ ചര്‍ച്ചയായി മാറിയിരുന്നു. അതേസമയം റാണി മുഖര്‍ജിയാകട്ടെ പിന്നീട് നിര്‍മ്മാതാവ് ആദിത്യ ചോപ്രയുമായി പ്രണയത്തിലാവുകയും വിവാഹം കഴിക്കുകയും ചെയ്തു. 2014ലായിരുന്നു റാണിയുടെ വിവാഹം. ഇരുവര്‍ക്കും ഒരു മകളുമുണ്ട്.\nബണ്ടി ഓര് ബബ്ലി2ആയിരുന്നു റാണിയുടെ ഒടുവില് പുറത്തിറങ്ങിയ സിനിമ. സെയ്ഫ് അലി ഖാന്, സിദ്ധാന്ത് ചതുര്‍വേദി, ഷര്‍വരി വാഗ് എന്നിവരായിരുന്നു ചിത്രത്തിലെ മറ്റ് പ്രധാന താരങ്ങള്. എന്നാല് സിനിമ പ്രതീക്ഷിച്ചത് പോലൊരു വിജയമായി മാറിയില്ല. മിസിസ് ചാറ്റര്‍ജി വെഴ്‌സസ് നോര്‍വെയാണ് റാണിയുടെ പുതിയ സിനിമ. അതേസമയം ഗോവിന്ദ അഭിനയത്തില് നിന്നെല്ലാം വിട്ടു നില്‍ക്കുകയാണ്. തുടര് പരാജയങ്ങള് ഗോവിന്ദയെ കരിയറിനെ തന്നെ തളര്‍ത്തിയിരിക്കുകയാണ്. താരത്തിന്റെ തിരിച്ചുവരവ് ആരാധകര് കാത്തിരിക്കുന്ന ഒന്നാണ്.\nകരീനയ്ക്ക് രാഹുൽ ഗാന്ധിയെ മതി, പ്രിയങ്കയ്ക്ക് വില്യം രാജകുമാരൻ; പ്രണയിക്കാൻ താരങ്ങൾ ആഗ്രഹിക്കുന്നത് ഇവരെ\n11 സൂപ്പര് ഹിറ്റുകള്, ഒരു ദിവസം ഗോവിന്ദയോടൊപ്പം ഇനി അഭിനയിക്കില്ലെന്ന് തീരുമാനിച്ച് കരിഷ്മ; കാരണം ഇതാ\nകാമുകിക്കൊപ്പം ഡേറ്റിന് പോയി, മദ്യപിക്കാന് അമ്മയെ വിളിച്ച് സമ്മതം ചോദിച്ച ഗോവിന്ദ; ഇങ്ങനെയുമൊരു മകനോ!\nഅരങ്ങേറ്റ സിനിമ സൂപ്പര്‍ഹിറ്റ്, ഒരേസമയം ഗൊവിന്ദ കരാര് ഒപ്പിട്ടത് 70 സിനിമകള്‍ക്ക്! പിന്നെ സംഭവിച്ചത്\nകാശ് ഇല്ലായിരുന്നു, കടക്കാരന് മണിക്കൂറുകളോളം പിടിച്ചു നിര്‍ത്തി, അമ്മ പൊട്ടിക്കരഞ്ഞു; ഗോവിന്ദ പറയുന്നു\nഗോവിന്ദയുടെ നായികയാവില്ല; അന്ന് മാധുരി സിനിമ ഉപേക്ഷിച്ചതിന് കാരണമെന്തായിരുന്നു, ഒടുവില് നടി തന്നെ പറയുന്നു\nRead more about: govinda rani mukherjee rani mukerji ഗോവിന്ദ\nWhen Govinda's Wife Threatened To Leave Him As His Affair With Rani Mukherji Came To News\nStory first published: Tuesday, June 21, 2022, 16:30 [IST]


ഇന്ത്യ-ചൈന സംഘര്‍ഷത്തിന്‍റെ പശ്ചാത്തലത്തില് ചൈനീസ് താരത്തെ തോല്‍പ്പിച്ച് നേടിയ കിരീടം തനിക്ക് വേണ്ടെ; നിലപാട് വ്യക്തമാക്കി വിജേന്ദര് സിങ് - Swale Online Malayalam News\nHome National Top News ഇന്ത്യ-ചൈന സംഘര്‍ഷത്തിന്‍റെ പശ്ചാത്തലത്തില് ചൈനീസ് താരത്തെ തോല്‍പ്പിച്ച് നേടിയ കിരീടം തനിക്ക് വേണ്ടെ; നിലപാട് വ്യക്തമാക്കി വിജേന്ദര് സിങ്\nഇന്ത്യ-ചൈന സംഘര്‍ഷത്തിന്‍റെ പശ്ചാത്തലത്തില് ചൈനീസ് താരത്തെ തോല്‍പ്പിച്ച് നേടിയ കിരീടം തനിക്ക് വേണ്ടെ; നിലപാട് വ്യക്തമാക്കി വിജേന്ദര് സിങ്\nat 8/06/2017 02:11:00 pm National, Top News,\nഅതിര്‍ത്തിയില് ഇന്ത്യ-ചൈന തര്‍ക്കം മുറുകുന്നതിനിടെ ബോക്‌സിങ് റിങ്ങില് നടന്ന ഇന്ത്യ-ചൈന പോരാട്ടം\nമുംബൈ : അതിര്‍ത്തിയില് ഇന്ത്യ-ചൈന തര്‍ക്കം മുറുകുന്നതിനിടെ ബോക്‌സിങ് റിങ്ങില് നടന്ന ഇന്ത്യ-ചൈന പോരാട്ടം ഏറെ ശ്രദ്ധയോടെയാണ് എല്ലാവരും വീക്ഷിച്ചത്. പ്രൊഫഷണല് ബോക്‌സിങ്ങിലെ ഏഷ്യാ പസഫിക് സൂപ്പര് മിഡില് വെയ്റ്റ് കിരീടം ചൈനീസ് താരം സുലിപിക്കര് മെയ്‌മെയ്തിയാലിയെ മലയര്‍ത്തിയടിച്ച് ഇന്ത്യന് താരം വിജേന്ദര് സിങ്ങ് നേടുകയും ചെയ്തു. ൯*9ഈ വിജയത്തെ ഇന്ത്യ-ചൈന വൈരുദ്ധ്യം കൂടി കൂട്ടിക്കലര്‍ത്തിയാണ് എല്ലാവരും ആഘോഷിച്ചത്.\nഎന്നാല് ഇതിനെതിരെ വിജേന്ദര് സിങ്ങ് തന്നെ രംഗത്തെത്തി. ഇന്ത്യയും ചൈനയും തമ്മില് അതിര്‍ത്തിയുള്ള സംഘര്‍ഷം കൂട്ടാന് താല്‍പര്യമില്ലെന്നും ചാമ്പ്യന് പട്ടം തനിക്ക് വേണ്ടെന്നും വിജേന്ദര് വ്യക്തമാക്കി. പ്രൊഫഷണല് ബോക്‌സിങ്ങില് തുടര്‍ച്ചയായ ഒമ്പതാം വിജയമാണ് മുംബൈയില് വിജേന്ദര് കുറിച്ചത്. ജയത്തോടെ ഏഷ്യാ പസഫിക് സൂപ്പര് മിഡില്‍വെയ്റ്റ് കിരീടം നിലനിര്‍ത്താനും ഓറിയന്‍റല് സൂപ്പര് മിഡില്‍വെയ്റ്റ് കിരീടം നേടാനും ഒളിമ്പിക്‌സിലെ വെങ്കല മെഡല് ജേതാവ് കൂടിയായ വിജേന്ദറിന് കഴിഞ്ഞിരുന്നു. എന്നാല് ഈ ടൈറ്റിലുകള് തനിക്ക് വേണ്ടെന്നാണ് വിജേന്ദര് മത്സരശേഷം പ്രതികരിച്ചത്.\n”ഈ വിജയബെല്‍റ്റുകള് തിരിച്ചു നല്‍കി ഇന്ത്യയും ചൈനയും തമ്മില് അതിര്‍ത്തിയിലുള്ള സംഘര്‍ഷം കുറക്കാനാണ് ഞാന് ശ്രമിക്കുന്നത്. ഇതു തന്നെയാണ് എനിക്ക് രാജ്യത്തിന് നല്‍കാനുള്ള സന്ദേശവും” വിജേന്ദര് പ്രതികരിച്ചു.\nമത്സരത്തിനിടെ മൂക്കില് നിന്ന് ചോര വന്നെങ്കിലും റിങ് വിടാന് ഇന്ത്യന് താരം തയ്യാറായില്ല. കനത്ത പോരാട്ടത്തില് 96-93, 95-94, 95-94 എന്ന സ്‌കോറിനാണ് വിജേന്ദര് ചാമ്പ്യനായത്.


അതൊരു ഉയര്‍ത്തെഴുന്നേല്‍പ്പ് ആയിരുന്നു, മമ്മൂട്ടിക്കും മലയാള സിനിമയ്ക്കും ! - metromatinee.com Lifestyle Entertainment & Sports\nഅതൊരു ഉയര്‍ത്തെഴുന്നേല്‍പ്പ് ആയിരുന്നു, മമ്മൂട്ടിക്കും മലയാള സിനിമയ്ക്കും !\nആക്ഷന് സിനിമകളോട് മമ്മൂട്ടിക്ക് ഒരു പ്രത്യേക അഭിനിവേശമുണ്ട്. ആ അഭിനിവേശത്തിന്റെ ഉദാഹരണമാണ് ന്യൂഡല്‍ഹി എന്ന ചിത്രവും അതിന്റെ വിജയവും. വീണ്ടും, ന്യായവിധി, സായം സന്ധ്യ എന്നീ സിനിമകള് തുടര്ച്ചയായി തകര്ന്നപ്പോള് മമ്മൂട്ടി ജോഷി ടീം അതോടെ തീര്ന്നു എന്ന് ഏവരും വിധിയെഴുതി. എന്നാല് ‘ന്യൂഡെല്ഹി’ എന്ന ഒറ്റച്ചിത്രത്തിലൂടെ ആ ടീം ഉയിര്‌ത്തെഴുന്നേറ്റു. മമ്മൂട്ടി എന്ന മെഗാസ്റ്റാറിന്റെ ഉദയം കൂടിയായിരുന്നു ന്യൂഡെല്ഹി എന്ന ചിത്രം.\nഇര്വിങ് വാലസ് എന്ന അമേരിക്കന് എഴുത്തുകാരന്റെ ഒരു നോവലില് നിന്ന് പ്രചോദനമുള്‌ക്കൊണ്ടാണ് ഡെന്നിസ് ജോസഫ് ന്യൂഡെല്ഹിക്ക് തിരക്കഥ എഴുതിയത്. ജി കൃഷ്ണമൂര്ത്തി എന്ന പത്രാധിപരായിരുന്നു ചിത്രത്തിലെ കേന്ദ്ര കഥാപാത്രം. ഈ ആക്ഷന് ചിത്രത്തില് മമ്മൂട്ടിക്ക് സ്റ്റണ്ട് രംഗങ്ങള് ഇല്ലെന്നതാണ് ഏറ്റവും വലിയ പ്രത്യേകത. അയാള് വികലാംഗനാണ്. എന്നാല് അയാളാണ് എല്ലാ കുറ്റകൃത്യങ്ങളും നിയന്ത്രിക്കുന്നത്. മമ്മൂട്ടിയുടെ പക്വതയാര്ന്ന അഭിനയവും കഥാപാത്രത്തിന്റെ കരുത്തും കൊണ്ട് ന്യൂഡെല്ഹി ചരിത്ര വിജയമായി.\nമോഹന്‌ലാല് പത്മരാജന് കൂട്ടുകെട്ടിന്റെ ഏറ്റവും മികച്ച ചിത്രമായ തൂവാനത്തുമ്പികളും മമ്മൂട്ടിയുടെ ന്യൂഡെല്ഹിയും ഒരേ സമയമാണ് റിലീസായത്. മികച്ച ചിത്രമെന്ന അഭിപ്രായം നേടിയെങ്കിലും തൂവാനത്തുമ്പികള് വലിയ സാമ്പത്തികവിജയം നേടാതെ പോയത് ന്യൂഡെല്ഹിയുടെ പ്രകടനം ഒന്നുകൊണ്ടുമാത്രമായിരുന്നു.\n1987ല് 29 ലക്ഷം രൂപ മുടക്കി നിര്മ്മിച്ച സിനിമയായിരുന്നു ന്യൂഡല്ഹി. രണ്ടുകോടിയിലേറെ രൂപ ചിത്രം ഗ്രോസ് കളക്ഷന് നേടി.\nAbout Mammootty -Joshy movie New Delhi…\nRelated Topics:joshy, Mammootty, newdelhi\nവലിയ സസ്പെന്സുകളുമായി കെജിഫ് രണ്ടാം ഭാഗം ഉടൻ തുടങ്ങും .\nരഞ്ജി പണിക്കരുടെ ഭാര്യ അനിത മറിയം തോമസ് അന്തരിച്ചു


സഭയുടെ സുപ്രധാന ദൗത്യത്തെക്കുറിച്ച് മാര്‍പാപ്പയുടെ വാക്കുകള് | Catholic Church News Malayalam\nHome News സഭയുടെ സുപ്രധാന ദൗത്യത്തെക്കുറിച്ച് മാര്‍പാപ്പയുടെ വാക്കുകള്\nസഭയുടെ സുപ്രധാന ദൗത്യത്തെക്കുറിച്ച് മാര്‍പാപ്പയുടെ വാക്കുകള്\nസഭയുടെ കാതലായ ഒരു കടമയാണ് പ്രാര്‍ത്ഥിക്കുക, പ്രാര്‍ത്ഥിക്കാന് പഠിപ്പിക്കുക എന്നിവയെന്ന് മാര്‍പാപ്പ. വിശ്വാസദീപവും പ്രാര്‍ത്ഥനയുടെ എണ്ണയും തലമുറ തലമുറയായി കൈമാറുക. ഈ വിളക്കിന്റെ വെളിച്ചമില്ലാതെ, സുവിശേഷവത്ക്കരണ സരണി കാണാന് നമുക്കാകില്ല. നാം സമീപിക്കുകയും സേവിക്കുകയും ചെയ്യേണ്ട സഹോദരങ്ങളുടെ മുഖം കാണാന് നമുക്കു സാധിക്കില്ല. നാം സമ്മേളിക്കുന്ന മുറിയില് പ്രകാശം പരത്താന് നമുക്കാകില്ല. വിശ്വാസത്തിന്റെ അഭാവത്തില് എല്ലാം തകര്‍ന്നുവീഴുന്നു. പ്രാര്‍ത്ഥനയില്ലെങ്കില് വിശ്വാസം അണഞ്ഞുപോകുന്നു. വിശ്വാസവും പ്രാര്‍ത്ഥനയും ഒരുമിച്ച്; മറ്റൊരു മാര്‍ഗ്ഗമില്ല. ആകയാല്, കൂട്ടായ്മയുടെ ഭവനവും വിദ്യാലയവും ആയ സഭ വിശ്വാസത്തിന്റെയും പ്രാര്‍ത്ഥനയുടെയും ഭവനവും വിദ്യാലയവുമാണ് – പാപ്പാ പറഞ്ഞു.\nസഭയില് സകലവും ജന്മം കൊള്ളുന്നത് പ്രാര്‍ത്ഥനയിലാണ്. എല്ലാം വളരുന്നതും പ്രാര്‍ത്ഥനയാലാണ്. ശത്രു, ദുഷ്ടനായവന്, സഭയോട് യുദ്ധം ചെയ്യാന് തുനിയുമ്പോള്, ആദ്യം ചെയ്യുന്നത് പ്രാര്‍ത്ഥനയ്ക്ക് വിഘാതം സൃഷ്ടിച്ചുകൊണ്ട് സഭയുടെ ഉറവകള് വറ്റിച്ചുകളയാന് ശ്രമിക്കുകയാണ്. പ്രാര്‍ത്ഥന ഇല്ലെങ്കിലും, എല്ലാം എന്നത്തേയും പോലെ മുന്നോട്ടുപോകുന്നുവെന്ന തോന്നല് കുറച്ചുകാലത്തേക്കുണ്ടാകും. എന്നാല് അല്പം കഴിയുമ്പോള് പൊള്ളയായൊരു തോടാണെന്നും അച്ചുതണ്ട് നഷ്ടപ്പെട്ടുവെന്നും ഊഷ്മളതയുടെയും സ്‌നേഹത്തിന്റെയും സ്രോതസ്സ് ഇനി കൈവശമില്ലെന്നും സഭ സ്വയം മനസ്സിലാക്കുന്നു – പാപ്പാ വ്യക്തമാക്കി.


സമരോജ്വലം, സർഗാത്മകം നക്ഷത്രച്ചുവപ്പിന് അമ്പത് | Editorial | Deshabhimani | Wednesday Dec 30, 2020\nവെബ് ഡെസ്‌ക്Updated: Wednesday Dec 30, 2020\nരാജ്യത്തെ ഏറ്റവും വലിയ വിദ്യാർഥി സംഘടനയായ സ്‌റ്റുഡന്റ്‌സ് ഫെഡറേഷൻ ഓഫ് ഇന്ത്യ(എസ്‌എഫ്‌ഐ) രൂപീകരിച്ചിട്ട് ഇന്ന് അര നൂറ്റാണ്ട് തികഞ്ഞു. വിദ്യാർഥികളുടെ അവകാശ സംരക്ഷണത്തിനായി നടത്തിയ പോരാട്ടത്തിന്റെ ചരിത്രമാണ് എസ്‌എഫ്‌ഐയുടെ അമ്പത് വർഷം. ഇന്ത്യയിലെ വിദ്യാർഥി പ്രസ്ഥാനങ്ങളുടെ ഭാഗധേയം മാറ്റിയെഴുതിയ നക്ഷത്രച്ചുവപ്പ്. കാലം ചെല്ലുന്തോറും ഊർജസ്വലമാകുന്ന സൃഷ്‌ടിപരതയുടെയും ആത്മവീര്യത്തിന്റെയും യൗവനം. സുവർണ ജൂബിലിയുടെ തിളക്കത്തിൽ പോരാട്ടവും ചെറുത്തുനിൽപ്പും സർഗാത്മകതയും ചേർത്തുവച്ച് വിദ്യാർഥിസമൂഹത്തെ ആത്മവിശ്വാസത്തോടെ അഭിസംബോധന ചെയ്യാൻ എസ്‌എഫ്‌ഐക്ക് കഴിയുന്നത് അവിരാമമായ പ്രവർത്തനങ്ങളുടെ ഫലശ്രുതിയാണ്.\n1970 ഡിസംബർ അവസാനം തിരുവനന്തപുരത്ത് വിവിധ സംസ്ഥാനങ്ങളിലെ വിദ്യാർഥി സംഘടനാ പ്രതിനിധികളുടെ സമ്മേളനത്തിൽ രൂപീകൃതമായ എസ്‌എഫ്‌ഐയുടെ പ്രയാണം ഒട്ടും അനായാസമായിരുന്നില്ല. ഓരോ ചുവടുവയ്‌പിലും വെല്ലുവിളികളും ഭീഷണികളും നേരിട്ടു. കേരള സ്‌റ്റുഡന്റ്‌സ് ഫെഡറേഷന്റെ തുടർച്ചയായ എസ്‌എഫ്‌ഐക്ക് സംസ്ഥാനത്ത് പരിമിതമായ കോളേജുകളിലേ തുടക്കത്തിൽ യൂണിറ്റുകൾ ഉണ്ടായിരുന്നുള്ളൂ. നക്ഷത്രാങ്കിത ശുഭ്രപതാക ഉയർത്താൻ അനുവദിക്കില്ലെന്ന വാശിയിലായിരുന്നു കെഎസ്‌യുവും പിന്തിരിപ്പൻ ശക്തികളും. മറ്റ് സംസ്ഥാനങ്ങളിൽ പ്രവർത്തനം തീർത്തും ബുദ്ധിമുട്ടായിരുന്നു. എന്നാൽ, സാമൂഹ്യപ്രതിബദ്ധതയും ധീരതയും ആത്മവിശ്വാസവും കൈമുതലാക്കിയ പ്രവർത്തകർ ഭീഷണിക്കും ആക്രമണങ്ങൾക്കും മുന്നിൽ പിന്തിരിഞ്ഞില്ല. മനുഷ്യരാശിയുടെ വിമോചനമാർഗമായ സ്വാതന്ത്ര്യം, ജനാധിപത്യം, സോഷ്യലിസം എന്നീ ആശയങ്ങൾ കൊടിയടയാളമാക്കിയ പ്രസ്ഥാനം പിന്നോട്ടുപോകാൻ മനസ്സില്ലെന്ന് ഉറക്കെ പ്രഖ്യാപിച്ച് പൊരുതി.\nവിദ്യാർഥി സംഘടനാ പ്രവർത്തനത്തെ സർഗാത്മകമായി നവീകരിച്ച എസ്‌എഫ്‌ഐ ക്യാമ്പസുകളിൽ മാറ്റത്തിന്റെ വിത്തുവിതയ്‌ക്കാൻ തുടങ്ങി. പിന്തിരിപ്പൻ ശക്തികളുടെയും ഔദ്യോഗിക സംവിധാനങ്ങളുടെയും ഭീഷണിക്ക് വഴങ്ങാതെ വിദ്യാർഥികളുടെ അവകാശങ്ങൾക്കായി ശബ്‌ദമുയർത്തി. ക്യാമ്പസുകളിൽ പുതിയ മുദ്രാവാക്യങ്ങളുയർന്നു. പഠനവും പോരാട്ടവും ഒരുമിച്ച് കൊണ്ടുപോകാൻ കഴിയുമെന്ന് തെളിയിച്ചു. അറിവും കഴിവും ആത്മവിശ്വാസവുമുള്ള പുതിയ ശബ്‌ദം വിദ്യാർഥിസമൂഹം കേട്ടുതുടങ്ങി. രക്തം രക്തത്തെ തിരിച്ചറിഞ്ഞു. എസ്‌എഫ്‌ഐയുടെ പതാക വിദ്യാർഥികൾ ചേർത്തുപിടിക്കാനാരംഭിച്ചു. ഇടതുപക്ഷവിരുദ്ധ നിലപാടുള്ള കുടുംബങ്ങളിൽനിന്നുള്ള വിദ്യാർഥികൾപോലും എസ്‌എഫ്‌ഐക്കൊപ്പം അണിനിരന്നു. കലാശാലകളും വിദ്യാലയങ്ങളും മാറുകയായിരുന്നു.\nഅടിയന്തരാവസ്ഥയ്‌ക്കെതിരായ പോരാട്ടംകൂടിയായതോടെ എസ്‌എഫ്‌ഐ വിദ്യാർഥികളുടെ മനസ്സിൽ സ്ഥിരപ്രതിഷ്‌ഠ നേടി. ഇന്ന് കേരളത്തിലെ വിദ്യാർഥികളിൽ ബഹുഭൂരിപക്ഷവും എസ്‌എഫ്‌ഐയാണ്. പോരാട്ടത്തിനും ചെറുത്തുനിൽപ്പിനുമൊപ്പം അമ്പത് വർഷത്തെ തീരാനഷ്ടങ്ങളും ഓർമിക്കാതിരിക്കാനാകില്ല. ധീരരായ 33 പ്രവർത്തകരെയാണ് എതിരാളികളുടെ കടന്നാക്രമണത്തിൽ കേരളത്തിൽ എസ്‌എഫ്‌ഐക്ക് നഷ്‌ടമായത്. തിരുവനന്തപുരം എംജി കോളേജിലെ ദേവപാലൻമുതൽ എറണാകുളം മഹാരാജാസ് കോളേജിലെ അഭിമന്യുവരെയുള്ള പൊള്ളുന്ന യൗവനങ്ങൾ.\nവിദ്യാർഥികൾക്കിടയിൽ അഗാധമായ ആത്മബന്ധം സൃഷ്‌ടിക്കാൻ കഴിഞ്ഞതാണ് എസ്‌എഫ്‌ഐയെ സവിശേഷമാക്കിയ ഘടകങ്ങളിലൊന്ന്. കാലമെത്രചെന്നാലും മുറിഞ്ഞുപോകാത്ത ആ ഹൃദയബന്ധത്തിന്റെ വൈദ്യുതി പ്രവാഹം അനുഭവിച്ചവർക്കേ അറിയൂ. അത്ര ഹൃദയപൂർവകമായ സർഗാത്മക സൗഹൃദമാണത്. അകലങ്ങളിലെ മനുഷ്യരുമായി ഐക്യപ്പെടുന്ന സ്‌നേഹവും കരുതലുമുള്ള മനസ്സുകളെയാണ് എസ്‌എഫ്‌ഐ നട്ടുനനച്ചത്. സ്ഥിതിസമത്വത്തിലും ജനാധിപത്യത്തിലും അധിഷ്‌ഠിതമായ സമൂഹം യാഥാർഥ്യമാക്കാൻ പ്രതിജ്ഞാബദ്ധമായവർ. ചെഗുവേരയും അലൻഡേയും കാസ്‌ട്രോയും നെരൂദയും മണ്ടേലയും ചാപ്ലിനും ഭഗത് സിങ്ങും മൊളോയിസും സഫ്‌ദർ ഹാശ്‌മിയുമെല്ലാം എസ്‌എഫ്‌ഐയിലൂടെ ക്യാമ്പസുകളിൽ നിറഞ്ഞു. വിദ്യാർഥികളുടെ അവകാശങ്ങളെന്നാൽ ദുരിതമനുഭവിക്കുന്ന മനുഷ്യരുടെ മോചനം എന്നുകൂടിയാണ് എസ്‌എഫ്‌ഐ അർഥമാക്കിയത്.\nഇന്ന് രാജ്യമാകെ ക്യാമ്പസുകളുടെ ശബ്‌ദമായി എസ്‌എഫ്‌ഐ മാറിക്കഴിഞ്ഞു. ബംഗാളിലും ത്രിപുരയിലും ഡൽഹിയിലും രാജസ്ഥാനിലും ഹിമാചലിലും ഹൈദരാബാദിലും ഗുജറാത്തിലും മധ്യപ്രദേശിലും എന്നുവേണ്ട ഇടതുപക്ഷത്തിന് ശക്തിയില്ലാത്ത ഇടങ്ങളിൽപ്പോലും ശുഭ്രപതാക ഉയരുന്നു.\nഈ വളർച്ചയാണ് ക്യാമ്പസ് രാഷ്‌ട്രീയത്തിനെതിരെ മോശം പ്രചാരണം നടത്താൻ പിന്തിരിപ്പൻ ശക്തികളെ പ്രേരിപ്പിക്കുന്നത്. കേരളത്തിലെ ത്രിതല പഞ്ചായത്തുകളിൽ ഭരണസാരഥ്യത്തിലെത്തിയ യുവജനങ്ങളിൽ ഏറെയും എസ്‌എഫ്‌ഐയിലൂടെ പൊതുരംഗത്ത് എത്തിയവരാണെന്ന് വിമർശകരും സമ്മതിക്കുന്നു.\nസംഘപരിവാറിന്റെ ഫാസിസ്‌റ്റ് നിലപാടുകൾക്കെതിരെ വിദ്യാർഥികൾ നിർണായക ശക്തിയായി മാറിയതിനു പിന്നിൽ എസ്‌എഫ്‌ഐയുടെ പങ്ക് പ്രധാനമാണ്. ഡൽഹി ജവാഹർലാൽ നെഹ്‌റു യൂണിവേഴ്‌സിറ്റിയെ സംരക്ഷിക്കാനും പൗരത്വഭേദഗതി നിയമത്തിനെതിരായും നടത്തിയ പോരാട്ടങ്ങളിൽ വിദ്യാർഥികളാണ് രാജ്യത്തിന് വഴികാട്ടിയത്.\nഭരണഘടനയും മതേതരത്വവും കടുത്ത വെല്ലുവിളി നേരിടുമ്പോൾ തോറ്റുകൊടുക്കാതെ മുഷ്‌ടിയുയർത്താൻ വിദ്യാർഥികൾ മുന്നിലുണ്ട്. അമ്പതാം വാർഷികത്തിൽ എസ്‌എഫ്‌ഐയുടെ പ്രസക്തിയും പ്രാധാന്യവും മുൻപത്തേക്കാൾ വർധിച്ചുവെന്ന് അംഗീകരിക്കേണ്ടതുണ്ട്. എസ്‌എഫ്‌ഐ ആയിരുന്നവർക്കെല്ലാം ഇതിൽ അഭിമാനിക്കാം.\nസ്‌റ്റുഡന്റ്‌സ് ഫെഡറേഷൻ ഓഫ് ഇന്ത്യ


Malayalam News (മലയാളം വാർത്ത): Latest Malayalam News, Breaking News | Thekeralapost ''ആശുപത്രിയില് എത്തിക്കുമ്പോള് ബാലഭാസ്‌കറിന് ബോധമുണ്ടായിരുന്നു''; നിര്‍ണായക വെളിപ്പെടുത്തലുമായി ഡോക്ടര് | The Kerala Post Malayalam News (മലയാളം വാർത്ത): Latest Malayalam News, Breaking News\nതിരുവനന്തപുരം: സംഗീത സംവിധായകന് ബാലഭാസ്‌കറുടെ അപകടമരണത്തില് പുതിയ വെളിപ്പെടുത്തലുമായി ഡോക്ടര്. അപകട സമയത്ത് വാഹനത്തില് ഉറങ്ങുകയായിരുന്ന താന് ശബ്ദം കേട്ട് ഞെട്ടിയുണര്‍ന്നുവെന്ന് ബാലഭാസ്‌കര് തന്നോട് പറഞ്ഞിരുന്നതായി ഡോക്ടര് ഫൈസല് വെളിപ്പെടുത്തി. അപകടസമയത്ത് വാഹനം ഓടിച്ചത് ബാലഭാസ്‌കര് അല്ലായിരുന്നുവെന്ന് ക്രൈംബ്രാഞ്ച് കണ്ടെത്തിയിരുന്നു. ഈ കണ്ടെത്തല് ശരിവെയ്ക്കുന്നതാണ് ഡോക്ടറുടെ വെളിപ്പെടുത്തല്.\nതിരുവനന്തപുരത്തെ സ്വര്‍ണ്ണക്കള്ളക്കടത്ത് കേസിന് പിന്നാലെ ബാലഭാസ്‌കറിന്റെ മരണവും ചര്‍ച്ചയായിരുന്നു. സ്വര്‍ണ്ണക്കടത്ത് സംഘം ബാലഭാസ്‌കറിനെ ആസൂത്രിതമായി കൊലപ്പെടുത്തിയെന്നാണ് ബാലഭാസ്‌കറിന്റെ കുടുംബത്തിന്റെ ആരോപണം. ബാലഭാസ്‌കറിന്റെ അടുത്ത സുഹൃത്തുക്കള് സ്വര്‍ണ്ണക്കള്ളക്കടത്തില് പ്രതികളായിരുന്നു എന്നതായിരുന്നു ഈ ആരോപണത്തിന്റെ അടിസ്ഥാനം. സംഭവത്തെക്കുറിച്ച് സിബിഐ അന്വേഷണം ആരംഭിച്ചിരുന്നു. ഇതിന് പിന്നാലെയാണ് ബാലഭാസ്‌കറിനെ ആദ്യം ചികിത്സിച്ച ഡോക്ടര് ഫൈസലിന്റെ വെളിപ്പെടുത്തല് പുറത്ത് വന്നിരിക്കുന്നത്.\nപള്ളിപ്പുറത്ത് അപകടത്തില്‍പ്പെട്ട ബാലഭാസ്‌കറിനെയും ഭാര്യ ലക്ഷ്മിയെയും ഡ്രൈവര് അര്‍ജുനെയും മെഡിക്കല് കോളേജ് ആശുപത്രിയിലെ അത്യാഹിത വിഭാഗത്തിലാണ് ആദ്യം എത്തിച്ചത്. അന്ന് ഹൗസ് സര്‍ജനായിരുന്ന ഫൈസലാണ് ബാലഭാസ്‌കറിന് പ്രാഥമിക ശുശ്രൂഷകള് നല്‍കിയത്. മറ്റൊരു ആശുപത്രിയിലേക്ക് ബന്ധുക്കള് എത്തി മാറ്റുന്നത് വരെ ബാലഭാസ്‌കറിന് ബോധം ഉണ്ടായിരുന്നു. ഇതേ വരെ പൊലീസ് തന്നോട് ഇതേക്കുറിച്ച് യാതൊന്നും ചോദിച്ചിരുന്നില്ലെന്നും ഡോക്ടര് ഫൈസല് പറയുന്നു.\nഅപകടസമയത്ത് വാഹനം ഓടിച്ചത് ബാലഭാസ്‌കര് ആയിരുന്നുവെന്നാണ് ഡ്രൈവര് അര്‍ജുന് നല്‍കിയ മൊഴി. എന്നാല് ഈ മൊഴി കളവായിരുന്നുവെന്നും അര്‍ജുന് തന്നെയാണ് വാഹനം ഓടിച്ചതെന്നും ക്രൈംബ്രാഞ്ച് കണ്ടെത്തിയിട്ടുണ്ട്. വാഹനം ഓടിച്ചത് ബാലഭാസ്‌കര് ആണെന്നും നഷ്പരിഹാരം വേണമെന്നും ആവശ്യപ്പെട്ട് അര്‍ജുന് ഹൈക്കോടതിയെ സമീപിച്ചതിന്റെ പിന്നാലെയാണ് ഡോക്ടര് ഫൈസലിന്റെ നിര്‍ണായകമായ മൊഴി പുറത്തുവരുന്നത്.


വാഷിംഗ്ടണ് | ലോകത്ത് കൊവിഡ് സ്ഥിരീകരിക്കുന്നവരുടെ എണ്ണം നാലു കോടി 30 ലക്ഷത്തോടടുക്കുന്നു. 4,29,46,446 പേര്‍ക്കാണ് നിലവില് കൊവിഡ് സ്ഥിരീകരിച്ചിട്ടുള്ളത്. 11,54,857 പേരുടെ ജീവന് പൊലിഞ്ഞു. 3,16,73,006 പേര്‍ക്ക് അസുഖം ഭേദമായി. നിലവില് 1,011,8,583 പേര് ചികിത്സയിലുണ്ട്.\nഅമേരിക്ക (സ്ഥിരീകരിച്ചത് 88,27,932), ഇന്ത്യ (78,63,892), ബ്രസീല് (53,81,224), റഷ്യ (14,97,167), സ്‌പെയിന് (11,10,372), ഫ്രാന്‍സ് (10,86,497), അര്‍ജന്റീന (10,81,336), കൊളംബിയ (10,07,711) എന്നിങ്ങനെയാണ് കൊവിഡ് ഏറ്റവും കൂടുതല് രൂക്ഷമായ രാജ്യങ്ങളിലെ കണക്ക്.\nലഖ്‌നൗ: വേര്‍പിരിഞ്ഞ് താമസിക്കുന്ന ഭര്‍ത്താവിന് ഭാര്യ എല്ലാ മാസവും പണം നല്‍കണമെന്ന് കോടതി വിധി. ഉത്തര്‍പ്രദേശിലെ മുസാഫര്‍പുര് നഗറിലെ കുടുംബ കോടതിയുടേതാണ് വിധി. വര്‍ഷങ്ങളായി പിരിഞ്ഞു താമസിക്കുകയാണ് ഇരുവരും. സര്‍ക്കാരില് നിന്നും പെന്‍ഷന് ലഭിക്കുന്ന ഭാര്യയില് നിന്നും തനിക്ക് ജീവിത ചെലവിനുള്ള പണം ആവശ്യപ്പെട്ട് ഭര്‍ത്താവ് കോടതിയെ സമീപിച്ചു. ഈ ഹര്‍ജി അംഗീകരിച്ചാണ് കോടതി വിധി. 1955ലെ ഹിന്ദു മാര്യേജ് ആക്‌ട് പ്രകാരം 2013ല് ഫയല് ചെയ്ത ഹര്‍ജിയിലാണ് കോടതി […]


മിഥുനക്കൂറുകാര്‍ക്ക് സ്ത്രീ സൗഹൃദങ്ങള് ഗുണമായി ഭവിക്കും- അറിയാം നിങ്ങളുടെ ഈ ആഴ്ച | Varaphalam this Week\nമിഥുനക്കൂറുകാര്‍ക്ക് സ്ത്രീ സൗഹൃദങ്ങള് ഗുണമായി ഭവിക്കും- അറിയാം നിങ്ങളുടെ ഈ ആഴ്ച\nMay 27, 2019, 03:30 AM IST\nനിങ്ങളുടെ ഈ ആഴ്ച 26.05.2019 മുതൽ 01.06.2019 വരെ\nമേടം: ( അശ്വതി, ഭരണി, കാർത്തിക ആദ്യത്തെ 15 നാഴിക) വിദ്യാഭ്യാസപുരോഗതി ഉണ്ടാകും. ഏതു വിപരീതസാഹചര്യത്തെയും ധൈര്യത്തോടെ നേരിടും. കാർഷികപുരോഗതിയും പ്രതീക്ഷിക്കാവുന്നതാണ്. ശുഭദിനം 26.\nഎടവം: ( കാർത്തികയുടെ ഒടുവിലത്തെ 45 നാഴിക, രോഹിണി, മകീര്യം ആദ്യപകുതി) അത്യന്തം നിപുണതയോടെ കാര്യങ്ങളിൽ ഇടപെടും. ഉന്നതപദവിയിലിരിക്കുന്നവർ അത്യന്തം ശോഭയോടെ വർത്തിക്കും. പുതിയ കർമപദ്ധതികൾ ആവിഷ്കരിക്കും. ഗുണദിനം 26.\nമിഥുനം: ( മകീര്യത്തിന്റെ ഒടുവിലത്തെ പകുതി, തിരുവാതിര, പുണർതത്തിന്റെ ആദ്യത്തെ 45 നാഴിക) ആരോഗ്യവിഷയത്തിൽ ശ്രദ്ധവേണം. ഭാഗ്യാനുഭവങ്ങൾ ചിലതെങ്കിലും ഉണ്ടാകും. സ്ത്രീസൗഹൃദം ഗുണകരമായി ഭവിക്കും. ഉത്‌കൃഷ്ടദിനം 30.\nകർക്കടകം: ( പുണർതത്തിന്റെ ഒടുവിലത്തെ 15 നാഴിക, പൂയം, ആയില്യം) ആരോഗ്യകാര്യങ്ങളിൽ ശ്രദ്ധവേണം. മറ്റുള്ളവരുടെ ഉപദേശത്തെ സ്വീകരിക്കാതെയുള്ള പ്രവർത്തനം ദോഷകരമാകും. കാലം പ്രായേണ അനുകൂലംതന്നെ. സുദിനം 30.\nചിങ്ങം: ( മകം, പൂരം, ഉത്രത്തിന്റെ ആദ്യത്തെ 15 നാഴിക) സൗഹൃദബന്ധങ്ങൾ ഏറെ പ്രയോജകമായി ഭവിക്കും. കർമരംഗത്ത് ഏറെ ഗുണാനുഭവമുണ്ടാകും. വിദ്യാഭ്യാസകാര്യത്തിലും നല്ല കാലമാണ്. സദ്ദിനം 26.\nകന്നി: ( ഉത്രത്തിന്റെ ഒടുവിലത്തെ 45 നാഴിക. അത്തം ചിത്രയുടെ പകുതി) കാലദോഷമുണ്ടെങ്കിലും ശ്രദ്ധിച്ചാൽ പ്രയാസങ്ങളൊന്നുമുണ്ടാവില്ല. വിദ്യാഭ്യാസപുരോഗതി ഭവിക്കും. ഇടപെടുന്ന കാര്യങ്ങളിൽ വിജയിക്കുകയും ചെയ്യും. നല്ല ദിനം 26.\nതുലാം: ( ചിത്രയുടെ ഒടുവിലത്തെ പകുതി, ചോതി, വിശാഖത്തിന്റെ 45 നാഴിക) സാമ്പത്തികകാര്യങ്ങളിൽ അനുകൂലസ്ഥിതി കാണുന്നില്ല. എന്നാലും കർമരംഗത്ത് പ്രയാസങ്ങളൊന്നും ഉണ്ടാവില്ല. ശ്രദ്ധയോടെ എല്ലാം കൈകാര്യംചെയ്യുക. ഗുണഫലദിനം 30.\nവൃശ്ചികം: ( വിശാഖത്തിന്റെ ഒടുവിലത്തെ 15 നാഴിക, അനിഴം, തൃക്കേട്ട) ഗൃഹസ്വസ്ഥത അനുഭവിക്കും. ദാമ്പത്യത്തിൽ സന്തോഷാനുഭവമുണ്ടാകും. എന്നാലും ഇടപാടുകൾ ശ്രദ്ധാപൂർവമാവുകയും വേണം. മഹിതദിനം 30.\nധനു: ( മൂലം, പൂരാടം, ഉത്രാടത്തിന്റെ ആദ്യത്തെ 15 നാഴിക) ഏതുകാര്യത്തിൽ ഇടപെടുന്നതും ശ്രദ്ധയോടെ വേണം. ഇഷ്ടജനങ്ങളോട് പിണങ്ങാതെ കഴിയാൻ ശക്തിയാർജിക്കണം. ഈശ്വരപ്രാർഥന പ്രതിബന്ധനിവൃത്തിയാകും.ഇഷ്ടഫലദിനം 26.\nമകരം: ( ഉത്രാടത്തിന്റെ ഒടുവിലത്തെ 45 നാഴിക, തിരുവോണം, അവിട്ടത്തിന്റെ ആദ്യത്തെ പകുതി) ഉപരിവിദ്യാഭ്യാസരംഗത്ത് പുരോഗതിയുണ്ടാകും. ബന്ധുജനസഹായം പ്രതിബന്ധനിവൃത്തിയാകും. പണമിടപാടുകൾ ശ്രദ്ധയോടെ വേണം. കാമ്യഫലദിനം 26.\nകുംഭം: ( അവിട്ടത്തിന്റെ ഒടുവിലത്തെ പകുതി, ചതയം, പൂരുട്ടാതിയുടെ ആദ്യത്തെ 45 നാഴിക) അത്യന്തം നിപുണതയോടെ പ്രവർത്തിക്കും. പുതിയ സുഹൃത്തുക്കൾ ഉണ്ടാവാനിടയുണ്ട്. ഇടപാടുകളെല്ലാം വളരെ ശ്രദ്ധയോടെ വേണം. അനുകൂലദിനം 30.\nമീനം: ( പൂരുട്ടാതിയുടെ ഒടുവിലത്തെ 15 നാഴിക, ഉത്രട്ടാതി, രേവതി) പ്രായേണ കാര്യങ്ങൾ തടസ്സമില്ലാതെ മുന്നോട്ടുനീങ്ങും. കർമപുരോഗതിയുണ്ടാകും. ആരോഗ്യകാര്യത്തിൽ അനുകൂലകാലമല്ല. സദ്‌ഫലദിനം 30.


സി. കെ. രാജലക്ഷ്മി എഴുതിയ നോവൽ..“ദേവപദം തേടി” (ഭാഗം 24) | Malayali Manasu\nHome Literature സി. കെ. രാജലക്ഷ്മി എഴുതിയ നോവൽ..“ദേവപദം തേടി” (ഭാഗം 24)\nസി. കെ. രാജലക്ഷ്മി എഴുതിയ നോവൽ..“ദേവപദം തേടി” (ഭാഗം 24)\nജീവിതം ഒരു സ്വപ്നം പോലെ തന്നെയല്ലേ . ഓരോ ദിവസവും നന്മയുള്ളതാവട്ടേ എന്ന പ്രാർത്ഥനയോടെ എഴുന്നേൽക്കുന്നു.\nഫോൺ ശബ്ദിക്കുന്നുണ്ടല്ലോ . ഇന്നലെ കോഴിക്കോട്ടേക്കു വിളിച്ചു വെച്ചതാണ്.\n“ഗുഡ്മോണിങ്ങ് ശ്രീ . “\n“വൈഗ, നിന്റെ കൂട്ടുകാരിയുടെ കാര്യം ശരിയാക്കിയെടുക്കാം ,. ഡോക്ടർ മാധവ് എന്റെ ബസ്റ്റു ഫ്രണ്ടാണ്. നീ വരുമെന്നും സാഹിത്യകാരിയെ വേണ്ട വിധം മാനിക്കണമെന്നും പറഞ്ഞിട്ടുണ്ട് ,\nഎന്തെങ്കിലും ആവശ്യം ഉണ്ടെങ്കിൽ വിളിക്ക് “എന്നു പറഞ്ഞ് ഫോൺ വെച്ചു.\nപ്രവീണയുടെ മേനോൻ ചേട്ടനെ വിളിച്ച്, ഉച്ചക്ക് ഡോക്ടർ മാധവിന്റെ അടുത്തു പോകണമെന്നുള്ള കാര്യം പറഞ്ഞു. പ്രവീണയുടെ കയ്യിലേക്ക് അദ്ദേഹം ഫോൺ കൊടുത്തു.\n“എന്താ സമ്മതമല്ലേ …. പ്രവീ ..” ?\n“നീയല്ലെ തീരുമാനിക്കുന്നത് , നീ സമ്മതിക്കില്ലെന്നറിയാം എന്നും നിനക്കു ജയിക്കേണ്ടേ..” ?\n“രാഗിയും ഞാനും വരും. “\n“ഉച്ചക്ക് ഊണ് ഇവിടന്നാക്കാം “\n” ശരി. അങ്ങിനെയാവട്ടേ….”\nപതിനൊന്നു മണിയോടെ രാഗിയോടൊപ്പം പുറപ്പെട്ടു പ്രവീണയുടെ വീട്ടിന്റെ മുന്നിലെത്തി.\nഗെയ്റ്റിലെ കോളിങ്ങ് ബെൽ അമർത്തി . അതാ ഓടിവരുന്നു ആ പെൺക്കുട്ടി , അപ്പോഴേക്കും ടൈഗർ ബഹളം തുടങ്ങി. അസഹ്യമായ മുഴക്കം . അതിനോട് മിണ്ടാതിരീ എന്നു വഴക്കുപറഞ്ഞതും അനുസരണയുള്ള കുട്ടിയേപോലെ അതു മിണ്ടാതെ നിന്നു.\n“വാ ചേച്ചി ” . ഞങ്ങൾ ചേച്ചിയെ കാത്തിരിക്കയാ,\nപ്രവീണയുടെ മുറിയിലേക്ക് ഞങ്ങൾ പ്രവേശിച്ചു.\n“ആഹ ….സുന്ദരിയായല്ലോ ഇന്നലെ ഞങ്ങൾക്ക് ശരിക്കും സങ്കടമായി “\nരാഗി പറയുകതന്നെ ചെയ്തു . നമ്മുടെ പ്രവീണ എന്തൊരു സുന്ദരിയായിരുന്നു . ഇപ്പോൾ നിരാശ ബാധിച്ച് ക്ഷീണിച്ച ഒരുരൂപം .\nപക്ഷേ ഇന്നങ്ങിനെയില്ല .\n“നിനക്കു നല്ല പ്രസരിപ്പ് വന്നിട്ടുണ്ട് . ഇനിയും മിടുക്കിയാകണം “\nമേനോൻ ചേട്ടൻ എവിടെ പ്രവീണാ ” രാഗി ചോദിച്ചു. അടുക്കളയിലാ പാചകംമൂപ്പർക്ക് വലിയ ഇഷ്ടമാ .\n“നിന്റെ ഭാഗ്യം നിനക്ക് ശങ്കറിനെ അറിയാമല്ലോ . ഒരു മൂടി എടുത്തുവെക്കാൻ കൂടി നിൽക്കില്ല . കൂട്ടുകാർ പറയും . ശങ്കറിനെ മടിയനാക്കുന്നത് ഞാനാണെന്ന് . “\n” ശരി, അതിരിക്കട്ടേ, നിന്റെ പരിപാടികൾ എന്താണ് , “\nപ്രവീണയുടെ ചോദ്യത്തിന്ന് വൈഗ മറുപടി പറഞ്ഞു.”ഞാനൊരു പ്രണയ തീർത്ഥാടനത്തിലാണ് ” .\n“അതെന്തു തീർത്ഥാടനമാണ് . “\n“ഞാനെന്റെ പ്രണയ സാക്ഷാൽക്കാരത്തിന്നായുള്ള യാത്രയാ . “പുരികം വെട്ടിച്ച് ഒരു കള്ളച്ചിരിയോടെ അവൾ പറഞ്ഞു.\n” പിന്നേ ‘…….തമാശ പറയാതെ നീ എന്നും ഇങ്ങിനെ തന്നെ . “\n“എന്നാലും കാലം മാറ്റം നമ്മളിൽ വരുത്തില്ലേ? എന്റെ അമ്മ ഈശ്വരസാക്ഷാൽക്കാരം മതീന്നാ പറയുന്നത് “\n“എന്റെ പ്രവീണാ എന്റെ പ്രണയം ഞാൻ മരിക്കുന്നതുവരെയാണ് . അതിന്നു അതിർവരമ്പില്ല . നിന്റെ അമ്മയും ഞാനും പണ്ടു തന്നെ യോജിക്കില്ല . ഒന്നു നോക്ക് ,ഞാൻ പറ ഞ്ഞതുപോലെ ജീവിക്ക് .അമ്മയല്ല ഞാനാണിപ്പോ നിന്റെ ഗുരു .\nഅമ്മക്ക് അമ്മയുടെ ജീവിതം സന്തോഷമേ അല്ല. അതിന്റ പിന്നിൽ എന്തെങ്കിലും സങ്കടം ഉണ്ടായിക്കാണും പാവം നിന്റെ അച്ഛന്റെ ക്ഷമ കൊണ്ടുമാത്രമാണ് ഇത്രയും കാലം ജീവിച്ചത് “\n“നീ ചിന്തിച്ചുനോക്ക് പ്രവീണാ .. സന്തോഷം നമ്മൾ ഉണ്ടാക്കുന്നതാണ് . എനിക്കെന്തൊ സങ്കടങ്ങൾ ഇല്ല എന്നതാണോ , കഴിയുന്നതും ഏതു കാര്യങ്ങളും ലഘുവായിട്ടെടുക്കാൻ ശ്രമിക്കാറുണ്ട് . അതുകൊണ്ടുതന്നെ സന്തോഷം എങ്ങിനെ കൊണ്ടുവരാൻ കഴിയും എന്നുതന്നെയാണ് ചിന്തകൾ വ്യാപരിക്കുക . “\n“ഫിലോസഫി നീ എന്നോടു പറഞ്ഞാൽ ഞാനീ അവസ്ഥയിൽ എങ്ങിനെ സന്തോഷം കണ്ടെത്തും . ” പ്രവീണയുടെ ചോദ്യം\nഅപ്പോഴേക്കും മേനോൻ ചേട്ടൻ റൂമിലേക്കു വന്നു .\n“നിങ്ങൾ വന്നത് ഞാനറിഞ്ഞു . പാചകത്തിലായിരുന്നു. കൂട്ടുകാരികളുടെ ഇഷ്ടവിഭവങ്ങൾ ഇവൾ പറയുംപോലെ ഞാൻ\nചെയ്യുന്നു ” ഭക്ഷണം റെഡിയായി നമുക്കു കഴിക്കാം . “\n“പിന്നെ നളപാചകമല്ലേ .ഞങ്ങൾ റെഡിയാണ് അല്ലേ രാഗീ . “\n“നിങ്ങൾ ഡൈനിങ്ങ് ഹാളിൽ പോയി കഴിക്ക് ,എന്റെ ഭക്ഷണം കാമാക്ഷി ഇവിടെ കൊണ്ടു തരും “.\nനോക്കി “ഏയ് എന്ത് ? അതു പറ്റില്ല.\nനമുക്ക് എല്ലാവർക്കും കൂടി അവിടെയിരുന്നു കഴിക്കാം “\nതുടർച്ചയെന്നോണം രാഗിയും ഏറ്റുപിടിച്ചു. “നമുക്കെല്ലാവർക്കും കൂടി വട്ടമേശയിൽ ഇരുന്നു കഴിക്കാം. പ്രവീണയെ ഞങ്ങൾ പിടിച്ചു കൊണ്ടു വരാം. “\n“വേണ്ട….. നിങ്ങൾ കഷ്ടപ്പെടേണ്ട ഞാൻ കൊണ്ടുപോയിരുത്താം. ” എന്നും പറഞ്ഞ് മേനോൻ ചേട്ടൻ അവളെ എടുത്തു കൊണ്ടുപോയി ചെയറിൽ ഇരുത്തി. വൈഗക്കും രാഗിക്കും ആ കാഴ്ച സന്തോഷമായി..\nകാമാക്ഷി ആ കുട്ടിയുടെ പേര് , പേരു പോലെ തന്നെ കണ്ണുകൾ,\n” മോളും ഇവിടെയിരിക്ക് കാമാക്ഷിയോട് വൈഗ പറഞ്ഞു. അവൾക്കും അതിഷ്ടമായി .\n“എവിടെ ചെന്നാലും അവിടത്തെ ഭരണം ഇവൾ ഏറ്റെടുക്കും . അതിനു ഒരു മാറ്റവും വന്നിട്ടില്ല, അല്ലേ രാഗി. “\nരാഗി ചിരിയിൽ ഒതുക്കി.\nകാമാക്ഷി വിഭവങ്ങൾ മേശപ്പുറത്തു വെച്ചു കൊണ്ടിരുന്നു.\n“മേനോൻ ചേട്ടാ ഇതിൽ നോൺ ഐറ്റം ഒന്നുമില്ലേ . എന്താ നിങ്ങളെല്ലാവരും വെജിറ്റേറിയനായിയോ .”\nമേനോൻ ചേട്ടൻ വൈഗയെ നോക്കി . “എന്താ ഈ അമ്മ്യരുട്ടിക്ക് നോൺ വേണമോ . “\n“നീ മത്സ്യം കണ്ടാൽ തന്നെ ചർദ്ദിക്കുന്ന ആളാണല്ലോ . ഇപ്പോ അതൊക്കെ കഴിക്കുമോ , “\nപ്രവീണയുടെ ചോദ്യത്തിന് വൈഗ … “നീ എന്നോട് എന്തെല്ലാം സ്വഭാവങ്ങളാണ് ഇല്ലാത്തത് എന്നുചോദിക്ക് . “\n“മദ്യം, പുക ,നോൺ എന്നു പറഞ്ഞാൽ പന്നി , പോത്ത് എല്ലാം ഉണ്ടാക്കും. കഴിക്കാറുമുണ്ട് . “\n“പക്ഷേ ,അതെല്ലാം അങ്ങിനെ വേണ്ടിവന്നു . എനിക്ക് ഇപ്പോഴും ഇഷ്ടം എന്റെ വീട്ടിലെ തൈരുസാദവും കടുമാങ്ങയും കൊണ്ടാട്ടവുമാണ് . “\n“നല്ലൊരു ജാതിയിൽ പിറന്നു, എന്നിട്ട്\nജീവിതം ഈ വിധമാക്കി . എന്തായാലും നമിച്ചു നിന്നെ . “\nരാഗിയുടെ ഇഷ്ടങ്ങളാണ് അവിയലും കൂട്ടുകറിയും . ” കഴിക്ക് രാഗി ” പ്രവീണ നിർബന്ധിക്കുന്നു.\n“ഇതൊക്കെ കഴിച്ച് ഞാനിവിടെ കിടന്ന് ഉറങ്ങിപ്പോകുമെന്നാ തോന്നുന്നത്. മേനോൻ ചേട്ടന്റെ കൈപ്പുണ്യത്തിന്ന് നൂറിൽ നൂറു മാർക്കാണ്.”\nമേനോൻ പ്രവീണയേ നോക്കി “അതെല്ലാം ഇവൾ പറയുന്ന അളവാണ്. “\n” സമ്മതിച്ചു മാർക്ക് രണ്ടാൾക്കും വീതിച്ചിരിക്കുന്നു. “\nമേശ വൃത്തിയാക്കി കാമാക്ഷി പ്രവീണയുടെ വസ്ത്രം മാറ്റി കൊടുത്തു.\nചുരിദാർ ബംഗാൾകോട്ടനാ. നല്ല ഭംഗിയുണ്ട് , വെള്ളയിൽ ചുവപ്പു പൂക്കൾ . ഇപ്പോഴും എന്തൊരു സുന്ദരിയാ പ്രവീണാ . മേനോൻ ചേട്ടൻ അവളെ കോരിയെടുത്തു കാറിൽ വെച്ചു. ഞങ്ങൾ ഞങ്ങുടെ കാറിൽ വരാം. വേണ്ട ഇവിടെ വന്നു പോകാം എന്നായി പ്രവീണാ\n” ഭഗവാന്മാരെ എല്ലാം നല്ലതിനാകണേ എന്നു പ്രാർത്ഥിച്ചു കൊണ്ട് ഞങ്ങളും കാറിൽ കയറി .കാമാക്ഷി ഗെയ്റ്റ് തുറന്നുവെച്ചു മേനോൻ ചേട്ടൻ കാറ് പുറത്തോട്ടെടുത്തു , “കാമാക്ഷി ടൈഗറിനെ തുറന്നുവിട്ടേ ”’?\nമേനോൻ ചേട്ടൻ കാമാക്ഷിയോടു നിർദേശിച്ചു. യാത്ര തുടർന്നു .\nകാറു യാക്കര വഴി തിരിച്ചു എല്ലാ സ്ഥലവും കാണുമ്പോൾ പഴയ വഴികൾ ഓർത്തെടുക്കാൻ ശ്രമിച്ചുകൊണ്ട് വൈഗ ചോദിച്ചു . നിങ്ങൾ ഇവിടെ ആയിട്ട് എത്രവർഷമായി .\n32 വർഷമായി, ചേട്ടൻ തമിഴ്നാട്ടിലായതുകൊണ്ട് ഇവിടെ മതി കുട്ടികളുടെ പഠിത്തം എന്നാ അമ്മക്കു നിർബന്ധം .\n“അതു നിക്കട്ടേ ,നീയെന്തേ …… വൈഗാ….. പിന്നെ നാട്ടിൽ തീരെ വരാതായത് . നിനക്കാ ഒരുതിരിച്ചുവരവ് ആകാമായിരുന്നു “\n“അപ്പാവേ എങ്കിലും കാണായിരുന്നു ….. തെറ്റിപ്പോയി പ്രവീണാ . .\nവൈകി തോന്നിയ കുറ്റബോധത്തിൽ നിന്നും മോചനം നേടാൻ പറ്റിയില്ല .ഇപ്പോൾ വന്നതുകൊണ്ട് ശിത്തപ്പയെ കാണാൻ സാധിച്ചു . ധന്യയുടെ നിർബന്ധം കൊണ്ടോ ഒരുതിരിച്ചുവരവിന് ഒരുങ്ങിയത് അപ്പാ മരിച്ചതിനുശേഷം അമ്മ ജയന്തി അക്കന്റെ കൂടെ ആയിരുന്നു’\nഅതുകൊണ്ട് അമ്മ മരിക്കും വരെ അമ്മയുടെ അടുത്തുപോകാൻ കഴിഞ്ഞിരുന്നു . “\nനാലുംകൂടിയ പാതയിലെത്തി മേനോൻ ചേട്ടൻ പറഞ്ഞപ്പോൾ വൈഗ പുറത്തേക്കു നോക്കി .\n“ദാ ആ കാണുന്ന മിൽമ്മയുടെ കട യിൽനിന്നും ഇടത്തോട്ടു തിരിച്ചാൽ ബോർഡുകാണാം എന്ന് പറഞ്ഞത് “.\nകാറ് തിരിഞ്ഞതും ബോർഡ് കണ്ടു . ഡോക്ടർ മാധവ് . വൈഗ കാറിൽനിന്നും ഇറങ്ങി ഗെയ്റ്റിന ടുത്തേക്കു ചെന്നതും അവിടെ തോട്ടപ്പണിയെടുക്കുന്ന ഒരാളോട് ഗെയ്റ്റ് തുറക്കാൻ പറയുന്നു അയാൾ ഗെയ്റ്റ് തുറന്നുതന്നതും വൈഗ ചുറ്റും നോക്കി . നല്ല ഭംഗിയായി വെച്ചിരിക്കുന്ന ഗാർഡനും സുന്ദരമായ വീടും പതുക്കെ ഉമ്മറപ്പടികൾ കയറിയതും ഡോക്ടർ വന്നു ചിരിയോടെ .\nഓ വൈഗ ” you areasmart as that sree told me ‘ ‘ അപ്പോഴേക്കും മേനോൻ ചേട്ടൻ പ്രവീണയെ എടുത്തുകൊണ്ടുവന്നു ചെയറിൽ Dr. No No not Hear come in side , തുടർന്നു ഹാളിലെ സോഫയിലേക്ക് പ്രവീണയെ ഇരുത്തി, ഓരോരുത്തരും ഇരുന്നു . “എന്താ വൈഗ ഇഷ്ടമായോ ഇവിടം . സാഹിത്യകാരിയല്ലേ .”\n“ഇത് പ്രവീണ, ഇതു രാഗിണി . ഇദ്ദേഹത്തിന്റെ പേര് കേശവമേനോൻ , ഞങ്ങൾ മേനോൻ ചേട്ടൻ എന്നു വിളിക്കും , വൈഗ ചിരിച്ചു കൊണ്ടു പറഞ്ഞു .\n“എത്രവർഷമായി പ്രവീണ ഇങ്ങിനെയായിട്ട് . “\n” ആറുവർഷമായി . “\n“ഞങ്ങൾ മാറി ഇരിക്കണോ “\n“ഇന്നു നിങ്ങൾ ഞങ്ങളുടെ സ്നേഹിതരാണ്. പ്രവീണയെ അടുത്ത ദിവസം കൊണ്ടു വരൂ.കോളേജിലെ ത്രിമൂർത്തികളെന്ന് അറിഞ്ഞു.ജോതിഷമൊന്നുമല്ല. എല്ലാം അറിയാം. “\n“ശ്രീ ഫോണിൽ കൂടി വൈഗാ…. ന്നു പറഞ്ഞു ഫോൺ ഒന്നു വെച്ചാലല്ലേ കൊള്ളാം…… എനിക്കും ഇഷ്ടമായി വൈഗയെ “\n” ഇവിടത്തെ റാണി എവിടെ .ഹീരാ , ശ്രീ എന്നോടും ഹീരയെ പറ്റിയും ഇദ്ദേഹത്തെ പറ്റിയും ഒരുപാടു പറഞ്ഞു. “\nഹീരാ ……. ഡോക്ടർ വിളിച്ചു. പതുക്കെ അവൾ വരുന്നു.പത്തുനാല്പതു വയസ്സു തോന്നും ഒരു വെളുത്ത് കൊലുന്നനേ , ചെമ്പിച്ച മുടിയും മൂക്കുത്തി ധരിച്ച് ഒരു ചെറിയ പൊട്ടും എല്ലാം കൂടി ഒരു സുന്ദരി . അവളുടെ ചിരിയിൽ ഒരു നാണം പോലെ സുന്ദരമായ നുണക്കുഴികൾ\n” ഞാനിത്തിരി ജ്യൂസ് എടുത്തിട്ടു വരാം എന്നു കരുതി “\n“ശ്രീ എന്നോടും പറഞ്ഞു സാഹിത്യകാരിയെക്കുറിച്ച് , “മൃദുവായ സ്വരത്തിൽ ഹീര സംസാരിക്കുന്നതിനും നല്ല ഭംഗിയായിരുന്നു.\nഅവൾ പിന്നെയും അകത്തേക്കു പോയിട്ട് , മുന്തിരിയുടെ കളറുള്ള ജ്യൂസ് സ്പടികം പോലുള്ള ഗ്ലാസ്സിൽ നിറച്ചു കൊണ്ടുവന്നു. എല്ലാവർക്കും കൊടുത്തു.\nവൈഗക്കു മുന്നിൽ നീട്ടി വൈഗ എടുക്കുന്നില്ല.രാഗി ഒന്നു തട്ടി.\n“വൈഗ നീ ഏതു ലോകത്താ”\n“ഈ ഹീരക്കോ…….. ഗ്ലാസ്സിലെ മുന്തിരി നീരിനോ ഏതിനാ കൂടുതൽ ഭംഗി. ഞാനാസ്വദിക്കയായിരുന്നു. “\n“വൈഗ എന്തു പറയുമെന്നോ പ്രവർത്തിക്കുമെന്നോ അടുത്ത നിമിഷം വരെ അറിയില്ല. ഒന്നും വിചാരിക്കല്ലേ ” .പ്രവീണ ഡോക്ടറോടു പറഞ്ഞു.\n“ഹീര ….. പേടിക്കേണ്ട. ഇതൊക്കെ ഇവളുടെഒരു നമ്പറാ… സാഹിത്യകാരിയും കൂടിയല്ലേ . ശ്രീ പറഞ്ഞിരുന്നു.നിങ്ങൾ മൂന്നുപേരും അന്നത്തെ ഗുണ്ടകളായിരുന്നുവല്ലേ.”\n“പിന്നെ … ഞങ്ങൾ മാത്രം പ്രവീണയില്ല. “\nഹീര ചിരിച്ചു കൊണ്ട് “ശ്രീയും രുദ്രയും ഇവിടെ വരാറുണ്ട്. അവർ വന്നാലാണ് ഈ വീടൊന്നുണരുക. “\n“സന്തോഷം ഹീര …. ഇനിയും കാണാം: കാണണം എന്നു ഡോക്ടർ….. തീർച്ചയായും. “\nഒരു സെൽഫിയിൽ ഒതുക്കാം.പ്രവീണയും മേനോൻ ചേട്ടനും സൗകര്യം പോലെ വിളിച്ചു വരൂ,അങ്ങിനെ അവിടെ നിന്നും തിരിച്ചു.\nവീണ്ടും തന്റെ മുറിയിൽ കട്ടിലിൽ പ്രവീണ കൊണ്ടുരുത്തി. ശരിക്കും വൈഗ അസ്വസ്ഥയായി…..\nപ്രവീണ ചോദിച്ചു “എന്താ നിൻ്റെ മുഖത്തെ പ്രസന്നത പോയത്. “\n“നീ എന്തിനാ ഈ കട്ടിലിൽ ശിക്ഷിക്കുന്നത് നിന്നെ. എത്ര വലിയ വീടാണാ .എല്ലാ സൗകര്യങ്ങളും ഉണ്ട്. ഈ ചുമരുകൾ കരയുന്നതു കണ്ടോ. നിങ്ങളുടെ സന്തോഷമല്ലേ ഇവക്കു കാണാനുള്ളത്. പാട്ടുകൾ,പ്രണയം സൗന്ദര്യപ്പിണക്കങ്ങൾ എല്ലാം വീടും അറിയട്ടേ.”\n“വീടിനും ചുമരിനും സന്തോഷം വേണം ആ കല്ലുകൾ നമ്മളെ സംരക്ഷിക്കുമ്പോൾ അവയെ നമുക്കും സ്നേഹിക്കാം “\n” എൻറെ വീടിന്റെ തൊട്ട് ഒരു വലിയ തറവാടുണ്ട് . മക്കളും മരുമക്കളുമായി വീടു നിറച്ച് ആളുകൾ , ഓരോരുത്തരും ഓരോ തരക്കാർ ,, വഴക്കും വക്കാണവും സ്നേഹവും , സന്തോഷവും എല്ലാം അവിടെയുണ്ട് . ഇപ്പോൾ ആ വീടു പൊളിച്ചു മാറ്റി . മാറ്റുന്നതിന്നു മുമ്പ് ഞാനാ മുറികളിൽ ഒക്കെ കേറിയിറങ്ങി . അവസാന കാഴ്ച്ച . , ആ ചുമരുകളെ , വാതിലുകളെ എല്ലാം നോക്കിക്കാണുമ്പോൾ ചുവരെഴുത്തുകൾ , കുട്ടികൾ വരച്ചിടത് , അവിടെയെല്ലാം ഒരു ജീവന്റെ തുടിപ്പ് ഞാൻ കാണുകയായിരുന്നു . ജീവിതത്തിലെ ഏറ്റവും സുഖമനുഭവിക്കുന്ന ഇണകളെ അവരുടെ നഗ്നതയും , അവരുടെ പ്രണയസല്ലാപങ്ങളും ആസ്വദിച്ച ആ ചുമരുകളോട് ഞാൻ മൗനമായി ചോദിച്ചു.തലമുറയിലെ എത്ര പേരെ നി കണ്ടിരിക്കും, പേറ്റുനോവുകൾക്ക് സാക്ഷിയായ ചുമരുകൾ ,, യമൻ കുരുക്കുമായ് വന്നു ജീവൻ കൊണ്ടു പോകുമ്പോൾ ഒന്നുമിണ്ടാനാവാതെ കരഞ്ഞിരുന്ന ചുവരുകൾ , അങ്ങിനെ അങ്ങിനെ ഒരു പാടു സംഭവങ്ങൾക്ക് സാക്ഷ്യം വഹിച്ച വീട് ഇപ്പോൾ അവിടെയില്ല . ഞാനാ വഴിക്കു വരുമ്പോഴെല്ലാം ,ഞാനൊരു സ്വപ്ന ലോകത്തെന്നപോലെ ആ കാഴ്ചകൾ കണ്ണിൽ കാണും പോലെ ഉണ്ടാകും ,\n“പ്രവീണ , ഇവൾക്കു ശരിക്കും വട്ടു തന്നെ . പണ്ടേ ഉള്ളതിൽ നിന്നും അൽപ്പം കൂടീന്നു മാത്രം. “\nഅൽപ്പം ദേഷ്യത്തോടെ വൈഗ രാഗിയേ നോക്കി. “ഞാനീ പറയുന്നതും കൂടി നീ കേൾക്ക് , പ്രവീ….\n‘എന്നിട്ട് , തിരഞ്ഞെടുക്കാം നിങ്ങളുടെ വഴികൾ.\nഒരേയൊരു ജീവിതം ,നിനക്ക് ഉള്ള പ്രശ്നം കഷ്ടം തന്നെയാണ്.\nപക്ഷേ നിൻ്റെ വീട്ടിൽ എന്തിനാ ഒരു ബുദ്ധിമുട്ട് ഉള്ളത്. നിന്നെ എവിടേക്കും കൊണ്ടുപോകാനും മേനോൻ ചേട്ടൻ റെഡി.\nഈ മുറിയിൽ ജീവിച്ച് നശിപ്പിക്കണോ നിൻ്റെ ജീവിതമെന്ന് എന്നാലോചിക്ക് .\nമരിക്കും വരെ ശങ്കറിൻ്റെ ഒരു കൈ എൻ്റെ മേലുണ്ടായിരുന്നു. അതൊരു ഭാഗ്യമാണ്. അതു നഷ്ടപ്പെടുത്തരുത്……\nസന്തോഷം നമ്മൾ കൊണ്ടുവരുന്നതാണ്. ഇനി ഒന്നും പറയുന്നില്ല.ഞങ്ങൾ പോകട്ടേ. കുറച്ചു ദിവസം വ്രതമാണ്.\nശിത്തപ്പയെ ഒരു ചികിത്സക്കു കൊണ്ടു പോകണം. നിങ്ങൾ ഡോക്ടറ കാണുക.വിവരം അറിയിക്കുക. എല്ലാവരോടുമായി യാത്ര കഴിഞ്ഞു പിരിയുമ്പോൾ കാമാക്ഷി ഒരു തൂക്കിൻ പായസവും തന്നു വിട്ടു.\nവേണ്ടെന്നു പറഞ്ഞുവെങ്കിലും അവൾ സമ്മതിച്ചില്ല.\nവൈഗയുടെ ഫോൺ ശബ്ദി\nക്കുന്നു. ധന്യയാണല്ലോ ?\n” എന്താ ധന്യാ “\n” അക്കാവോട് ഒരു ഫ്രണ്ട് ആര്യ ഒങ്കിളെ പാക്കാ വന്തിരുക്ക് “\n“അതേയോ അര മണിക്കൂറിനുള്ളിൽ ഞങ്ങൾ എത്തും. നീ അവളോടു സംസാരിച്ചിരിക്ക് “\nആര്യ വരുമെന്നു പറഞ്ഞകാര്യം പറയാൻ മറന്നു പോയതാ, “\nഭാഗം 24.. സൗഹൃദത്തിന്റെ തണൽ (തുടർച്ച)നാളെ\nPrevious articleവിദ്യാർഥിയെ മുട്ടുകുത്തി നിർത്തി തുടർച്ചയായി വടി കൊണ്ട് അടിച്ചും, കാലുകൊണ്ട് ചവിട്ടിയും അധ്യാപകൻ മർദിച്ചു.\nNext articleVancouver – കാനഡ കാഴ്ചകൾ –(യാത്രാവിവരണം-13)


ചിരാത്: മറന്നുപോയ ഒരു ചിരിമുത്തപ്പനായി ഒരു ഓര്‍മ്മ\nമറന്നുപോയ ഒരു ചിരിമുത്തപ്പനായി ഒരു ഓര്‍മ്മ\nചിരിപ്പിക്കാന് എളുപ്പവഴി കണ്‍ടെത്തിയ ലോക കോമിക്സിന്റെ കുലപതിക്ക് കഴിഞ്ഞ ഡിസംബര് അഞ്ചിന് 107 വയസ്സ് തികഞ്ഞു. വാള്‍ട്ട് ഡിസ്നി എന്ന വാള്‍ട്ടര് എലീസ് ഡിസ്നിയുടെ ജനനം 1901 ഡിസംബര് അഞ്ചിനാണ്.\nമിക്കി മൌസ് എന്ന കോമിക്സിന്റെ രചനയോടെയാണ് വാള്‍ട്ട് ഡിസ്നി ലോക ചരിത്രത്തില് ഇടം നേടിയത്. കുട്ടികളെ ലക്ഷ്യമിട്ട് തയാറാക്കിയ മിക്കി മൌസ് ഇന്ന് എല്ലാവര്‍ക്കും ചിരിക്കാനുള്ള വക നല്കുന്നു. കുട്ടികളെയും മുതിര്‍ന്നവരെയും കുടുകുടെ ചിരിപ്പിക്കാന് എത്തിയ മിക്കിമൌസ് എന്ന കാര്‍ട്ടൂണ് കുഞ്ഞനെലിക്ക് കഴിഞ്ഞ നവംബറില് 80 വയസ് തികഞ്ഞിരുന്നു.\n1928 കളിലാണ് ഡിസ്നി കാര്‍ട്ടൂണ് കഥാപാത്രങ്ങളുടെ നിര്‍മാണം തുടങ്ങിയത്. ആദ്യ സംരംഭമായാണ് മിക്കി മൌസ് പിറന്നത്. വാള്‍ട്ട് ഡിസ്നി, ഉബ് ഇവേര്‍ക്സ്, വില്‍ഫ്രഡ് ജാക്സണ് എന്നിവര് ചേര്‍ന്നാണ് മിക്കി മൌസിനെ നിര്‍മിച്ചത്.ആദ്യം പുസ്തക രൂപത്തിലാണ് മിക്കി മൌസ് കുട്ടികളുടെ കൈകളിലെത്തിയത്. പുസ്തകത്തില് കളികളും പാട്ടുകളും കവിതകളും അടക്കം നിര്‍വധി കാര്യങ്ങള് പ്രതിപാധിച്ചിരുന്നു.\n1931ലാണ് മിക്കി മൌസ് പുസ്തക രൂപത്തില് പുറത്തിറങ്ങിയത്. ദ അഡ്വഞ്ചേഴ്സ് ഓഫ് മിക്കി മൌസ് എന്നായിരുന്നു പുസ്തകത്തിന്റെ പേര്. 50000 കോപ്പികള് അന്ന് വിറ്റഴിഞ്ഞു. തുടര്‍ന്ന് പല പരീക്ഷണങ്ങളും പുസ്തകത്തില് വരുത്തി. തുടര്‍ന്ന് 1933-ല് മിക്കി മൌസ് കഥകളുടെ മാഗസിന് പുറത്തിറക്കി. വാള്‍ട്ട് ഡിസ്നി പബ്ളിഷേഴ്സ് ആയിരുന്നു പ്രസാധകര്. പിന്നീട് പേര് വാള്‍ട്ട് ഡിസ്നി കോമിക്സ് ആന്‍ഡ് സ്റോറീസ് എന്നാക്കി.\nഇദ്ദേഹം സ്ഥാപിച്ച ചലചിത്ര സ്ഥാപനം വാള്‍ട്ട് ഡിസ്നി കമ്പനി എന്ന പേരില് ഇന്ന് നിലവിലുണ്‍ട്.പുസ്തക രൂപത്തില് നിന്നും ടെലിവിഷനിലേക്കും മിക്കി മൌസ് മാറ്റപ്പെട്ടു. തുടര്‍ന്ന് മിക്കി മൌസ് പോലെ പല കഥാപാത്രങ്ങളും കുട്ടികളെ ചിരിപ്പിക്കാന് വാള്‍ട്ട് ഡിസ്നിയുടെ ചിന്തയില് രൂപം കൊണ്‍ടു. ഓസ്ക്കര് അവാര്‍ഡ് അടക്കം നിരവധി അവാര്‍ഡുകളും വാള്‍ട്ട് ഡിസ്നിയെ തേടിയെത്തിയിരുന്നു.\nPosted by ചിരാത് at 6:49 PM\nചിരിപ്പിക്കാന് എളുപ്പവഴി കണ്‍ടെത്തിയ ലോക കോമിക്സിന്റെ കുലപതിക്ക് കഴിഞ്ഞ ഡിസംബര് അഞ്ചിന് 107 വയസ്സ് തികഞ്ഞു. വാള്‍ട്ട് ഡിസ്നി എന്ന വാള്‍ട്ടര് എലീസ് ഡിസ്നിയുടെ ജനനം 1901 ഡിസംബര് അഞ്ചിനാണ്\nഓര്‍മ്മപ്പെടുത്തലിനു നന്ദി. പോസ്റ്റ് നന്നായി


തായ്‌ലൻഡിലെ വ്യത്യസ്തങ്ങളായ കിടിലൻ ഭക്ഷണവിഭവങ്ങൾ രുചിച്ചാലോ? - royalsky\nHome Travel & Food തായ്‌ലൻഡിലെ വ്യത്യസ്തങ്ങളായ കിടിലൻ ഭക്ഷണവിഭവങ്ങൾ രുചിച്ചാലോ?\nതായ്‌ലാൻഡിലേക്ക് പോകുന്നവർക്ക് അവിടത്തെ കാഴ്ചകളും ആക്ടിവിറ്റികളും മാത്രമല്ല, നമ്മുടെ നാട്ടിൽ കിട്ടാത്ത വ്യത്യസ്തങ്ങളായ കിടിലൻ ഭക്ഷണ വിഭവങ്ങളും ആസ്വദിക്കാവുന്നതാണ്. അവയെക്കുറിച്ചുള്ള ഒരു ചെറു വിവരണമാണ് ഇനി നിങ്ങളോട് പറയുവാൻ പോകുന്നത്. അപ്പോൾ ഭക്ഷണപ്രിയരെ, ഇതിലേ..ഇതിലേ…\nതായ്‌ലൻഡിൽ പോകുന്നു എന്നു കേൾക്കുമ്പോൾ ഭക്ഷണകാര്യത്തിൽ ആളുകൾ ആദ്യം പറയുന്നത് പാമ്പിനെ തിന്നാൻ പോകുകയല്ലേ എന്നായിരിക്കും. അത് സത്യമാണ്. തായ്‌ലൻഡിൽ പാമ്പ് വിഭവങ്ങൾ ധാരാളം ലഭ്യമാണ്. പക്ഷേ ചിലരുടെ ധാരണ ഹോട്ടലുകളിൽ എല്ലാ വിഭവങ്ങളിലും പാമ്പിനെ നമ്മളറിയാതെ ചേർക്കും എന്നൊക്കെയാണ്. ഇത് ഒരു തെറ്റായ ധാരണയാണ്. പൊതുവെ അത്തരം ഭക്ഷണങ്ങൾക്കായി പ്രത്യേകം കടകൾ ഉണ്ടായിരിക്കും. അല്ലാതെ എല്ലാ ഹോട്ടലുകളിലും പാമ്പ് വിഭവങ്ങൾ ലഭിക്കുകയില്ല.\nതാറാവിന്റെ തല പൊരിച്ചത് : പൊതുവെ എല്ലാവർക്കും ചിക്കനാണ് ഇഷ്ടമെങ്കിലും നമ്മൾ നാട്ടിൽ വെച്ച് താറാവിറച്ചി കഴിച്ചിട്ടുണ്ടാകും. എന്നാൽ താറാവിന്റെ തല നമ്മൾ സാധാരണയായി ഭക്ഷണത്തിനു ഉപയോഗിക്കാറില്ല. പക്ഷേ തായ്‌ലൻഡിൽ വന്നാൽ ചിലയിടങ്ങളിൽ താറാവിന്റെ തല തല പൊരിച്ച വിഭവം ലഭ്യമാണ്. പട്ടായയിലെ ഫ്‌ളോട്ടിങ് മാർക്കറ്റിൽ ഇതിനു മാത്രമായി ഒരു കട തന്നെയുണ്ട്. ഓർക്കുമ്പോൾ അയ്യേ എന്നു തോന്നുമെങ്കിലും സംഭവം നല്ല ടേസ്റ്റ് ആണ്.\nഉണ്ണിയപ്പച്ചട്ടിയിലെ കടൽ വിഭവങ്ങൾ : നമ്മുടെ നാട്ടിൽ ഉണ്ണിയപ്പം ഉണ്ടാക്കുവാനായി പ്രത്യേകതരം കുഴികളുള്ള ചട്ടികളുണ്ട്. എന്നാൽ ഇതേപോലത്തെ ചട്ടികളിൽ കടൽ വിഭവങ്ങൾ തയ്യാറാക്കി നൽകുന്ന കട പട്ടായയിലെ ഫ്‌ളോട്ടിങ് മാർക്കറ്റിൽ ഉണ്ട്. കൂന്തൽ, കക്ക, ചെമ്മീൻ തുടങ്ങിയ വിഭവങ്ങളൊക്കെ മാവിൽക്കുഴച്ച ശേഷം ഉണ്ണിയപ്പ ചട്ടിയിൽ ഇട്ടു വറുത്തെടുത്താണ് നമുക്ക് നൽകുന്നത്. സീഫുഡ് കൂടാതെ കാടമുട്ട ബുൾസ് ഐയും ഇത്തരത്തിൽ ഉണ്ണിയപ്പച്ചട്ടിയിൽ തയ്യാറാക്കാറുണ്ട്.\nപുൽച്ചാടി, തേൾ, പുഴു ഫ്രൈ : തായ്‌ലൻഡിലെ മറ്റൊരു പ്രശസ്തമായ ഐറ്റമാണ് പലതരം ചെറുജീവികൾ ഫ്രൈ ചെയ്ത വിഭവങ്ങൾ. വ്യത്യസ്ത തരത്തിലുള്ള പുഴുക്കൾ, പുൽച്ചാടികൾ, തേളുകൾ തുടങ്ങിയവ ഇത്തരത്തിൽ പൊരിച്ചു കഴിക്കുവാനായി ലഭ്യമാണ്. ഓർക്കുമ്പോൾ അറപ്പ് തോന്നുമെങ്കിലും നമ്മുടെ നാട്ടിൽ ഉണക്കച്ചെമ്മീൻ ഒക്കെ വറുത്തു കഴിക്കുന്നതുപോലുള്ള രുചിയായിരിക്കും ഇവയ്ക്കും.\nമേല്പറഞ്ഞവ കൂടാതെ തായ്‌ലൻഡിൽ മാനിറച്ചി, മുതലയിറച്ചി തുടങ്ങി നമ്മുടെ നാട്ടിൽ കിട്ടാത്ത പലതരത്തിലുള്ള ഭക്ഷണങ്ങൾ ലഭ്യമാണ്. പട്ടായ ഒരു ബീച്ച് ഏരിയയായതിനാൽ അവിടെ കൂടുതലും സീഫുഡ് ഒക്കെയാണ് ലഭിക്കുക. കക്ക, കൂന്തൽ തുടങ്ങിയവയുടെ തായ് രുചി പറഞ്ഞറിയിക്കാനാവാത്തതാണ്. തായ് ഭക്ഷണങ്ങൾ പൊതുവെ വേവിച്ച രീതിയിലുള്ളവയായിരിക്കും. അതിനാൽ അവ ആരോഗ്യത്തിന് നല്ലതുമായിരിക്കും. മിക്ക വിഭവങ്ങൾക്കൊപ്പവും അവർ പലതരത്തിലുള്ള ഇലകൾ (തുളസിയില വരെ) ചേർക്കാറുണ്ട്. ചില വിഭവങ്ങളിൽ മീൻ എണ്ണ, ഓയിസ്റ്റർ സോസ് തുടങ്ങിയവ ചേർക്കുന്നതിനാൽ അവ നമ്മുടെ നാട്ടിലെ ആളുകൾക്ക് ഇഷ്ടപ്പെടാതെ വരാൻ സാധ്യതയുണ്ട്. അതുകൊണ്ട് അത്തരം ഭക്ഷണങ്ങൾ നോക്കി ഓർഡർ ചെയ്യുക.\nതായ്‌ലൻഡിൽ നമ്മുടെ ഇഷ്ടത്തിനിണങ്ങിയ ധാരാളം റസ്റ്റോറന്റുകൾ ഉണ്ട്. തായ് ഭക്ഷണങ്ങൾ കഴിക്കുവാൻ ബുദ്ധിമുട്ടുള്ളവർക്ക് അവിടങ്ങളിലെ ഇന്ത്യൻ റെസ്റ്റോറന്റുകളിൽ കയറാവുന്നതാണ്. അപ്പോൾ ഇനി തായ്‌ലൻഡിൽ പോകുന്നവർ അവിടത്തെ വ്യത്യസ്തമായ ഭക്ഷണ വിഭവങ്ങൾ കൂടി പരീക്ഷിക്കുവാൻ ശ്രമിക്കുക. ഇതൊക്കെ കണ്ടിട്ടും കേട്ടിട്ടും നിങ്ങൾക്കും തായ്‌ലൻഡിൽ പോകണമെന്നുണ്ടോ? എങ്കിൽ മികച്ച യാത്രാപാക്കേജുകൾക്ക് ഞങ്ങളുടെ സ്ഥാപനമായ Royalsky Holidays സുമായി നിങ്ങൾക്ക് ബന്ധപ്പെടാവുന്നതാണ് : +91 9207731800, +91 9605890630, +91 9207761800, +91 9207762800.\nPrevious articleപട്ടായയിൽ പോയാൽ എന്തൊക്കെ കാണാം? എവിടെയൊക്കെ പോകാം?\nNext articleഅരവിന്ദൻ ചേട്ടൻ പ്രസിദ്ധമാക്കിയ എൻ്റെ നാട് – മാള


4malayalees - ഇന്ത്യയില് നിന്ന് ദുബായിലെത്തുന്നവര്‍ക്ക് രണ്ട് തവണ കൊവിഡ് പരിശോധന നിര്‍ബന്ധമാക്കി; ഓഗസ്റ്റ് ഒന്നു മുതല് കൊവിഡ് നെഗറ്റീവ് സര്‍ട്ടിഫിക്കറ്റുമായി ദുബായിലെത്തുന്നവര് ദുബായ് വിമാനത്താവളത്തില് പിസിആര് ടെസ്റ്റിന് കൂടി വിധേയമാകണം\nഇന്ത്യയുള്‍പ്പെടെ 29 രാജ്യങ്ങളില് നിന്ന് ദുബായിലെത്തുന്നവര്‍ക്ക് രണ്ട് തവണ കൊവിഡ് പരിശോധന നിര്‍ബന്ധമാക്കി. ഓഗസ്റ്റ് ഒന്നു മുതല് കൊവിഡ് നെഗറ്റീവ് സര്‍ട്ടിഫിക്കറ്റുമായി ദുബായിലെത്തുന്നവര് ദുബായ് വിമാനത്താവളത്തില് പിസിആര് ടെസ്റ്റിന് കൂടി വിധേയമാകണമെന്ന് എമിറേറ്റ്സ് എയര്‍ലൈന് അധികൃതര് അറിയിച്ചു.\nഈ രാജ്യങ്ങളില് നിന്നെത്തുന്നവര് ദുബായ് അന്താരാഷ്ട്ര വിമാനത്താവളം, അല് മക്തൂം അന്താരാഷ്ട്ര വിമാനത്താവളം എന്നിവിടങ്ങളില് പിസിആര് ടെസ്റ്റിന് വിധേയമാകണം. എന്നാല് പട്ടികയില് ഉള്‍പ്പെടാത്ത രാജ്യങ്ങളില് നിന്നെത്തുന്ന യുഎഇ പൗരന്‍മാര്‍ക്കും താമസക്കാര്‍ക്കും പിസിആര് പരിശോധന ആവശ്യമില്ലെന്നും എമിറേറ്റ്സ് അധികൃതര് വ്യക്തമാക്കി.\nദുബായില് കോവിഡ് പിസിആര് പരിശോധന നിരക്ക് കുറച്ചു\nഷാര്‍ജയിലെ ചിത്രശലഭങ്ങളുടെ വീട്\nവാതുവെയ്പ്പ് ; രണ്ട് യുഎഇ താരങ്ങള്‍ക്ക് ഐസിസിയുടെ വിലക്ക്


തിരുവനന്തപുരം: തദ്ദേശ സ്വയംഭരണ തെരഞ്ഞെടുപ്പില് വന് മുന്നേറ്റം നടത്താനുള്ള സാഹചര്യം സംസ്ഥാന അദ്ധ്യക്ഷന്റെ ഗ്രൂപ്പുകളിയില് പൊലിയുമെന്ന വിമര്‍ശനവുമായി കേന്ദ്ര നേതൃത്വത്തിന് പരാതി നല്‍കി സംസ്ഥാന ബിജെപിയിലെ വിമതര്. സംസ്ഥാന പ്രസിഡന്റ് കെ. സുരേന്ദ്രനെതിരേ രൂക്ഷ വിമര്‍ശനം ഉന്നയിച്ച വിമത നേതാക്കള് സംസ്ഥാന നേതൃത്വത്തിനെതിരേ അതൃപ്തിയുള്ള ജില്ലാ അടിസ്ഥാനത്തിനുള്ളവരെ സംഘടിപ്പിച്ച് പരാതി നല്‍കാന് നീങ്ങുകയാണ്. പാര്‍ട്ടിയുടെ സംസ്ഥാനസമിതിയില് വലിയ ഗ്രൂപ്പ് പോര് നടക്കുമ്ബോള് ഇടപെടാതെ നിശബ്ദത പാലിക്കുകയാണ് ആര്‍എസ്‌എസും.\nസുരേന്ദ്രനെ തിരുത്താന് ഇടപെടണം എന്നാവശ്യപ്പെട്ട് 25 ലധികം നേതാക്കള് ഒപ്പിട്ട പരാതിയാണ് കേന്ദ്ര നേതൃത്വത്തിന് മുന്നില് എത്തിയിട്ടുണ്ട്. സുരേന്ദ്രനെതിരേ നേരത്തേ ശോഭാസുരേന്ദ്രനും പിഎം വേലായുധനും പരസ്യമായി രംഗത്ത് വന്നതിന് പിന്നാലെയാണ് മറ്റു നേതാക്കളും സംഘടിച്ചിരിക്കുന്നത്. ഈ രീതിയില് മുമ്ബോട്ട് പോയാല് ശക്തമായ മേല്‍ക്കൈ കിട്ടേണ്ട തദ്ദേശ തെരഞ്ഞെടുപ്പില് തിരിച്ചടി കിട്ടുമെന്നാണ് പരാതിയില് പറയുന്നത്. കഴിഞ്ഞ ലോക്‌സഭാ തെരഞ്ഞെടുപ്പില് കിട്ടിയ വോട്ടുഷെയറിന്റെ കണക്കുകള് സഹിതമാണ് ബിജെപിയുടെ സാധ്യത പരാതിയില് ബോദ്ധ്യപ്പെടുത്തിയിട്ടുള്ളത്.\nതിരുവനന്തപുരം കോര്‍പ്പറേഷന് പുറമേ മറ്റ് മുനിസിപ്പാലിറ്റികളിലും ഭരണം പിടിക്കാനും 70 ശതമാനം പഞ്ചായത്തുകളിലും സാന്നിദ്ധ്യം അറിയിക്കാന് കഴിയുന്നതിനുള്ള സാഹചര്യവും അനുകൂലമായി നില്‍ക്കേ എല്ലാവരേയും യോജിപ്പിച്ചു കൊണ്ടുപോകാവുന്ന രീതിയില് പ്രവര്‍ത്തനം മാറ്റാന് സംസ്ഥാന അദ്ധ്യക്ഷന് കഴിയണം. ഏകോപിപ്പിച്ചുള്ള പാര്‍ട്ടി പ്രവര്‍ത്തനത്തിന് പകരം അദ്ധ്യക്ഷന് നടത്തുന്നത് സ്വന്തം നേതൃത്വത്തിലുള്ള ഗ്രൂപ്പ് കളിയാണ്. ഈ രീതിയില് നീങ്ങിയാല് വലിയ നഷ്ടം നേരിടേണ്ടിവരുമെന്നും പരാതിയില് പറയുന്നു. നേരത്തേ തന്നെ തരംതാഴ്ത്തിയെന്ന് ആരോപിച്ച് സംസ്ഥാന നേതൃത്വത്തിനെതിരേ ബിജെപിയിലെ മുതിര്‍ന്ന വനിതാനേതാവ് ശോഭാ സുരേന്ദ്രനും പി എം വേലായുധനും പരസ്യമായി രംഗത്ത് വന്നിരുന്നു.\nസംസ്ഥാന നേതൃത്വത്തില് നിന്നും അവഗണന നേരിടുന്നു എന്നും പാര്‍ട്ടിക്ക് വേണ്ടി കഷ്ടപ്പെടുന്നവരെ പരിഗണിക്കുന്നില്ല എന്നുമായിരുന്നു വേലായുധന്റെ പരാതി. സംസ്ഥാന ഘടകത്തില് നടക്കുന്ന തര്‍ക്കത്തില് പങ്കെടുക്കാന് ആര്‍എസ്‌എസും ശ്രമം നടത്തുന്നില്ല. 30 ശതമാനം പേരെ ഉള്‍പ്പെടുത്തി ഭാരവാഹി പട്ടികയില് മാറ്റം വരുത്തണമെന്ന നിര്‍ദേശം വന്നപ്പോള് നിലവിലെ ജനറല് സെക്രട്ടറിമാരെ ഒഴിവാക്കരുതെന്ന് ആര്‍എസ്‌എസ് ആവശ്യപ്പെട്ടിരുന്നെങ്കിലൂം അതിനെ അവഗണിച്ചാണ് തീരുമാനവുമായി സുരേന്ദ്രന് മുമ്ബോട്ട് പോയത്. അതുകൊണ്ടു ബിജെപിയുടെ ആഭ്യന്തപ്രശ്‌നങ്ങളില് ഇടപെടേണ്ടതില്ല എന്ന തീരുമാനം ആര്‍എസ്‌എസ് എടുത്തിരിക്കുകയാണ്. സംസ്ഥാന ഭാരവാഹികളില് ജനറല് സെക്രട്ടറി ഒഴികെ ബാക്കി ആര്‍ക്കും പ്രവര്‍ത്തന മേഖല തരം തിരിച്ചു നല്‍കിയിട്ടില്ലെന്നും ശക്തമായ പരാതി ഉയര്‍ന്നിട്ടുണ്ട്.\nപാലക്കാട്: കൊവിഡ് വ്യാപനത്തെ തുടര്‍ന്ന് നിര്‍ത്തിവച്ച ട്രെയിന് സര്‍വീസുകള് തുടങ്ങുന്നതിനോടനുബന്ധിച്ച് റിസര്‍വേഷന് പുനഃരാരംഭിക്കുകയാണ്. ഡിവിഷന് പരിധിയില് പാലക്കാട് ടൗണ്, അങ്ങാടിപ്പുറം, ഷൊര്‍ണൂര്, ഫറോക്ക്, പയ്യന്നൂര്, മാഹി, കങ്കനാടി തുടങ്ങിയ ഇടങ്ങളിലേക്കാണ് റിസര്‍വേഷന് പുനഃരാംഭിച്ചത്. രാവിലെ എട്ടുമുതല് ഉച്ചക്ക് രണ്ട് വരെയാണ് ഇവയുടെ പ്രവര്‍ത്തനം ഉണ്ടായിരിക്കുക. നിലവില് പാലക്കാട് ഡിവിഷന് കീഴില് 21 ജോഡി പ്രത്യേക ട്രെയിനുകളാണ് ഓടുക. ജാംനഗര്- തിരുനെല്‍വേലി ട്രെയിനും വെള്ളിയാഴ്ച മുതല് ഓടി തുടങ്ങും. 11 ട്രെയിനുകള് ദിവസേന […]\nതിരുവനന്തപുരം വിമാനത്താവള കൈമാറ്റം; കുത്തകകളുടെ താല്‍പര്യം സംരക്ഷിക്കാനാണെന്ന് മുഖ്യമന്ത്രി


news | രാജ്യത്തെ ഓരോ 250 പേരിലും ഒരാൾ കൊവിഡ് ബാധിതൻ; ആകെയുള്ള ജനസംഖ്യയിൽ നല്ലൊരു ശതമാനവും മാരക വൈറസ് വാഹകർ; കൊറോണ വ്യാപനത്തിൽ ലെക്സംബർഗ് ലോക ശ്രദ്ധ നേടുന്നത് ഇങ്ങനെ - MarunadanMalayali.com\nApril 04, 2020 | 12:02 PM IST | Permalink\nലെക്സംബെർഗ്: ജനസംഖ്യാനുപാതികമായി നോക്കിയാൽ കൊറോണ വൈറസ് ഏറ്റവും കൂടുതൽ ബാധിച്ചിരിക്കുന്നത് ലെക്സംബെർഗിനെയാണ്. രാജ്യത്തെ മൊത്തം ജനസംഖ്യയായ ആറു ലക്ഷത്തിൽ 2500 പേരെയാണ് കൊറോണ വൈറസ് ബാധിച്ചിരിക്കുന്നത്. രാജ്യത്ത് 250 പേരിൽ ഒരാൾ വൈറസ് ബാധിതനാണ് എന്നാണ് കണക്കുകൾ. ജനസംഖ്യാനുപാതികമായ കണക്ക് നോക്കിയാൽ വൈറസ് ഏറ്റവും രൂക്ഷമായി ബാധിച്ച രണ്ടാമത്തെ രാജ്യം സ്പെയിനാണ്. സ്വിറ്റ്സർലൻഡാണ് മൂന്നാമത്. ഇറ്റലി, ആസ്ട്രേലിയ, ബെൽജിയം, ജർമ്മനി തുടങ്ങിയവയാണ് പട്ടികയിലെ മറ്റ് രാജ്യങ്ങൾ. അതേസമയം, കൊവിഡ്19 ആദ്യം റിപ്പോർട്ട് ചെയ്ത ചൈന പട്ടികയിലെ ആദ്യ ഇരുപതിൽ പോലുമില്ല.\nജനസഖ്യ കുറവുള്ള രാജ്യങ്ങളിലെ വൈറസ് ബാധിതരുടെ എണ്ണം വളരെ കുറവായി തോന്നുമെങ്കിലും ആകെ ജനസംഖ്യയുടെ ആനുപാതിക കണക്ക് നോക്കുമ്പോൾ അത് ഭയാനകമാണ്. അതുകൊണ്ട് തന്നെ ലെക്സംബർഗാണ് കൊവിഡ്19 വ്യാപനവുമായി ബന്ധപ്പെട്ട് ഏറ്റവുമധികം ഭീഷണി നേരിടുന്ന രാജ്യം. അതേസമയം, കോവിഡ്19 നു കാരണമാകുന്ന കൊറോണ വൈറസ് വായുവിൽ അധികനേരം നിലനിൽക്കില്ലെന്നും രോഗം വായുവിലൂടെ പകരില്ലെന്നും ലോകാരോഗ്യ സംഘടന ആവർത്തിച്ചു. രോഗി തുമ്മുമ്പോഴും ചുമയ്ക്കുമ്പോഴും പുറത്തേക്കു തെറിക്കുന്ന സ്രവങ്ങളുമായുള്ള സമ്പർക്കത്തിലൂടെയാണ് കോവിഡ് പകരുന്നത്. ഉമിനീർ ഉൾപ്പെടെ സ്രവങ്ങൾ പുറത്തേക്കു തെറിക്കുമ്പോൾ വൈറസും അതിലുണ്ടാകും. ഇവ ഒരു മീറ്റർ വരെ ചുറ്റളവിലുള്ള വായുവിലും വസ്തുക്കളിലുമുണ്ടാവാം.\nവൈറസ് സാന്നിധ്യമുള്ള സ്രവ കണികകളിൽ അധികവും വായുവിൽ നിലനിൽക്കില്ലെങ്കിലും പ്രത്യേക സാഹചര്യങ്ങളിൽ രോഗവ്യാപനം നടന്നേക്കാം. രോഗിയെ വെന്റിലേറ്ററിൽ നിന്നു മാറ്റുമ്പോഴും വായിലൂടെ ട്യൂബിടുമ്പോഴും കൃത്രിമശ്വാസം നൽകുമ്പോഴുമെല്ലാം വൈറസ് ഭീഷണിയുണ്ട്.